World Liver Day | ഇന്ന് ലോക കരള് ദിനം: കരളിന്റെ ആരോഗ്യത്തിന് ചെയ്യേണ്ടതും ചെയ്യാന് പാടില്ലാത്തതും – News18 Malayalam\nWorld Liver Day | ഇന്ന് ലോക കരള് ദിനം: കരളിന്റെ ആരോഗ്യത്തിന് ചെയ്യേണ്ടതും ചെയ്യാന് പാടില്ലാത്തതും\nകരളിന്റെ ആരോഗ്യം സംരക്ഷിക്കാന് ചെയ്യേണ്ടതും ചെയ്യാന് പാടില്ലാത്തതുമായ കാര്യങ്ങള് എന്തൊക്കെയെന്ന് അറിയാം\nLast Updated : April 19, 2022, 10:51 IST\nഇന്ന് ലോക കരള് ദിനം. ശരീരത്തിലെ ഏറ്റവും പ്രധാനപ്പെട്ട അവയവമാണ് കരള് (liver). ശരീരത്തിന്റെ മൊത്തത്തിലുള്ള ആരോഗ്യത്തില് കരളിന്റെ പങ്കിനെക്കുറിച്ച് അവബോധം വളര്‍ത്തുന്നതിനും കരളുമായി ബന്ധപ്പെട്ട രോഗങ്ങളെയും അവസ്ഥകളെയും കുറിച്ച് ആളുകളെ കൂടുതല് ബോധവാന്മാരാക്കുന്നതിനുമാണ് എല്ലാ വര്‍ഷവും ഏപ്രില് 19 ലോക കരള് ദിനമായി (world liver day ) ആചരിക്കുന്നത്.\nകരള് ശരീരത്തിലെ വളരെ സങ്കീര്‍ണ്ണമായ ഒരു അവയവമാണ്. മനുഷ്യ ശരീരത്തിന്റെ പ്രതിരോധശേഷി, ദഹനം, മെറ്റബോളിസം എന്നിവയെ പ്രതിഫലിപ്പിക്കുന്നതും ശരീരത്തിലെ വിവിധ നിര്‍ണായക പ്രവര്‍ത്തനങ്ങള്‍ക്കുള്ള കരളിന്റെ പങ്കും വളരെ വലുതാണ്. സാധാരണയായി, ഹെപ്പറ്റൈറ്റിസ് ബി, സി, മദ്യം അല്ലെങ്കില് മയക്കുമരുന്ന് ഉപയോഗം എന്നിവ കരളിനെ പ്രതികൂലമായി ബാധിക്കാറുണ്ട്. 2022ലെ ലോക കരള് ദിനത്തില് കരളിന്റെ ആരോഗ്യം (healthy liver) സംരക്ഷിക്കാന് ചെയ്യേണ്ടതും ചെയ്യാന് പാടില്ലാത്തതുമായ കാര്യങ്ങള് എന്തൊക്കെയെന്ന് അറിയാം.\nകരളിന്റെ ആരോഗ്യം സംരക്ഷിക്കാന് ചെയ്യേണ്ട കാര്യങ്ങള്\nചീര, ബ്രോക്കോളി തുടങ്ങിയ ഇലക്കറികള് ധാരാളം കഴിക്കുക. ഈ പച്ചക്കറികള് ശരീരത്തിന്റെ ശുദ്ധീകരണ പ്രക്രിയയെ സഹായിക്കുന്നു.\nനല്ല കൊഴുപ്പ് ധാരാളമായി അടങ്ങിയ വാള്‍നട്ട്, അവോക്കാഡോ, ഒലിവ് ഓയില് എന്നിവ ഭക്ഷണത്തിന്റെ ഭാഗമാക്കുക.\nകരളിനെ ആരോഗ്യകരമായി സംരക്ഷിക്കണമെങ്കില് ശരീരത്തില് എപ്പോഴും ജലാംശം നിലനിര്‍ത്തേണ്ടതുണ്ട്. വെള്ളം ശരീരത്തിലെ മാലിന്യങ്ങള് നീക്കം ചെയ്യാന് കരളിനെ സഹായിക്കും.\nഭക്ഷണത്തില് പഴങ്ങള് കൂടുതല് ഉള്‍പ്പെടുത്തുക. കൂടാതെ വിറ്റാമിന് സി അടങ്ങിയ പഴങ്ങൾ ധാരാളം കഴിക്കാൻ ശ്രദ്ധിക്കുക. ഓറഞ്ച്, പേരക്ക തുടങ്ങിയ സിട്രസ് പഴങ്ങള് കഴിക്കുന്നതിലൂടെ കരളില് കൊഴുപ്പ് അടിഞ്ഞുകൂടുന്നത് തടയാന് സാധിക്കും.\nചായയില് ധാരാളമായി ആന്റി ഓക്സിഡന്റുകള് അടങ്ങിയിട്ടുണ്ട്. ഇത് കരളിന്റെ ആരോഗ്യം വര്‍ധിപ്പിക്കാന് സഹായിക്കും. ബ്ലാക്ക് ടീ, ഗ്രീന് ടീ എന്നിവ കരളിലെ എന്‍സൈമുകളുടെയും കൊഴുപ്പിന്റെയും അളവ് മെച്ചപ്പെടുത്തും. ഇവ പതിവായി കഴിക്കുന്നത് കരളിന്റെ ആരോഗ്യം നിലനിര്‍ത്താന് സഹായിക്കും. ഗ്രീന് ടീ കരളിലെ കൊഴുപ്പ് കുറയ്ക്കുകയും ഓക്‌സിഡേറ്റീവ് സ്‌ട്രെസ് കുറയ്ക്കുകയും ചെയ്യുന്നു.\nചെയ്യാന് പാടില്ലാത്ത കാര്യങ്ങള്:\nസംസ്‌ക്കരിച്ച ഭക്ഷണങ്ങള്‍ക്ക് കരളിലെ കൊഴുപ്പിന് കാരണമാകുന്ന ഉയര്‍ന്ന ഗ്ലൈസെമിക് സൂചിക ഉണ്ട്. അതിനാല് അത്തരം ഭക്ഷണങ്ങള് പരമാവധി ഒഴിവാക്കുക. കൂടാതെ ഈ ഭക്ഷണങ്ങള് ശരീരത്തിലെ പഞ്ചസാരയുടെ അളവ് വര്‍ദ്ധിപ്പിക്കും.\nപൂരിത കൊഴുപ്പുകളും ട്രാന്‍സ് ഫാറ്റുകളും ഒഴിവാക്കുക. വറുത്ത ഭക്ഷണങ്ങളും ഇതില് ഉള്‍പ്പെടുന്നു.\nമദ്യപാനം ഒഴിവാക്കുക. മദ്യം ഒരു നിര്‍ജ്ജലീകരണ ഏജന്റായി പ്രവര്‍ത്തിക്കുകയും ശരീരത്തിലെ വിഷാംശം പുറന്തള്ളാന് കരളിന് ബുദ്ധിമുട്ടുണ്ടാക്കുകയും ചെയ്യുന്നു.\nഇറച്ചിയുടെ അമിത ഉപയോഗം ഒഴിവാക്കുക. കാരണം ഇത്കരളില് കൂടുതൽ കൊഴുപ്പ് അടിഞ്ഞു കൂടാൻ കാരണമാകും.\nഉയർന്നഅളവില് പഞ്ചസാര അടങ്ങിയ ചോക്ലേറ്റുകള്, മിഠായികള്, ശീതള പാനീയങ്ങള് തുടങ്ങിയവ ഒഴിവാക്കുക.\nFirst published: April 19, 2022, 10:51 IST


'അപകീര്‍ത്തിപ്പെടുത്താന് ശ്രമം'; രഞ്ജിനി ഹരിദാസിനെതിരെ തൃക്കാക്കര നഗരസഭാധ്യക്ഷയുടെ പരാതി\nHome KERALA ‘അപകീര്‍ത്തിപ്പെടുത്താന് ശ്രമം’; രഞ്ജിനി ഹരിദാസിനെതിരെ തൃക്കാക്കര നഗരസഭാധ്യക്ഷയുടെ പരാതി\nഎറണാകുളം: സമൂഹ മാധ്യമങ്ങളിലൂടെ അപകീര്‍ത്തിപ്പെടുത്താന് ശ്രമിച്ചെന്നാരോപിച്ച് അവതാരക രഞ്ജിനി ഹരിദാസിനെതിരെ പരാതി നല്‍കി നഗരസഭാധ്യക്ഷ അജിതാ തങ്കപ്പന്. നടന് അക്ഷയ് രാധാകൃഷ്ണനെതിരെയും അധ്യക്ഷ പരാതി നല്‍കിയിട്ടുണ്ട്.\nതൃക്കാക്കരയില് നായ്ക്കളെ കൂട്ടമായി കൊന്നൊടുക്കിയ സംഭവത്തില് രഞ്ജിനി ഹരിദാസ് കഴിഞ്ഞദിവസം പ്രതിഷേധിച്ചിരുന്നു. ഇതിന് പിന്നാലെയാണ് ഇവര്‍ക്കെതിരെ അധ്യക്ഷ പരാതി നല്‍കിയത്.\nനഗരസഭയ്ക്ക് നേരെ നടക്കുന്ന ആരോപണങ്ങളിലേക്ക് തന്നെ ഇരുവരും അനാവശ്യമായി വലിച്ചിഴച്ചുവെന്നാരോപിച്ചാണ് അജിതാ തങ്കപ്പന് പരാതി നല്‍കിയത്. തന്റെ ചിത്രം അടക്കം ഉപയോഗിച്ച് സഭ്യമല്ലാത്ത ഭാഷയില് പ്രചാരണം നടത്തുകയാണെന്നും പലരുടെയും കമന്റുകള് മ്ലേച്ഛമാണെന്നും തൃക്കാക്കര എസ്.പിക്ക് നല്‍കിയ പരാതിയില് പറയുന്നുണ്ട്.\nസമൂഹ മാധ്യമങ്ങളിലെ പോസ്റ്ററുകളുടെ സ്‌ക്രീന്‍ഷോട്ട് അടക്കമാണ് അജിത പരാതി നല്‍കിയിരിക്കുന്നത്.\nതിങ്കളാഴ്ചയാണ് 30 നായ്ക്കളുടെ ജഡം തൃക്കാക്കര നഗരസഭാ യാര്‍ഡില് കണ്ടെത്തിയത്. തുടര്‍ന്ന് ഹൈക്കോടതി ഇടപെടുകയും പൊലീസ് പ്രതികളെ അറസ്റ്റ് ചെയ്യുകയും ചെയ്തിരുന്നു.\nനായ്ക്കളെ കൊന്നത് നഗരസഭയുടെ നിര്‍ദേശ പ്രകാരമാണ് എന്ന് പ്രതികള് മൊഴി നല്‍കിയതായി സൂചനയുണ്ടായിരുന്നു. ഇതിന് പിന്നാലെയാണ് രഞ്ജിനിയുടെ നേതൃത്വത്തില് മൃഗസ്നേഹികള് തൃക്കാക്കരനഗരസഭയ്ക്ക് മുന്നില് കുത്തിയിരുന്നു പ്രതിഷേധിച്ചത്.\nനായ്ക്കളെ കൈകളില് പിടിച്ചുകൊണ്ടായിരുന്നു പ്രതിഷേധം. കുറ്റവാളികള്‍ക്കെതിരെ ഉചിതമായ നടപടി എടുക്കണമെന്നും ഇവര് ആവശ്യപ്പെട്ടിരുന്നു.\nനായ്ക്കളെ കൊന്നു തള്ളാന് നഗരസഭ നിര്‍ദ്ദേശം നല്‍കിയിട്ടുണ്ടെങ്കില് ശക്തമായ നടപടി സ്വീകരിക്കുമെന്ന് ഹൈക്കോടതിയും നേരത്തെ മുന്നറിയിപ്പ് നല്‍കിയിരുന്നു.\nനായകളെയോ മൃഗങ്ങളെയോ മുറിവേല്‍പ്പിക്കുകയോ കൊലപ്പെടുത്തുകയോ ചെയ്യുന്നത് ഇന്ത്യന് ശിക്ഷാ നിയമം 248, 249 പ്രകാരം മൂന്നു വര്‍ഷം വരെ തടവു കിട്ടാവുന്ന ശിക്ഷയാണ്.\nAlso Read : മധ്യവയസ്സിൽ സെക്സിൽ താത്പര്യം കുറയുമോ?\nPrevious articleബോക്‌സിങ്; ഇന്ത്യക്ക് നിരാശ, മേരി കോം പ്രീ ക്വാര്‍ട്ടറില് പുറത്ത്\nNext articleഡേറ്റിങ് ആപ്പിലൂടെ പരിചയപ്പെട്ടയാള് പീഡിപ്പിച്ചതായി യുവതിയുടെ പരാതി\n130 ദിവസങ്ങൾക്ക് ശേഷം കോവിഡിൽ നിന്ന് സുഖം പ്രാപിച്ച് മീററ്റ് സ്വദേശി, ‘കണ്‍മുന്നില് കണ്ടത് നിരവധി മരണങ്ങൾ...\nകാർഷികമേഖലയിൽ മുന്നേറ്റമുണ്ടാക്കാൻ സംസ്ഥാന സർക്കാർ കേരള അഗ്രോബിസിനസ് കമ്പനി(കാബ്കോ) രൂപവത്കരിക്കുന്നു\nകുട്ടികളെ വേഗത്തിൽ ഉറക്കണോ ? ഈ കാര്യങ്ങൾ ശ്രദ്ദിച്ച മതി\nഹോംഗാര്‍ഡ് ഒഴിവിലേക്ക് അപേക്ഷ ക്ഷണിച്ചു\nഇന്ന് കര്‍ക്കിടക വാവ്; ക്ഷേത്രങ്ങളിലോ പുണ്യകേന്ദ്രങ്ങളിലോ ബലിതര്‍പ്പണമില്ല, വീടുകളില് ബലി അര്‍പ്പിക്കാന് നിര്‍ദേശം\nവയനാട്ടില് വന് മോഷണം; വീട് കുത്തിതുറന്ന് 21ലക്ഷവും 25 പവനും കവര്‍ന്നു\nവാജ്‌പേയിയുടെ ചിത്രവുമായി 100 രൂപ നാണയങ്ങള് എത്തുന്നു\nകോഴിക്കോട്ടെ നാലരവയസ്സുകാരിയുടെ കൊലപാതകം: ഒളിവില്‍പ്പോയ വളര്‍ത്തമ്മ 30 വര്‍ഷത്തിന് ശേഷം പിടിയില്


Friday, 30 October 2020 09:21:46 PM\nSKSSF മെഡിക്കൽ വിംഗ് MEEM സംസ്ഥാന വൈസ് ചെയർമാനായി തെരഞ്ഞെടുക്കപ്പെട്ട Dr. പി.ടി.എ. കബീർ ശ്രീകണ്ഠാപുരത്തിനെ SYS ശ്രീകണ്ഠാപുരം ഏരിയ കമ്മിറ്റി അനുമോദിച്ചു.\nഏരിയ കമ്മിറ്റിയുടെ ഉപഹാരം SYS ജില്ലാ വർക്കിംഗ് സെക്രട്ടറി സത്താർ വളക്കൈ കൈമാറി.\nശൗക്കത്തലി അസ്അദി, മുത്തലിബ് ഫൈസി, ഹാഫിള് സഹൽ അസ്അദി, Dr. അറഫാത്ത്, അൻസാർ എ.പി സംബന്ധിച്ചു.\nമലയോര മേഖലകളില് വെള്ളപ്പൊക്കം;തളിപ്പറമ്പ ഇരിട്ടി സംസ്ഥാന പാതയില് ഗതാഗതം തടസ്സപ്പെട്ടു; ശ്രീകണ്ഠപുരം ടൗണില് വ്യാപാര സ്ഥാപനങ്ങള് വെള്ളത്തിലായി.\nകണ്ണൂരില് ഇന്ന് കോവിഡ് സ്ഥിരീകരിച്ചത്7പേര്‍ക്ക്\nഇരിക്കൂറില് ഒന്നാം ക്ലാസുകാരിയെ പീഡിപ്പിച്ച മുത്തച്ഛൻ അറസ്റ്റിൽ


മനുഷ്യത്വം വേണ്ടത് മുഖ്യമന്ത്രിക്കും കൂട്ടര്‍ക്കും: ബിജെപി | Pinarayi Vijayan and his party should have Humanity, says PK Krishnandas - Malayalam Oneindia\nമനുഷ്യത്വം വേണ്ടത് മുഖ്യമന്ത്രിക്കും കൂട്ടര്‍ക്കും: ബിജെപി\nBy ഷാ ആലം\nPublished: October 20 2016, 10:12 [IST]\nകോഴിക്കോട്: മനുഷ്യത്വം എന്ന മഹാഗുണം മുഖ്യമന്ത്രിക്കും കൂട്ടുകാര്‍ക്കും ഉണ്ടായാല് കണ്ണൂരിലെ പ്രശ്‌നങ്ങള് തീരുമെന്ന് ബിജെപി ദേശീയ നിര്‍വാഹകസമിതി അംഗം പികെ കൃഷ്ണദാസ്. കണ്ണൂരിലെ ആദ്യ കൊലപാതകം മുതല് അവസാനത്തേതുവരെ വിരല്‍ചൂണ്ടുന്നത് മുഖ്യമന്ത്രിയുടെ നേര്‍ക്കാണെന്നും അദ്ദേഹം. മനുഷ്യത്വം എന്ന മഹാഗുണം ഉണ്ടായാല് തീരുന്നതാണ് കണ്ണൂരിലെ പ്രശ്‌നങ്ങളെന്ന മുഖ്യമന്ത്രി പിണറായി വിജയന്റെ നിയമസഭയിലെ പ്രസ്താവനയോട് പ്രതികരിക്കുകയായിരുന്നു അദ്ദേഹം.\n1965ല് ആര്‍എസ്എസ് നേതാവായിരുന്ന വാടിക്കല് രാമകൃഷ്ണന്റേതായിരുന്നു കണ്ണൂരിലെ ആദ്യത്തെ രാഷ്ട്രീയ കൊലപാതകം. ആ കേസിലെ പ്രതിയായിരുന്നു പിണറായി വിജയന്. കൊല്ലനാണ്ടി മീത്തല് രമിത്തിന്റെ കൊലപാതകമാണ് ഏറ്റവും ഒടുവിലത്തേത്. അത് പിണറായി വിജയന്റെ വീടിനു തൊട്ടടുത്താണ് സംഭവിച്ചത്. കണ്ണൂരിലെ എല്ലാ രാഷ്ട്രീയ സംഘര്‍ഷങ്ങളിലും ഒരു വശത്ത് സിപിഎമ്മാണ്. മറുഭാഗത്ത് പലരാണെന്നും പികെ കൃഷ്ണദാസ് പറഞ്ഞു.\nബിജെപിക്കാര് മാത്രമല്ല കോണ്‍ഗ്രസുകാരും മുസ്ലിം ലീഗുകാരും സിപിഐക്കാരും ജനതാദള്ളുകാരുമൊക്കെ സിപിഎമ്മിന്റെ അക്രമങ്ങള്‍ക്ക് ഇരയാകുന്നു. അയല്‍ജില്ലകളിലെ സമാധാനംവരെ കെടുത്തുന്ന തരത്തില് സിപിഎമ്മിന്റെ അക്രമസ്വഭാവം മാറിയിരിക്കുന്നു. ടി.പി ചന്ദ്രശേഖരന് വധത്തിലെയും നാദാപുരത്തെ അസ് ലം വധത്തിലെയും പ്രതികള് കണ്ണൂരിലെ സിപിഎമ്മുകാരാണ്. ഈ നിലയ്ക്ക് അക്രമം മുഖമുദ്രയാക്കിക്കഴിഞ്ഞ മുഖ്യമന്ത്രിയുടെ പാര്‍ട്ടി മനുഷ്യത്വ സമീപനം സ്വീകരിച്ചാല്‍തന്നെ കണ്ണൂരിലെ പ്രശ്‌നങ്ങള് തീരുമെന്നും കൃഷ്ണദാസ് പറഞ്ഞു.\nആഗോളഭീകരതയുടെ ആസ്ഥാനമായി കേരളം മാറുകയാണ്. ഐസിസുമായുള്ള ബന്ധത്തിന്റെ പേരില് പിടിക്കപ്പെടുന്നവരുടെ എണ്ണം കൂടുന്നു. എറണാകുളത്തെ പീസ് സ്‌കൂളിനെതിരായ പൊലീസ് നടപടിയെ തുടര്‍ന്ന് ഒരുകൂട്ടമാളുകള് മുഖ്യമന്ത്രിയെ ചെന്നുകണ്ടു. ഐഎസിനെതിരെ നടപടിയെടുക്കുമ്പോള് സാവകാശം വേണമെന്നാണ് അവരുടെ ആവശ്യം. മുഖ്യമന്ത്രി ഈ ആവശ്യത്തിനു വഴങ്ങിയിരിക്കുന്നു. രാജ്യസുരക്ഷയെത്തന്നെ അപകടപ്പെടുത്തുന്ന എല്ലാ പീസ് സ്‌കൂളുകളും അടച്ചുപൂട്ടുകയാണ് ആദ്യം വേണ്ടത്. അതിനുപകരം തീവ്രവാദികളുടെ ആവശ്യത്തിനു വഴങ്ങുന്നത് ഗുരുതരമായ പ്രത്യാഘാതങ്ങള് സൃഷ്ടിക്കുമെന്നും പി.കെ കൃഷ്ണദാസ് പറഞ്ഞു.\nസുരേഷ്‌ഗോപിക്കെതിരെ നടപടിയുണ്ടായാല് നിയമപരമായി നേരിടും; തൃശൂര് കലക്ടര് വനിതാമതില് ശിലയായവരെന്ന് പികെ കൃഷ്ണദാസ്\nശ്രീധരൻ പിള്ളയ്ക്കെതിരെ കള്ളക്കേസ്; പിണറായി കേരള സ്റ്റാലിൻ, ധൈര്യമുണ്ടേൽ അറസറ്റ് ചെയ്യെന്ന്...\nകേന്ദ്രമന്ത്രിയെ കാണുന്നതിന് മുമ്പ് മുഖ്യമന്ത്രി പിണറായി വിജയൻ കീഴാറ്റൂരിലെ കര്‍ഷകരെ കാണണം: പികെ കൃഷ്ണദാസ്\nപികെ കൃഷ്ണദാസിനെതിരെ ആഞ്ഞടിച്ച് പി ജയരാജൻ; പൊളിച്ചടുക്കിയത് ബിജെപിയുടെ ഇരട്ടമുഖം!\nചെങ്ങന്നൂരിൽ രണ്ടില താമരയ്ക്കൊപ്പം? ബിജെപി നേതാക്കൾ പാലായിൽ! മാണിയുമായി ഒന്നര മണിക്കൂർ ചർച്ച...\nദുരന്തമായി പ്രഖ്യാപിക്കേണ്ടത് സംസ്ഥാന സര്‍ക്കാരിനെ: പികെ കൃഷ്ണദാസ്\npk krishnadas bjp cpm pinarayi vijayan humanity kannur rss kozhikode പികെ കൃഷ്ണദാസ് ബിജെപി സിപിഎം പിണറായി വിജയന് കണ്ണൂര് ആർഎസ്എസ് കോഴിക്കോട്\nPinarayi Vijayan and his party should have Humanity, says PK Krishnandas.\nStory first published: Thursday, October 20, 2016, 10:12 [IST]


ഗ്ലോക്കോമ , റാണി മേനോൻസ് ഐ ക്ലീനിക്ക് ബോധവൽക്കരണം സംഘടിപ്പിക്കുന്നു – malayalam daily\nഗ്ലോക്കോമ , റാണി മേനോൻസ് ഐ ക്ലീനിക്ക് ബോധവൽക്കരണം സംഘടിപ്പിക്കുന്നു\nഗ്ലോക്കോമ ബോധവത്ക്കരണത്തിനായി റാണി മേനോൻസ് ഐ ക്ലീനിക്കിന്റെ ആഭിമുഖ്യത്തിൽ മെയ് 17 ന് ഗുരുവായൂരിൽ വെളിച്ചം 2019 സംഘടിപ്പിക്കുമെന്ന് സംഘാടകർ വാർത്താസമ്മേളനത്തിൽ അറിയിച്ചു. ഗ്ലോക്കാമാ വാരാചരണത്തോടനുബന്ധിച്ച് നടത്തുന്ന വെളിച്ചം 2019 ഗുരുവായൂർ നഗരസഭ ടൗൺഹാളിൽ ഞായറാഴ്ച രാവിലെ 9.30 ന് നഗരസഭ ചെയർപേഴ്‌സൺ വി.എസ് രേവതി ഉദ്ഘാടനം ചെയ്യും. നടൻ ശിവജി ഗുരുവായൂർ, ദേവസ്വം ചെയർമാൻ അഡ്വ കെ.ബി മോഹൻദാസ് എന്നിവർ മുഖ്യാതിഥികളായി പങ്കെടുക്കും.\nചടങ്ങിൽ ഡോ. സി.ജെ ജോസ്, ഡോ സുനീതി, ലയൺ സുരേഷ് കെ കരുൺ, പി.കെ ജോസ്, മൂത്തേടത്ത് കൃഷ്ണൻ എന്നിവരെ ആദരിക്കും . തുടർന്ന് കണ്ണ് പരിശോധനയിൽ വിദഗ്ദരായ ഡോ റാണിമേനോൻ, ഡോ ഗോപാൽ എസ് പിള്ള, ഡോ ലക്ഷ്മി മോഹൻ, ഡോ ശോഭ രമേഷ്, ഡോ ശാരിക മേനോൻ എന്നിവർ വിവിധദ വിഷയങ്ങളിൽ സെമിനാർ അവതരിപ്പിക്കും. തുടർന്ന് ഗ്ലോക്കോമ ബോധവത്ക്കരണ സന്ദേശമുയർത്തി കോളെജ് വിദ്യാർത്ഥികൾ അവതരിപ്പിക്കുന്ന ന്യത്തമത്സരങ്ങൾ അരങ്ങേറും.\nവെളിച്ചം 2019 ൽ പങ്കെടുക്കുന്നവർക്കായി5പേർക്ക് ഉപയോഗിക്കാവുന്ന ഫാമിലി ഹെൽത്ത് പ്രിവിലേജ് കാർഡ് നൽകും. കാർഡുമായി ഡോ റാണി മേനോൻസ് ഐ ക്ലീനിക്കിൽ പരിശോധനയ്ക്കായി എത്തുന്ന വർക്ക് സൗജന്യ നേത്ര പരിശോധനയും, ഗ്ലോക്കോമ ടെസ്റ്റും സൗജന്യമായി നൽകും. കൂടാതെ ആദ്യ 25 പേർക്ക് സൗജന്യ തിമിര ശസ്ത്രക്രിയയും, 20 പേർക്ക് ഗ്ലോക്കോമ സ്‌കാനിംങ്, ലാസിക് ചികിൽസയുടെ ഭാഗമായുള്ള കൃഷ്ണമണിയുടെ സ്‌കാനിംങ് എന്നീ ആനുകൂല്യം നൽകും. ലാസിക് ശസ്ത്രക്രിയയ്ക്ക് 10 ശതമാനം ഡിസ്‌കൗണ്ടും രോഗികൾക്ക് അനുവദിക്കുമെന്നും സംഘാടകർ അറിയിച്ചു. വാർത്താസമ്മേളനത്തിൽ ഡോ റാണിമേനോൻ ഐ ക്ലീനിക്ക് പി.ആർ. ഒ മാരായ ചിഞ്ചുസുധീഷ്, ആർ.എസ് ജിഷാദ് എന്നിവർ പങ്കെടുത്തു. ഓൺ ലൈൻ രജിസ്‌ട്രേഷനായി 9207758916 എന്ന നമ്പറിൽ ബന്ധപ്പെടാവുന്നതാണ്\nകവർച്ചാ സംഘം തലവനെ പോലീസ് അറസ്റ്റുചെയ്ത് വിലങ്ങണിയച്ചു , സുഹൃത് സംഘം വിലങ്ങോടെ രക്ഷപ്പെടുത്തി .\nഡോക്ടര് വി.വി.പീറ്റര് നിര്യാതനായി


രാജീവ് ഗാന്ധി ഡിജിറ്റല് വിപ്ലവത്തിന്റെ തലതൊട്ടപ്പന് : എകെ ആന്റണി - Express Herald രാജീവ് ഗാന്ധി ഡിജിറ്റല് വിപ്ലവത്തിന്റെ തലതൊട്ടപ്പന് : എകെ ആന്റണി Rajiv Gandhi is the father of the digital revolution: AK Antony\nരാജീവ് ഗാന്ധി ഡിജിറ്റല് വിപ്ലവത്തിന്റെ തലതൊട്ടപ്പന് : എകെ ആന്റണി\nതിരുവനന്തപുരം : ഇന്ത്യയിലെ ഡിജിറ്റല് വിപ്ലവത്തിന്റെ തലതൊട്ടപ്പന് മുന് പ്രധാനമന്ത്രി രാജീവ് ഗാന്ധിയാണെന്ന് കോണ്‍ഗ്രസ് പ്രവര്‍ത്തക സമിതിയംഗം എകെ ആന്റണി. ഇത്രയേറെ അനുകമ്പയുള്ള മറ്റൊരു നേതാവ് ഇന്ത്യന് രാഷ്ട്രീയത്തില് ഉണ്ടായിട്ടില്ലെന്നും അദ്ദേഹം പറഞ്ഞു.\nഇന്ദിരാഭവനില് 31-ാം രാജീവ് ഗാന്ധി രക്തസാക്ഷിത്വ അനുസ്മരണ ചടങ്ങില് പ്രസംഗിക്കുകയായിരുന്നു അദ്ദേഹം.\nഅമേരിക്കയില് ജോലി ചെയ്യുകയായിരുന്ന സാം പിട്രോഡയെ ഇന്ത്യയിലെത്തിച്ചാണ് രാജ്യം ഇപ്പോള് കാണുന്ന ഡിജിറ്റല് വിപ്ലവത്തിന് രാജീവ് ഗാന്ധി തുടക്കമിട്ടത്. അത് ഇന്ത്യയെ മാറ്റിമറിച്ച് ലോകത്തിലെ വന് ഡിജിറ്റല് ശക്തിയാക്കി. രാജീവ് ഗാന്ധിയുടെ അനുകമ്പയും ഹൃദയ വിശാലതയും അന്നത്തെ പ്രതിപക്ഷ നേതാവ് അടല് ബിഹാരി വാജ്‌പേയ് വരെ തുറന്നു സമ്മതിച്ചിട്ടുണ്ട്. ലോക്‌സഭയില് രാജീവ് ഗാന്ധിയെ അതിരൂക്ഷമായി കടന്നാക്രമിച്ച് മണിക്കൂറുകള്‍ക്കുള്ളിലാണ് വാജ്‌പേയിയെ യുഎന് സംഘത്തില് ഉള്‍പ്പെടുത്തി വിദേശത്തയച്ച് ചികിത്സയ്ക്ക് ഏര്‍പ്പാടാക്കിയതെന്ന് ആന്റണി അനുസ്മരിച്ചു.\nമഹാത്മഗാന്ധി സ്വപ്‌നം കണ്ട ഗ്രാമങ്ങളുടെ ശാക്തീകരണം രാജീവ് ഗാന്ധി യാഥാര്‍ത്ഥ്യമാക്കിയത് പഞ്ചായത്ത് രാജ് നിയമം നടപ്പാക്കിയാണ്. കേന്ദ്ര- സംസ്ഥാന സര്‍ക്കാരുകളെപ്പോലെ തദ്ദേശ സ്ഥാപനങ്ങള്‍ക്ക് അധികാരവും ധനവിഹിതവും ലഭിച്ചു. സ്ത്രീകള്‍ക്ക് മൂന്നിലൊന്ന് സീറ്റുകള് മാത്രമല്ല, ഔദ്യോഗിക പദവികളിലും സംവരണം ഏര്‍പ്പെടുത്തി. 18 വയസുള്ളവര്‍ക്ക് വോട്ടവകാശം നല്കി. സ്ത്രീകളെയും യുവാക്കളെയും വളരെയധികം ശാക്തീകരിക്കാന് ഈ നടപടികളിലൂടെ സാധിച്ചു. പാര്‍ട്ടി താത്പര്യംപോലും ബലികഴിച്ചാണ് പഞ്ചാബിലും അസമിലും മിസോറാമിലുമൊക്കെ രാഷ്ട്രീയ ഒത്തുതീര്‍പ്പുകള് ഉണ്ടാക്കിയത്. എന്നാല് ഇന്ന് രാജ്യതാത്പര്യത്തേക്കാള് പാര്‍ട്ടി താത്പര്യത്തിനാണ് മേല്‍ക്കൈ എന്ന് ആന്റണി ചൂണ്ടിക്കാട്ടി.\nരാജീവ് ഗാന്ധിയുടെ നിര്‍ബന്ധംമൂലമാണ് കേരളംവിട്ട് പ്രവര്‍ത്തിക്കാന് താത്പര്യം ഇല്ലാതിരുന്ന താന് ഡല്‍ഹിക്കു പോയത്. അദ്ദേഹത്തിന്റെ കീഴില് ജനറല് സെക്രട്ടറിയായി പ്രവര്‍ത്തിക്കാനും വിവിധ സംസ്ഥാനങ്ങളുടെ ചുമതല വഹിക്കാനും സാധിച്ചതില് അഭിമാനമുണ്ടെന്ന് ആന്റണി അനുസ്മരിച്ചു.\nയുഡിഎഫ് കണ്‍വീനര് എംഎം ഹസന്, കെപിസിസി മുന് പ്രസിഡന്റ് തെന്നല ബാലകൃഷ്ണ പിള്ള, എന് ശക്തന് നാടാര്, ജിഎസ് ബാബു, ജി സുബോധന് എന്നിവര് പ്രസംഗിച്ചു. ടിയു രാധാകൃഷ്ണന്, മരിയാപുരം ശ്രീകുമാര്, വി. പ്രതാപചന്ദ്രന്, പാലോട് രവി, വര്‍ക്കല കഹാര്, ശരത്ചന്ദ്ര പ്രസാദ്, മണക്കാട് സുരേഷ്, പന്തളം സുധാകരന്, എംആര് രഘുചന്ദ്രബാല്, കെ മോഹന് കുമാര്, എംഎ വാഹിദ്, പുനലൂര് മധു, ഡോ ആരിഫ തുടങ്ങിയവര് പങ്കെടുത്തു.


പ്ലസ് വണ് പ്രവേശനം: മെയ് പത്തു മുതല് അപേക്ഷിക്കാം, ആദ്യ അലോട്ട്‌മെന്റ് 24ന് - Muhimmath\nപ്ലസ് വണ് പ്രവേശനം: മെയ് പത്തു മുതല് അപേക്ഷിക്കാം, ആദ്യ അലോട്ട്‌മെന്റ് 24ന്\nതിരുവനന്തപുരം: ഈ വര്‍ഷത്തെ പ്ലസ് വണ് പ്രവേശനത്തിന് മറ്റന്നാള് (മെയ് പത്ത്) മുതല് അപേക്ഷ നല്‍കാം. 20ന് ട്രയല് അലോട്ട്‌മെന്റ് നടക്കും. ആദ്യ അലോട്ട് മെന്റ് 24നും നടക്കും.\nഇത്തവണ ക്ലാസുകള് ആരംഭിക്കുന്നത് ജൂണ് മൂന്നിനാണെന്ന് പൊതുവിദ്യാഭ്യാസ സെക്രട്ടറി അറിയിച്ചു. പ്ലസ് വണ് ക്ലാസുകളും ജൂണ് മൂന്നിന് തന്നെ തുടങ്ങും. ഇതാദ്യമായാണ് ഒന്നാം ക്ലാസ് മുതല് 12ാം ക്ലാസ് വരെ ഒരേ ദിവസം ക്ലാസുകള് ആരംഭിക്കുന്നതെന്നും അദ്ദേഹം പറഞ്ഞു.\nഇന്ന് രാവിലെയാണ് ഹയര് സെക്കന്‍ഡറിയില് പരീക്ഷ ഫലം പുറത്തു വിട്ടത്. പ്ലസ്ടുവില് ഇത്തവണ 84.33 ആണ് വിജയ ശതമാനം. 3,11,375 പേര് ഉപരിപഠനത്തിന് യോഗ്യത നേടി. സര്‍ക്കാര് സ്‌കൂളുകളില് 83.04 ശതമാനം വിജയം നേടി. 71 സ്‌കൂളുകള് നൂറു മേനി വിജയം സ്വന്തമാക്കി. സ്‌പെഷല് സ്‌കൂളുകളില് 98.64 ശതമാനമാണ് വിജയം.\nകോഴിക്കോട് ജില്ലയിലാണ് ഏറ്റവും കൂടുതല് വിജയ ശതമാനം 87.44 ശതമാനം. ഏറ്റവും കുറവ് പത്തനംതിട്ട ജില്ലയിലാണ്. 78 ശതമാനം. എയ്ഡഡ് മേഖലയില് 86.36 ശതമാനവും അണ് എയ്ഡഡ് മേഖലയില് 77.34 ശതമാനവുമാണ് വിജയം. 14,224 കുട്ടികള്‍ക്ക് എല്ലാ വിഷയത്തിലും എ പ്ലസ് നേടി.


മനുഷ്യന് വിദ്യാഭ്യാസം കൊണ്ട് മാത്രം ബുദ്ധിമാനോ വിവേകിയോ ആകുന്നില്ല. യുക്തിപൂര്‍വമായ തീരുമാനം, നല്ലതോ ചീത്തയോ എന്ന് മനസ്സിലാക്കല് എന്നക്കെയാണല്ലോ “വിവേകം” എന്ന വാക്ക് കൊണ്ട് നാമുദ്ധെശിക്കുന്നത്. കാര്യങ്ങളെ വിവേകത്തോടെ മനസിലാക്കി പ്രവര്‍ത്തി ചെയ്യുന്നതിന് പകരം മനുഷ്യന് ആഗ്രഹം സഫലീകരിക്കുക എന്നതിലാണ് താല്പര്യം കാണിക്കുന്നത്.\nഈ ഇരുപത്തൊന്നാം നൂറ്റാണ്ടിന്റെ ആരംബത്തിലും നാം ശരിയായ ആരോഗ്യ ശീലങ്ങള് വളര്‍ത്താന് പരിശ്രമിക്കുന്നില്ല എന്നത് അല്പം ചിന്തിച്ചാല് നമുക്ക് മനസിലാകും. ഉദാ: നല്ല ഭക്ഷണം കഴിക്കുക, വ്യായാമം ചെയ്യുക, നല്ല ഹോബികളില് ഏര്‍പെടുക ഇവയ്കുപരകം, മെയ്യനങ്ങാതെ എല്ലാം നേടണം എന്ന് മനുഷ്യന് ചിന്തിക്കുമ്പോള് അതിനെ മുതലെടുക്കുന്ന എല്ലാം നമ്മുടെ ചുറ്റിലും ഉണ്ട്. കാമ, ക്രോധ, മോഹ, മദ, മാല്സര്യങ്ങല്ക് നാം അകപ്പെട്ടു പോകുന്നു. അങ്ങിനെയിരിക്കുമ്പോള് ആരോഗ്യമോ സൌന്ദര്യമോ അല്പം പ്രശ്നത്തിലാണെന്ന് കണ്ടാല്, നാം പരസ്യങ്ങള് കണ്ടു മാത്രം ചിലത് വാങ്ങാന് പോകുന്നു, ആ പരസ്യത്തിന്റെ സ്വാദീനത്തില് പാര്‍ശ്വ ഫലങ്ങളെക്കുറിച്ച് ചിന്തിക്കാതെ, ഒരു ഡോക്ടറിന്റെ ഉപദേശം തേടാതെ മെഡിക്കല് ഷോപ്പില് പോയി മരുന്ന് വാങ്ങുന്നു. ആരോഗ്യ രക്ഷാ ഉത്പന്നങ്ങള്, സൌദര്യ വര്ധകങ്ങള് ഇവയാണ് ഏറ്റവും കൂടുതല് പരസ്യ മേഖലയില് വരുന്നത്. സ്വന്തം ലാഭം മാത്രം നോക്കുന്ന ചില കമ്പനികള്‍ക് അവയുടെ ഉത്പന്നം വിറ്റഴിക്കാന് പരസ്യങ്ങള് ചെയ്യേണ്ടതാവശ്യമാണ്. ഇന്ന് എല്ലാ ടെലിവിഷന് ചാനലിലും ബെല്ടിന്റെ പരസ്യം കാണാം. അവര്ക് പണം കിട്ടുന്നു നമുക്ക് ആരോഗ്യവും പോകുന്നു. പക്ഷെ അത് വാങ്ങണോ വേണ്ടയോ എന്നത് നാം വിവേകത്തോട്  ചിന്തിച്ചു തീരുമാനിക്കണം. ഈയിടെയായി മനുഷ്യന്റെ മനസിനെ കൂടുതല് സ്വാദീനിക്കുന്ന ആരോഗ്യ, സൌന്ദര്യ ഉത്പന്നങ്ങള് മാര്‍കറ്റില് ഇറങ്ങുകയും അവ മനുഷ്യന് ഉപയോഗിക്കുകയും ചെയ്യുന്നു. ഉദാ: വണ്ണം കുറക്കാനുള്ള ബെല്ടുകള്, എണ്ണകള് മുതലായവ, നിറം കൂട്ടാനുള്ള ക്രീമുകള്, സോപ്പുകള് മുതലായവ. പിന്നെ മനസിന്റെ ബലഹീനത മുതലാക്കി മുതലെടുക്കുന്ന ചില മുറി വൈദ്യന്മാരും അവരുടെ ക്ലിനിക്കുകളും നമ്മുടെ ഇടയിലുണ്ട്. ഉദാ: മുക്കിനു മുക്കിനു ഉയരുന്ന പൈല്‍സ് ക്ലിനിക്കുകള്, മണ്ണ് മുക്കിയ ഷര്‍ട്ടുകള് വില്കുന്നവര്, ഞങ്ങളുടെ ഉത്പന്നം ഉപയോഗിച്ച് കൊണ്ട് നിങ്ങള് ജീവിതം ആസ്വദിക്കുക എന്ന് പറയുന്നവര്, കരള് രക്ഷപെട്ടാല് ജീവിതം രക്ഷ പെട്ടു എന്ന് പറയുന്നവര്, ഏഴു ദിവസം കൊണ്ട് സൌദര്യവും നിറവും വര്‍ധിപ്പിക്കും എന്ന് പറയുന്നവര്, അകാല നര, കഷണ്ടി മുതലായവ മാറ്റും എന്ന് പറയുന്നവര്, അങ്ങിനെ പല പല കാഴ്ചകളും നമ്മുടെ നാട്ടില് കാണാം.\nബുദ്ധിയും വിവേകവും ഉള്ള മനുഷ്യര്, ഈ പരസ്യങ്ങളിലോ മുറി വൈദ്യന്മാരുടെ കൈയിലോ ചെന്ന് പെടില്ല. കുറച്ചെങ്കിലും ആരോഗ്യത്തെ കുറിച്ചോ, സൌദര്യത്തെക്കുറിച്ചോ ആത്മാര്‍ഥമായി ചിന്തിക്കുകയാണെങ്കില് നല്ല ഡോക്ടര്‍മാരെ കാണുകയോ, നല്ല ജീവിത ശൈലി വളര്‍ത്തുകയോ ചെയ്യും. ഇന്ന് മനുഷ്യന് കൂടുതല് ചിന്തിക്കുന്ന അമിതവണ്ണം (obesity) കുറയ്ക്കാനും, ശരിയായ ആരോഗ്യവും സൌന്ദര്യവും സംരക്ഷിക്കാനും ഉള്ള ചില രീതികള് താഴെകൊടുക്കുന്നു.\n1 ) അമിത വണ്ണം (obesity ) എങ്ങിനെ കുറയ്ക്കാം\nപണ്ടൊക്കെ നാം പറയുമായിരുന്നു “നല്ല തടിച്ചു കൊഴുത്ത സുന്ദരനായ മനുഷ്യന്” എന്ന്. എന്നാല് ഇന്ന് രോഗങ്ങള് വരുന്ന വഴികള് സാധാരണ ജനങ്ങളും മനസിലാക്കി തുടങ്ങിയതോടെ, ആ പഴയ ചിന്തകള് മാറി, കാരണം തടിച്ചതും കൊഴുത്തതും ആരോഗ്യത്തിന്റെ ലക്ഷണമല്ല എന്ന് മനസിലാക്കി.\nആപ്പിള് ഷേപ്പ്, പീര് ഷേപ്പ് അങ്ങിനെ പല തരം അമിത വണ്ണം ഉണ്ട്. വ്യായാമം ആണ് അമിത വണ്ണം കുറയ്ക്കാന് ഏറ്റവും നല്ല വഴി. ഒരു ബെലടിട്ടാല് അര വണ്ണവും ശരീരത്തിന്റെ മുഴുവന് വണ്ണവും കുറയുമെന്ന് ശാസ്ത്രീയമായി ഇന്നുവരെ തെളിയിക്കപെട്ടിട്ടില്ല. അഞ്ചാറു മാസം ശ്വാസം പിടിച്ചു ബെല്ടിട്ടു നടന്നാല് അല്പം വ്യത്യാസം വരുമെന്ന് മാത്രം. തുണി വീതിയില് മടക്കി വരിഞ്ഞു കെട്ടി അങ്ങിനെ നടന്നാലും അതെ ഫലം ഉണ്ടാകും. അത് പോലെ തന്നെ എണ്ണ തേച്ചു വണ്ണം കുറയുമെന്നും തെളിയിക്കപെട്ടിട്ടില്ല. ആയിരക്കണക്കിന് രൂപയാണ് ബെല്ടിനും, എണ്ണക്കുമോക്കെയായി മനുഷ്യന് കളയുന്നത്. ഇന്ന് നമ്മുടെ സമൂഹത്തിലെ വേറൊരു തെറ്റിധാരണയാണ് ഇങ്ങിനെയുള്ള വലിയ അധ്വാനമില്ലാത്ത പ്രവര്‍ത്തികളിലൂടെ അല്ലെങ്കില് പച്ചക്കറികളും പഴങ്ങളും മാത്രം ഭക്ഷിച്ചു തടി കുറയ്ക്കാമെന്നും, ക്രീമുകള് ഇട്ടു ഒരാഴ്ചകൊണ്ട് സൌന്ദര്യം കൂട്ടാമെന്നുമൊക്കെ. ഇവിടെയും മനുഷ്യന്റെ മനസിന്റെ ബലഹീനതയാണ് സ്വാര്‍ഥ മോഹികളായ കമ്പനികള് മുതലെടുക്കുന്നത്.\nഎന്ത് കഴിച്ചാല് അല്ലെങ്കില് എന്ത് കഴിച്ചില്ലെങ്കില് വണ്ണം കുറയുമെന്ന് ചിന്തിക്കുന്നവരാണ് നമ്മുടെയിടെയില് കൂടുതല്. എന്നാല് എന്ത് വ്യായാമം കൂടി ചെയ്‌താല് വണ്ണവും സൌന്ദര്യവും ഉണ്ടാകും എന്ന് ചിന്തിക്കുന്നവര് കുറവാണ്. അമിത വണ്ണം കുറക്കാന് ആദ്യം വേണ്ടത് ഒരു ആത്മര്ത്മായ മനസ്സാണ്, പിന്നെ പച്ചക്കറികളും പഴങ്ങളും കഴിക്കുകയും എണ്ണ, കൊഴുപ്പ് ഇവ കുറക്കുകയും ചെയ്യുന്നതോടൊപ്പം നല്ല വ്യായാമ മുറകളാണ്. ചിലത് താഴെ കൊടുക്കുന്നു;\na ) രാവിലെ വെറും വയറ്റില് നിവര്‍ന്നു കിടന്നു കൈകള് കൊണ്ട് ശിരസ്സ് താങ്ങി ശ്വാസം പുറത്തേക്കു വിട്ടു നേരെ നിവരുക വീണ്ടും മുന്നോട്ടാഞ്ഞ് മൂക്ക് കാല്‍മുട്ടുകളില് മുട്ടിക്കുവാന് നോക്കുക. ശ്വാസം പുറത്തേക്കു വിട്ടു കൊണ്ട് പൂര്‍വ സ്ഥിതിയില് വരിക. ഇത് പത്തു പ്രാവശ്യം ചെയ്യുക.\nb ) നേരെ നിവര്‍ന് നിന്ന് കൈകള് സൂര്യ നമസ്കാരത്തിലെന്ന പോലെ മുകളില് കൊണ്ട് വരിക. ശ്വാസം പുറത്തേക്കു വിട്ടു കൊണ്ട് കൈകള് കാല് പാദങ്ങളില് മുട്ട് വളയാതെ തൊടുക. ശ്യാസം എടുത്തു കൊണ്ട് പൂര്‍വ സ്ഥിതിയില് വരുക. ഇത് പത്തു പ്രാവശ്യം ചെയ്യുക.\nc ) യോഗാഭ്യാസത്തില് എകപാദ ഹസ്താസനം, സൂര്യ നമസ്കാരം ഇവ ചെയ്യക,\nd ) രാവിലെയോ വൈകിട്ടോ വെറും വയറ്റില് അര മണിക്കൂര് സ്പീഡില് നടക്കുക.\ne ) ധരിക്കുന്ന തുണി അരയില് മുറുക്കി കെട്ടി നടക്കുക, ബെല്ടു മുറുക്കി നടക്കുക ഇവയും നല്ലതാണ്.\nനടത്തം, നീന്തല്, സൈക്ലിംഗ് ഇവയൊക്കെ ദുര്‍മേദസ്സ് കുറക്കാന് നല്ലതാണ്. ഇവയോടൊപ്പം ആഴ്ചയില് ഒരു ദിവസം പഴങ്ങളും പച്ചക്കറികളും മാത്രം കഴിക്കുക, ചുമന്ന മാംസം, മുട്ടയുടെ മഞ്ഞക്കരു, എണ്ണ, കൊഴുപ്പ് ഇവയൊക്കെ കുറയ്ക്കുക. ആഹാരത്തിന്റെ അളവ് കുറയ്ക്കുക. ആഹാരത്തിന്റെ അളവ് കുറയ്ക്കാന് സാധിക്കാത്തവര് ആഹാരത്തിന് മുമ്പ് രണ്ടു ഗ്ലാസ്സ് വെള്ളം കുടിക്കുക. ഒരു മാസം കൊണ്ട് തന്നെ ഫലം കണ്ടു തുടങ്ങും. തുടര്‍ന്നും നല്ല ജീവിത ചിട്ടയില് ജീവിച്ചാല് വണ്ണം വെക്കില്ല. എന്നും നില നില്‍കുന്ന വണ്ണം കുറഞ്ഞ ശരീരം നേടാന് ഇങ്ങിനെ കുറച്ചു നാളത്തേക്ക് വളരെ കഷ്ടപ്പെടണം.\nചിലര്‍ക്ക് എന്ത് ചെയ്താലും ആഹാരം കുറയ്ക്കാന് സാധിക്കില്ല, ചിലര്‍ക് ഭക്ഷണം കുറച്ചാലും വ്യായാമമോ ജോലിയോ ചെയ്യാന് മടിയാണ്. ഇങ്ങിനെ ഉള്ളവരാണ് ബെല്ടിന്റെയും, എണ്ണയുടെയും പുറകെ പോകുന്നത്. ചിലര്‍ക്ക് സമയം കുറവാണെന്ന് പറയും. വേണമെന്ന് വെച്ചാല് എല്ലാവര്ക്കും സമയം ഉണ്ടാക്കാന് പറ്റും. നമുക്കെല്ലാം ഇതിനൊക്കെ മാതൃകയാകുന്നത്, പണ്ട് ആഫ്രികന് നാഷണല് കോണ്‍ഗ്രസിന്റെ (African National Congress – ANC ) പ്രസിഡന്റും സ്ഥാപകനും ആയിരുന്ന Dr നെല്സേന് മണ്ടേല ആണ്. സമയം കിട്ടാത്തപ്പോള് രാത്രിയിലും അദ്ദേഹം വ്യായാമം ചെയ്യാന് സമയം കണ്ടെത്തിയിരുന്നു. ദിവസം അര മണിക്കൂര് എങ്കിലും ഉപയോഗിച്ചാല് നമ്മുടെ ഉദ്ദേശിക്കുന്ന ഫലം കിട്ടും. മുടക്കം വരുത്തരുതെന്നു മാത്രം.\nബോഡി മാസ്സ് ഇന്ടെക്സ് (BMI )\nBMI ഇടയ്ക്കിടയ്ക്ക് നോക്കുന്നത് നല്ലതാണ്. നമ്മുടെ ശരീര ഭാരത്തെ പൊക്കം കൊണ്ട് ഹരിച്ചു കിട്ടുന്നതാണ്. ഒരാളുടെ BMI .\n18 .5 നും 22 .9 നും ഇടയിലായിരിക്കണം BMI . അതില് കുറയാനും കൂടാനും പാടില്ല.\nഗള്‍ഫു സുഹൃത്തുക്കളുടെ ശ്രദ്ദക്ക്\nഗള്‍ഫു നാടുകളിലെ ഭക്ഷണ രീതി ആരോഗ്യത്തിനു പ്രശ്നമാണ്. കാരണം നാരു (fibre ) കുറഞ്ഞ ഭക്ഷണമാണ് മിക്കവരും കഴിക്കുന്നത്. ശരീരത്തില് കൊഴുപ്പടിഞ്ഞു കൂടുന്ന ഭക്ഷണമാണ് കൂടുതലും. കാരണം മത്സ്യം, മാംസം, മുട്ട എന്നിവയില് നാരില്ല. അത് കൊണ്ട് പച്ചക്കറി, പഴം, അണ്ടിപ്പരിപ്പുകള് ഇവയ്ക് പ്രാധാന്യം കൊടുക്കണം. നാരുകള് ശരീരം തടിക്കാതിരിക്കാനും, വയറ്റിലെ പല അസുഖങ്ങളും കുറയാനും, ചിലതരം കാന്‍സറിനെ ചെറുക്കാനും നല്ലതാണ്. അതുകൊണ്ട് വില കൂടുതലാണെങ്കിലും മാംസവും മത്സ്യവും കുറച്ചുകൊണ്ട് പഴങ്ങളും പച്ചക്കറികളും കൂടുതല് ഉപയോഗിക്കുക.\n2 ) സൌന്ദര്യം എങ്ങിനെ നില നിര്‍ത്താം\nസൌദര്യ വാര്‍ധക വസ്തുക്കളല്ല സൌദര്യം ഉണ്ടാകുന്നത്. പിന്നെ ചിലർക്കൊരു ധാരണയുണ്ട് വെളുത്ത നിറം മാത്രമാണ് സൌന്ദര്യം എന്ന്. ആരോഗ്യം ഉള്ള ഒരു ശരീരത്തില് സൌന്ദര്യം നില നില്കും.\nഒരു മനുഷ്യന് നല്ല നിറവും സൌദര്യവും ഉണ്ടാകണമെങ്കില് സ്വന്തം അമ്മ വിചാരിക്കണം. അമ്മ ഗര്‍ഭിണി ആയിരിക്കുമ്പോള് നല്ല ഭക്ഷണങ്ങള് കഴിക്കുകയും, സന്തോഷത്തോട് ഇരിക്കുകയും, നല്ലത് ചിന്തിക്കുകയും, വ്യായാമം ചെയുകയും ചെയ്‌താല് ജനിക്കുന്ന കുഞ്ഞു നല്ല സൌദര്യവും ആരോഗ്യവും ഉള്ളതായിരിക്കും. ചുരുക്കത്തില് സൌന്ദര്യവും ആരോഗ്യവും തുടങ്ങുന്നത് ഭ്രൂണത്തില് തന്നെയാണ്. എല്ലാവര്ക്കും അത് സാധിച്ചില്ല എന്ന് വരാം. അങ്ങിനെ ഒരു കുഞ്ഞു ജനിക്കുമ്പോള് സൌന്ദര്യമോ ആരോഗ്യമോ കുറഞ്ഞെന്നു വരാം.\nബാല്യത്തില് കുട്ടികള് സൌന്ദര്യത്തെ കുറിച്ച് ചിന്തിക്കാറില്ല.  കൌമാരത്തിലാണ് അവര് സൌന്ദര്യത്തെ കുറിച്ചും ആരോഗ്യത്തെക്കുറിച്ചും ആകാംഷ ഉള്ളവരാകുന്നത്. നിറവും സൌദര്യവും കുറവാണെങ്കില് അത് കൂടുതല് ദുഖിപ്പിക്കുന്നു. അപ്പോള് എങ്ങിനെ സൌന്ദര്യം നേടാമെന്ന് ചിന്തിച്ചു തുടങ്ങുന്നു. സ്ത്രീകളാണ് സൌന്ദര്യത്തിന്റെ കാര്യത്തില് കൂടുതല് ശ്രദ്ധിക്കുന്നത്. അപ്പോള് സൌന്ദര്യ വര്‍ധക വസ്തുകളെകുറിച്ച് ആലോചിക്കുന്നു. പിന്നെ chemicals അടങ്ങിയ ക്രീമുകളുപയോഗിച്ചു തുടങ്ങുന്നു. വെയില് കൊള്ളാതെ അഞ്ചാറു മാസം ഉപയോഗിച്ചാല് അല്പം വ്യതാസം വന്നെന്നു വരാം. പക്ഷെ അത് നിര്‍ത്തിയാല് വീണ്ടും പഴയ പടിയാകും. തന്നെയുമല്ല അതിന്റെ പാര്‍ശ്വ ഫലങ്ങള് പെട്ടെന്ന് നാം അറിഞ്ഞെന്നും വരില്ല.\n“വെളുക്കാന് തേച്ചത് പാണ്ടായി” എന്ന് പറഞ്ഞത് പോലെ ആയി എന്നും വരാം. എന്നാല് മിനെരല്സ്, വൈടമിന്‍സ് എന്നിവ ധാരാളം അടങ്ങിയ പഴങ്ങള് കഴിച്ചുണ്ടാകുന്ന നിറം പെട്ടെന്ന് മാറില്ല.\nതന്നെയുമല്ല അതില് അടങ്ങിയിരിക്കുന്ന ഫ്ലാവനോയിടുകള് (Flavonoids ) നല്ല നിരോക്സീകാരി (antioxident ) കാന്‍സറിനെ പോലും പ്രധിരോധിക്കാന് കഴിവുള്ളവയാണ്. ഫ്രീ രാഡികല്സ് (free radicals ) ഉണ്ടാക്കുന്ന പല പ്രശ്നങ്ങല്കും (aging process , degenerative sicknesses ) പഴങ്ങളും പച്ചക്കറികളും പരിഹാരമാര്‍ഗമാണ്. നടത്തം, ജോഗിംഗ് പോലുള്ള അഎരോബിക് വ്യായാമങ്ങളും സൌന്ദര്യം നില നിര്‍ത്താന് നല്ലതാണ്. സൌന്ദര്യം നില നിര്‍ത്താന് ആഴ്ചയില് മിക്ക ദിവസങ്ങളിലും ഉപവസിക്കുന്നവരുണ്ട്. പഴങ്ങള് കഴിച്ചു കൊണ്ടുള്ളതാണ് എങ്കില് നല്ലതാണ്. അല്ലെങ്കില് ശരീരത്തിന്റെ ഉപാപചയ (metabolism ) പ്രവര്‍ത്തനങ്ങള് തകരാര് ആകാന് സാധ്യത ഉണ്ട്. മനസ്സില് നല്ല ചിന്ത വളര്‍ത്തുക, സന്തോഷത്തോടെ ഇരിക്കുക എന്നിവയും പ്രാധാന്യമര്‍ഹിക്കുന്നതാണ്\nLabels:bg k


അജിത് ഡോവലിന്റെ ഫോണ് ചോര്‍ത്തിയെന്ന ആരോപണം നിഷേധിച്ച് സിബിഐ | Ajit Doval| Phone tapping| CBI\nMar 26, 2019, 08:16 PM IST\nഫോണ് ചോര്‍ത്തലിനെപ്പറ്റി അന്വേഷണം നടത്താന് പ്രത്യേക സംഘത്തെ നിയോഗിക്കണമെന്ന് ആവശ്യപ്പെട്ട് സമര്‍പ്പിക്കപ്പെട്ട ഹര്‍ജി പരിഗണിക്കവെയാണ് സിബിഐ ഇക്കാര്യം വ്യക്തമാക്കിയത്.\nന്യൂഡല്‍ഹി: ദേശീയ സുരക്ഷാ ഉപദേഷ്ടാവ് അജിത് ഡോവലിന്റെയോ സിബിഐ മുന് സ്‌പെഷ്യല് ഡയറക്ടര് രാകേഷ് അസ്താനയുടെയോ ഫോണുകള് ഒരുകാലത്തും ചോര്‍ത്തിയിട്ടില്ലെന്ന് സിബിഐ. ഡല്‍ഹി ഹൈക്കോടതിയെയാണ് സിബിഐ ഇക്കാര്യം അറിയിച്ചത്. സിബിഐ മുന് ഡയറക്ടര് അലോക് വര്‍മ്മയുടെ കാലത്ത് ഫോണ് ചോര്‍ത്തല് നടത്തിയെന്നാണ് ആരോപണം.\nഫോണ് ചോര്‍ത്തലിനെപ്പറ്റി അന്വേഷണം നടത്താന് പ്രത്യേക സംഘത്തെ നിയോഗിക്കണമെന്ന് ആവശ്യപ്പെട്ട് സമര്‍പ്പിക്കപ്പെട്ട ഹര്‍ജി പരിഗണിക്കവെയാണ് സിബിഐ ഇക്കാര്യം വ്യക്തമാക്കിയത്. അഭിഭാഷകനും സാമൂഹ്യ പ്രവര്‍ത്തകനുമായ സാര്‍ഥക് ചതുര്‍വേദിയാണ് പ്രത്യേക അന്വേഷണം ആവശ്യപ്പെട്ട് ഹൈക്കോടതിയെ സമീപിച്ചത്. ഫോണ് ചോര്‍ത്തുന്നത് അടക്കമുള്ളവയ്ക്ക് മാര്‍ഗനിര്‍ദ്ദേശം പുറപ്പെടുവിക്കാന് കേന്ദ്രസര്‍ക്കാരിനോട് നിര്‍ദ്ദേശിക്കണമെന്നും ഹര്‍ജിയില് ആവശ്യമുന്നയിച്ചിരുന്നു. ചില ഉദ്യഗോസ്ഥര് അധികാര ദുര്‍നവിനിയോഗം നടത്തി ഫോണ് ചോര്‍ത്തല് അടക്കമുള്ളവ അനധികൃതമായി നടത്തുന്നുവെന്നായിരുന്നു ഹര്‍ജിയിലെ ആരോപണം.\nഒരു ഫോണും അനധികൃതമായി ചോര്‍ത്തുന്നില്ലെന്ന് സിബിഐ വ്യക്തമാക്കി. ഫോണ് ചോര്‍ത്തല് അടക്കമുള്ളവ സംബന്ധിച്ച മാര്‍ഗനിര്‍ദ്ദേശങ്ങള് നിലവിലുണ്ടെന്നും അന്വേഷണ ഏജന്‍സി ചൂണ്ടിക്കാട്ടിയിട്ടുണ്ട്. ബന്ധപ്പെട്ട അനുമതികള് വാങ്ങിയ ശേഷമാണ് ഫോണ് കോളുകള് നിരീക്ഷണ വിധേയമാക്കുന്നത്. ഈ സാഹചര്യത്തില് അന്വേഷണം ആവശ്യപ്പെട്ടുകൊണ്ടുള്ള ഹര്‍ജി തള്ളണമെന്നും സിബിഐ കോടതിയില് ആവശ്യപ്പെട്ടു.\nContent Highlights: Ajit Doval, Phone tapping, CBI\nNew Delhi: The Central Bureau of Investigation (CBI) on Tuesday told the Delhi High ..\nനടപ്പാക്കാന് കഴിയുന്നില്ലെങ്കില് നിയമം എത്ര നല്ലതായാലും കാര്യമില്ല: പോലീസിനോട് ഡോവല്


4malayalees - ബിക്കിനിയിട്ട എയര്‍ഹോസ്റ്റുമാര് ഇന്ത്യയിലേക്കുമെത്തും; ബിക്കിനി എയര്‍ലൈന് എന്ന വിയര്‍ട്ട് ജെറ്റ് വിമാനക്കമ്പനി വിയറ്റ്‌നാമില് നിന്നും ദില്ലിയിലേക്ക് സര്‍വ്വീസുകള് സടത്തും; യാത്രക്കാര്‍ക്ക് സേവനവുമായി അല്‍പ്പ വസ്ത്രധാരികളായ എയര്‍ഹോസ്റ്റസുമാര്\nവിയറ്റ്‌നാം ആസ്ഥാനമാക്കി പ്രവര്‍ത്തിക്കുന്ന വിയര്‍ട്ട് ജെറ്റ് വിമാനക്കമ്പനി ഇന്ത്യയിലേക്കും സര്‍വീസ് ആരംഭിക്കുന്നു. ബിക്കിനിയിട്ട എയര്‍ഹോസ്റ്റസുമാരാണ് വിമാനക്കമ്പനിയെ പ്രശസ്തമാക്കിയത്. ഡിസംബര് ആറ് മുതല് മാര്‍ച്ച് 28 വരെയുള്ള സര്‍വ്വീസുകള്‍ക്കായുള്ള ബുക്കിങ്ങാണ് കമ്പനി ആരംഭിച്ചത്. വിയറ്റ്‌നാമിലെ ഹോ ചി മിനാ സിറ്റിയില് നിന്നും ഹനോയില് നിന്നും ദില്ലിയിലേക്ക് നേരിട്ടുള്ള സര്‍വ്വീസുകളാണ് കമ്പനി തുടങ്ങുന്നത്. ആഴ്ചയില് നാലു സര്‍വീസ് നടത്താനാണ് പദ്ധതി. പുതിയ തന്ത്രം പരീക്ഷിച്ച വന് വിജയം നേടിയ വിമാനക്കമ്പനി ജൂലൈയ്ക്കും ആഗസ്റ്റിനും ഇടയില് ഇന്ത്യയില് പ്രവര്‍ത്തനം തുടങ്ങും.\nശരീരത്തിന്റെ അഴകളവുകള് ദൃശ്യമാക്കുന്ന വിധത്തില് അല്‍പ്പ വസ്ത്ര ധാരിണികളായ എയര്‍ഹോസ്റ്റസുമാരാണ് വിമാനത്തില് യാത്രക്കാര്‍ക്ക് സേവനവുമായി എത്തുന്നത്. എയര്‍ഹോസ്റ്റസിന്റെ ഡ്രസ്സ് കോട് ആശയത്തിന് പിന്നില് സിഇഒ ആയ ഗുയെന് തി ഫ്യൂവോംഗ് താവോയാണ്. വിയറ്റ്നാമിലെ ആദ്യ വനിതാ കോടീശ്വരിയാണ് ഈ താവോ. എന്തായാലും താവോയുടെ ലൈംഗികത മുന് നിര്‍ത്തിയുള്ള വ്യത്യസ്ത പരീക്ഷണം വന് വിജയമാകുകയും ചെയ്തു.


മഞ്ചേശ്വരം വിധിയെഴുതി; പ്രതീക്ഷയില് മൂന്ന് മുന്നണികളും\nManjeshwar, First Published 21, Oct 2019, 7:40 PM IST\nസംസ്ഥാനത്ത് കനത്ത മഴ തെരഞ്ഞെടുപ്പിനെ ബാധിച്ചെങ്കിലും മഞ്ചേശ്വരത്ത് കാലാവസ്ഥ അനുകൂലമായിരുന്നു. വാശിയേറിയ ത്രികോണ മത്സരത്തിന്റെ ചൂട് വ്യക്തമാക്കുന്ന മഞ്ചേശ്വരത്ത് മൂന്ന് മുന്നണികളും ശുഭപ്രതീക്ഷയിലാണ്\nമഞ്ചേശ്വരം: സംസ്ഥാനത്തെ അഞ്ച് മണ്ഡലങ്ങളിലേക്ക് നടന്ന ഉപതെരഞ്ഞെടുപ്പിലെ പോളിംഗ് ആറുമണിയോടെ അവസാനിച്ചു. എന്നാല് ആറുമണിക്ക് മുമ്പ് വോട്ട് ചെയ്യാനെത്തിയവര് ചില ബൂത്തുകളില് ഇപ്പോഴും വോട്ട് ചെയ്യുന്നതിന് വേണ്ടി പോളിംഗ് ബൂത്തുകളില് നില്‍ക്കുന്നുണ്ട്. പോളിംഗ് പൂര്‍ണമായി അവസാനിച്ച മണ്ഡലങ്ങളില് ഉദ്യോഗസ്ഥർ വോട്ടിങ് മെഷീനും വിവി പാറ്റും സീൽ ചെയ്ത സുരക്ഷിത കേന്ദ്രങ്ങളിൽ എത്തിക്കാനുള്ള ഒരുക്കങ്ങളിലാണ്. നിലവില് വിവരം ലഭിക്കുമ്പോള് 74.67 ആണ് പോളിംഗ് ശതമാനം.\nസംസ്ഥാനത്ത് കനത്ത മഴ തെരഞ്ഞെടുപ്പിനെ ബാധിച്ചെങ്കിലും മഞ്ചേശ്വരത്ത് കാലാവസ്ഥ അനുകൂലമായിരുന്നു. വാശിയേറിയ ത്രികോണ മത്സരത്തിന്റെ ചൂട് വ്യക്തമാക്കുന്ന മഞ്ചേശ്വരത്ത് മൂന്ന് മുന്നണികളും ശുഭപ്രതീക്ഷയിലാണ്. മണിക്കൂറുകളോളം ക്യൂവില് നിന്നാണ് വോട്ടര്‍മാര് വോട്ട് രേഖപ്പെടുത്തിയത്. അഞ്ച് മണ്ഡലങ്ങളിൽ വെച്ച് ഏറ്റവും കൂടുതൽ സുരക്ഷാ മുൻകരുതലുകൾക്കിടയിൽ പോളിംഗ് നടക്കുന്നത് മഞ്ചേശ്വരം മണ്ഡലത്തിലത്തിലാണ്. കഴിഞ്ഞ തെരഞ്ഞടുപ്പില് കള്ളവോട്ടാരോപണമുണ്ടായതിനാലാണ് സുരക്ഷ ശക്തിപ്പെടുത്തിയത്. കള്ളവോട്ട് ചെയ്തുവെന്ന ആരോപിച്ച് മണ്ഡലത്തില് ഒരാളെ അറസ്റ്റ് ചെയ്തു. മഞ്ചേശ്വരം ബാക്രബയലിൽ 42-ാം ബൂത്തിൽ നബീസയെയാണ് അറസ്റ്റ് ചെയ്തത്.\nകള്ളവോട്ട് ആരോപണം തടയുന്നതിനായി ജില്ലാകലക്ടര് സജിത് ബാബുവിന്‍റെ നേതൃത്വത്തില് കണ്‍ട്രോള് റൂം സജ്ജീകരിച്ചിരുന്നു. പ്രശ്നബാധിത ബൂത്തുകളെ നിരീക്ഷിക്കുന്നതിനായിരുന്നു പ്രത്യേക കണ്‍ട്രോള് റൂം സംവിധാന ഒരുക്കിയത്. വെബ് കാസ്റ്റിംഗ് നടക്കുന്ന ബൂത്തുകളെ കണ്‍ട്രോള് റൂമില് നിന്നും നീരിക്ഷിക്കുവാനുള്ള സജീകരണങ്ങളും ഒരുക്കിയിരുന്നു. 20 ബൂത്തുകളിലാണ് ഇത്തരത്തിലുള്ള ക്രമീകരണങ്ങള് നടത്തിയിട്ടുള്ളത്.\nമഞ്ചേശ്വരത്ത് കോട്ട കാക്കാമെന്ന പ്രതീക്ഷയിലാണ് ലീഗ് സ്ഥാനാര്‍ഥി എംസി കമറുദ്ദീൻ. ലീഗിന് വലിയ സ്വാധീനമുള്ള തീരദേശ മേഖലകളിൽ കനത്ത പോളിംഗാണ് ഉണ്ടായതെന്നത് പ്രതീക്ഷ നല്‍കുന്നു. ബിജെപിക്കെതിരായ ന്യൂനപക്ഷ ഏകീകരണവും പൗരത്വ പ്രശ്നമടക്കമുള്ള കേന്ദ്ര സർക്കാർ നയങ്ങളും നിർണായകമായി. എപി സുന്നി വിഭാഗം അടക്കം എല്ലാ മുസ്ലിം ഗ്രൂപ്പുകളും യുഡിഎഫിനെ പിന്തുണച്ചു. പതിവിനു വ്യത്യസ്തമായി പ്രചാരണത്തിൽ കോൺഗ്രസ് നേതാക്കളുടെ സാന്നിധ്യം മണ്ഡലത്തില് മുന്നണിക്ക് ഗുണം ചെയ്യുമെന്ന പ്രതീക്ഷ നിലനില്‍ക്കുന്നുണ്ട്.കുഞ്ഞാലിക്കുട്ടി നേരിട്ടാണ് പ്രചാരണം നയിച്ചത്\nസിദ്ധരാമയ്യ അടക്കമുള്ള കർണാടക നേതാക്കളും പ്രചാരണത്തിനായി മണ്ഡലത്തിലെത്തി. സ്ഥാനാർത്ഥി നിർണയത്തിലെ തർക്കം വോട്ടിനെ ബാധിക്കാതിരിക്കാൻ നടത്തിയ പഴുതടച്ച പ്രവർത്തനങ്ങളാണ് കുഞ്ഞാലിക്കുട്ടിയുടെ നേതൃത്തില് നടത്തിയത്. രാവിലെ തന്നെ കോണ്‍ഗ്രസ് ഭൂരിപക്ഷമുള്ള പ്രദേശങ്ങളില് നല്ല പോളിംഗ് രേഖപ്പെടുത്തി. എന്നാല് ഉച്ചയ്ക്ക് ശേഷം പോളിംഗ് മന്ദഗതിയിലായി.\nബിജെപി സ്ഥിരതയാര്‍ന്ന പ്രവര്‍ത്തനം നടത്തുന്ന മണ്ഡലമാണ് ഇത്. വിജയപ്രതീക്ഷയിലാണ് അതിനാല് ബിജെപി സ്ഥാനാര്‍ഥി രവീശ തന്ത്രി കുണ്ടാര്. കഴിഞ്ഞ തവണ നടത്തിയ മികച്ച പ്രകടനം ഇത്തവണയും ആവര്‍ത്തിക്കുമെന്നും ഇത്തവണ മണ്ഡലം പിടിക്കുമെന്നുള്ള പ്രതീക്ഷയിലാണ് എന്‍ഡിഎ മുന്നണി. പാർട്ടി വോട്ടുകൾ സ്വന്തം ചിഹ്നത്തിലുറപ്പിക്കാൻ ബിജെപിയ്ക്ക് കഴിയുമെങ്കിലും ന്യൂനപക്ഷ വോട്ടുകളും നിഷ്‍പക്ഷ വോട്ടുകളും ആകർഷിക്കാൻ കഴിയാഞ്ഞതായിരുന്നു എപ്പോഴും വിജയത്തിന് വിലങ്ങുതടിയായത്.ഇത്തവണ അത് മറികടക്കാമെന്ന പ്രതീക്ഷയിലാണ് മുന്നണി.\nവിശ്വാസിയാണെന്ന ലേബൽ നിഷേധിക്കാത്ത, ശബരിമലയിലടക്കം കൃത്യമായി നിലപാട് വ്യക്തമാക്കുന്ന ഇടത് സ്ഥാനാര്‍ഥി ശങ്കർ റൈയുടെ ഇമേജ് മറ്റ് രണ്ട് മുന്നണികൾക്കും ഭീഷണിയുണ്ടാക്കുന്നതാണ്. പ്രാദേശികമായി ശക്തമായ ബന്ധങ്ങളുണ്ടെന്നത് മുന്നണിക്ക് വലിയ പ്രതീക്ഷ നല്‍കുന്നു.\nഭാഷാ മേഖലകളിലെ സ്വാധീനവും പ്രാദേശിക ഘടകങ്ങളും തുണച്ചേക്കുമെന്ന പ്രതീക്ഷയുണ്ട് റൈയ്ക്ക്. പതിറ്റാണ്ടുകൾക്ക് ശേഷമാണ് മുന്നണിക്ക് നാട്ടുകാരനായ സ്ഥാനാർത്ഥി. അത് വോട്ടാക്കാമെന്ന പ്രതീക്ഷ മുന്നണിക്കുണ്ട്. യുഡിഎഫിന്റെയും ബിജെപിയുടെയും ഉറച്ച വോട്ടു ബാങ്കുകളിൽ കടന്നു കയറാൻ എൽഡിഎഫിന് കഴിയുമോ എന്നത് കണ്ടറിയേണ്ടി വരും.\nപ്രതീക്ഷയില് മൂന്ന് മുന്നണികള്\nപത്താം ക്ലാസ് വിദ്യാർത്ഥിയെ തൂങ്ങി മരിച്ച നിലയിൽ കണ്ടെത്തി


Flipkart 2018 Mobile Bonanza sale with attractive offers will be live until January5- Malayalam Gizbot\nപുതുവര്‍ഷാഘോഷങ്ങള്‍ക്ക് കൊഴുപ്പേകി 2018 മൊബൈല് ബൊണാന്‍സ സെയിലുമായി ഫ്‌ളിപ്കാര്‍ട്ട്. ജനുവരി5വരെ തുടരുന്ന സെയിലില് പ്രമുഖ മൊബൈല് ബ്രാന്‍ഡുകള് വന് വിലക്കിഴിവില് വാങ്ങാനാകും.\nഐഫോണ് 8, ഗൂഗിള് പിക്‌സല് 2, ഗൂഗിള് പിക്‌സല് 2XL, ഷവോമി Mi A1, റെഡ്മി നോട്ട് 4, മോട്ടോ G5 പ്ലസ്, ലെനോവ K5 നോട്ട്, സാംസങ് ഗാലക്‌സി S7 തുടങ്ങിയ മുന്‍നിര മോഡലുകളുള്‍പ്പെടെ ബൊണാന്‍സ സെയിലില് ഉള്‍പ്പെടുത്തിയിട്ടുണ്ട്.\nവിലക്കിഴിവിന് പുറമെ നോ കോസ്റ്റ് ഇഎംഐ, ബൈബാക്ക് ഗ്യാരന്റി, ആകര്‍ഷകമായ എക്‌സ്‌ചേഞ്ച് ഓഫറുകള് എന്നിവയും ഫ്‌ളിപ്കാര്‍ട്ട് വാഗ്ദാനം ചെയ്യുന്നു. വെറും 99 രൂപയ്ക്കാണ് ബൈ ബാക്ക് ഗ്യാരന്റി നല്‍കുന്നത്.\n64000 രൂപ വിലയുള്ള 64 GB ഐഫോണ് 8-ന് ബൊണാന്‍സ സെയിലില് 54999 രൂപയ്ക്ക് ലഭിക്കും. ഗൂഗിള് പിക്‌സല് 2, പിക്‌സല് 2XL എന്നിവയ്ക്ക് വില 39999 രൂപയാണ്. ഇവയുടെ യഥാര്‍ത്ഥ വില ആരംഭിക്കുന്നത് 61000-ല് നിന്നാണ്.\nഎച്ച്ഡിഎഫ്‌സി ക്രെഡിറ്റ് കാര്‍ഡ് ഉപയോഗിച്ച്, ഇഎംഐ വ്യവസ്ഥയില് ഫോണ് വാങ്ങുന്നവര്‍ക്ക് ഫ്‌ളിപ്കാര്‍ട്ട് 8000 രൂപ കിഴിവും നല്‍കും. ഇതിന് പുറമെ 18000 രൂപ വരെ എക്‌സ്‌ചേഞ്ച് ഓഫര് നേടാനും അവസരമുണ്ട്. 38500 രൂപ വരെയാണ് ഉറപ്പുനല്‍കുന്ന ബൈ ബാക്ക് ഗ്യാരന്റി.\nവിലക്കിഴിവ് ലഭിക്കുന്ന ഷവോമി ഫോണുകള് Mi A1, റെഡ്മി നോട്ട്4എന്നിവയാണ്. അടുത്തിടെ പുറത്തിറങ്ങിയ Mi A1-ന് 2000 രൂപ കിഴിവ് ലഭിക്കും. ബൊണാന്‍സ സെയിലില് Mi A1-ന്റെ വില 12999 രൂപയാണ്. 4GB റാമും 64 GB സ്റ്റോറേജ് ശേഷിയുമുള്ള റെഡ്മി നോട്ട് 4-ന് വില 10999 രൂപയാണ്. 12999 രൂപയ്ക്കാണ് ഈ ഫോണ് വിറ്റുകൊണ്ടിരുന്നത്.\n64 GB സ്‌റ്റോറേജോട് കൂടിയ ലെനോവ K5 നോട്ട്, ഇരട്ട ക്യാമറയുള്ള അസൂസ് സെന്‍ഫോണ്4സെല്‍ഫി, ലെനോവ K8 പ്ലസ്, 3GB റാമുള്ള പാനസോണിക് റേ X, ലാവ A52, സൈ്വപ് എലീറ്റ് സ്റ്റാര് 4G എന്നീ ഫോണുകളും ഈ പുതുവര്‍ഷ സെയിലില് ലഭ്യമാണ്.\n16 GB സ്‌റ്റോറേജ് ശേഷിയുള്ള ഗാലക്‌സി On Ntx-ക്ക് വില 9999 രൂപയാണ്. ഇതോടെ ഏറ്റവും വില കുറഞ്ഞ 3GB റാം ഫോണ് എന്ന ഖ്യാതി ഗാലക്‌സി On Ntx നേടിയിരിക്കുകയാണ്. സാംസങിന്റെ ഫ്‌ളാഗ്ഷിപ്പ് മോഡലായ ഗാലക്‌സി S7-ന്റെ വില 26999 രൂപ മാത്രം.\n46000 രൂപയായിരുന്നു ഇതിന്റെ മുന് വില. 16999-ല് നിന്ന് മോട്ടോ G5 പ്ലസിന്റെ വില 9999 രൂപയിലേക്ക് താഴ്ത്തിയിരിക്കുന്നു. 3GB റാം ഉള്ള പാനാസോണിക് Eluga-യ്ക്ക് വില 6999 രൂപയാണ്. ഇതിന്റെ യഥാര്‍ത്ഥ വില 1149 രൂപയായിരുന്നു.\nഫ്‌ളിപ്കാര്‍ട്ട് 2018 ബൊണാന്‍സ സെയിലില് വിലക്കിഴിവ് ലഭിക്കുന്ന മറ്റ് മോഡലുകളും വിലയും. സാംസങ് ഗാലക്‌സി On മാക്‌സ് (4GB)- 13900 രൂപ. മൈക്രോമാക്‌സ് ക്യാന്‍വാസ് ഇന്‍ഫിനിറ്റി- 9449 രൂപ. 6GB റാം ഓപ്പോ F3 പ്ലസ്- 17990 രൂപ. 2GB റാം സാംസങ് J3 പ്രോ- 6990 രൂപ.\nFlipkart has kick started its 2018 Mobile Bonanza sale today to let the buyers celebrate the onset of the new year. The sale will last until January5and many smartphones are being sold at attractive deals and discounts. Flipkart provides buyback guarantee at Rs. 99, no cost EMI options and great exchange offers.


നോക്കുകുത്തിയായി സ്പൈസസ് ബോർഡ്; വിലയിടിവിൽ നട്ടം തിരിഞ്ഞ് ഏലം കർഷകർ - Janayugom Online\nനാശം വിതച്ച് നിവര് ചുഴലിക്...\nHome / News / Kerala / നോക്കുകുത്തിയായി സ്പൈസസ് ബോർഡ്; വിലയിടിവിൽ നട്ടം തിരിഞ്ഞ് ഏലം കർഷകർ\nKerala Agriculture News Sci & Tech\nPosted on June 27, 2020, 6:52 pm\nവിളവെടുപ്പിന് സമയമടുത്തപ്പോൾ ഏലത്തിന് വിലയിടിയുന്നത് കർഷകർക്ക് തിരിച്ചടിയാകുന്നു. ജൂലൈ ആദ്യവാരത്തോടെ ഈ വർഷത്തെ വിളവെടുപ്പ് ആരംഭിക്കാനിരിക്കെയാണ് റിക്കാർഡ് വിലയിടിവ് ഉണ്ടായിരിക്കുന്നത്. സ്പൈസസ് ബോർഡിന്റെ കർഷകരോടുള്ള അവഗണനയും കുത്തക വ്യാപാരികളുടെ ഇടപെടലുകളുമാണ് വിലയിടിവിന് കാരണമെന്ന് കർഷകർ പറയുന്നു.\nസമ്പൂർണ്ണ ലോക്ഡൗണന് ശേഷം ലേല കേന്ദ്രങ്ങളുടെ പ്രവർത്തനം ആരംഭിച്ചെങ്കിലും പൂർണതോതിലാരംഭിക്കാത്തതും കർഷകർക്ക് തിരിച്ചടിയായി.\nഇ- ലേലം വഴിയുള്ള ലേലം ചെറുകിട കർഷകർക്ക് ഗുണം ലഭിക്കുന്നില്ലെന്നും ആക്ഷേപം ഉയർന്നിട്ടുണ്ട്. വെള്ളിയാഴ്ച 1670 രൂപയ്ക്കാണ് ശരാശരി ലേലം നടന്നത്. കഴിഞ്ഞ വർഷം ഇതേ സമയം 5000 രൂപയ്ക്ക് മേൽ വില ലഭിച്ചിരുന്നു. കിലോക്ക് 2000 രൂപയ്ക്ക് മേൽ ശരാശരി വില ലഭിച്ചാൽ മാത്രമേ കർഷകർക്ക് കൃഷി ചെലവിന് ആനുപാതികമായി നഷ്ടമില്ലാതെ കൃഷി നടത്താൻ പറ്റുകയുള്ളു.\nകുത്തക വ്യാപാരികൾക്ക് സഹായം ചെയ്യുന്ന തരത്തിലാണ് സ്പൈസസ്ബോർഡിന്റെ പ്രവർത്തനം നടക്കുന്നതെന്നാണ് കർഷകരുടെ പ്രധാന ആരോപണം. കോവിഡ് കാലത്തെ കർഷകരുടെ പ്രതിസന്ധി മറി കടക്കാൻ ബോർഡ് യാതൊരു നടപടികളും സ്വീകരിച്ചില്ല. കൂടാതെ ലേല കേന്ദ്രങ്ങളിലെ പൂർണമായ ഇടപെടലുകൾ നടത്തുന്നതും വൻകിട വ്യാപാരികളാണ്. ലോക്ഡൗണിനെ തുടർന്ന് വിൽക്കാൻ സാധിക്കാതിരുന്ന ഏലമാണ് ചെറുകിട കർഷകർ ഇപ്പോൾ വിൽക്കുന്നത്. ലോക്ഡൗണിന് മുൻപ് 2500 രൂപയ്ക്ക് മേൽ വില ശരാശരി ലഭിച്ചിരുന്നു.\nഉത്തരേന്ത്യയിലെയും ചെന്നൈയിലെയും വ്യാപാരികളാണ് കൂടുതലായും ഇവിടെ നിന്നുള്ള ഏലം ലേലത്തിൽ പങ്കെടുത്തിരുന്നത്. കോവിഡ് മൂലം പല സ്ഥലങ്ങളിലും വ്യാപാര സ്ഥാപനങ്ങൾ അടച്ചതും കയറ്റുമതി കുറഞ്ഞതുമാണ് വിലയിടിവിന് കാരണമായി വ്യാപാരികൾ പറയുന്നത്.\nസ്പൈസസ് ബോർഡിന്റെ പ്രവർത്തനം കാര്യക്ഷമമാക്കി കർഷകർക്ക് ഗുണകരമായ തീരുമാനങ്ങൾ ഉണ്ടായാലേ ഏലം കർഷകർക്ക് നഷ്ടം ഒഴിവാക്കാൻ പറ്റു. വൻകിട കച്ചവടക്കാർ ഏലത്തിന്റെ വില നിശ്ചയിക്കുന്ന ഇപ്പോഴത്തെ രീതി മാറി സ്പൈസസ് ബോർഡ് വില നിശ്ചയിക്കുന്ന രീതി കർശനമായി നടപ്പിലാക്കുകയും ഏലത്തിന്റെ ഉദ്പാദന ചെലവിന് ആനുപാതികമായി തറവില നിശ്ചയിക്കുകയും ചെയ്താൽ മാത്രമേ കർഷകർക്ക് ഉയർന്ന വില ലഭിക്കു.\nവൈദികനെ കിണറ്റില് മരിച്ച നിലയില് കണ്ടെത്തിയ സംഭവത്തില് ഉന്നതതല അന്വേഷണം വേണം; ആക്ഷന് കൗണ്‍സില് മുഖ്യമന്ത്രിക്ക് പരാതി നല്‍കി\nതിരുവനന്തപുരം വിമാനത്താവളത്തില് വന് സ്വര്‍ണ്ണവേട്ട; ഒളിച്ചുകടത്താന് ശ്രമിച്ചത് യുഎഇ കോണ്‍സുലേറ്റിലേക്ക് വന്ന പാഴ്സലില്\nTrivandrum / Jul 5\nകാണാതായ പെട്രോള് പമ്പ് ഉടമ മരിച്ച നിലയില്; സംഭവത്തില് ദുരൂഹത\nSree / Oct 15\nതിരുവനന്തപുരത്ത് ഗ്യാസ് സിലിണ്ടര് പൊട്ടിത്തെറിച്ച് വീട് തകര്‍ന്നു


പുതിയ മന്ത്രിസഭയില് ആരൊക്കെ? പുതുമുഖങ്ങളെ ഇറക്കാനൊരുങ്ങി സിപിഐഎം; സ്ത്രീകള്‍ക്കും മുന്‍ഗണനയെന്ന് സൂചന - ഇ വാർത്ത | evartha cpim\nപുതിയ മന്ത്രിസഭയില് ആരൊക്കെ? പുതുമുഖങ്ങളെ ഇറക്കാനൊരുങ്ങി സിപിഐഎം; സ്ത്രീകള്‍ക്കും മുന്‍ഗണനയെന്ന് സൂചന\nപിണറായി വിജയന് മന്ത്രിസഭയിലെ പുതിയ മന്ത്രിസഭയില് പുതുമുഖങ്ങള്‍ക്കും സ്ത്രീകള്‍ക്കും ഇടം നല്‍കിയുള്ള രൂപീകരണത്തിന് ഒരുക്കങ്ങള് ആരംഭിച്ച് എല്‍ഡിഎഫ് നേതൃത്വം. പുതിയ മന്ത്രിസഭയില് പത്ത് പുതുമുഖങ്ങളെ ഇറക്കി പരീക്ഷിക്കാന് ആണ് സിപിഐഎം തീരുമാനം. കെ കെ ശൈലജ ഒഴികെ കഴിഞ്ഞ മന്ത്രിസഭയിലെ അംഗങ്ങളുടെ കാര്യത്തില് സിപിഐഎമ്മില് പുനരാലോചനയുണ്ട്. പ്രാഥമിക ചര്‍ച്ചകള്‍ക്കായി സിപിഐഎം സംസ്ഥാന സെക്രട്ടേറിയറ്റ് യോഗം ചേരുന്നു. സിപിഐ ഉള്‍പ്പെടെയുള്ള ഘടകകക്ഷികളുമായി ഉഭയകക്ഷി ചര്‍ച്ചകള്‍ക്കും നീക്കമുണ്ട്. പത്ത് ദിവസത്തിനുള്ളില് പുതിയ മന്ത്രിസഭയുടെ സത്യപ്രതിജ്ഞ പൂര്‍ത്തിയാക്കാനുള്ള ശ്രമത്തിലാണ് നേതൃത്വം. ഒന്നാം പിണറായി സര്‍ക്കാരിലെ 20 മന്ത്രിമാരില് 13ഉം സിപിഐഎമ്മില് നിന്ന് ആയിരുന്നു. സിപിഐയുടേതായി നാല് മന്ത്രിമാരും. ഈ നിലയില് ഏതെങ്കിലും മാറ്റമുണ്ടാകാന് സാധ്യതയില്ലെന്നാണ് സിപിഐഎം വൃത്തങ്ങള് നല്‍കുന്ന സൂചന.\nകേരളാ കോണ്‍ഗ്രസ് എം രണ്ടു മന്ത്രിസ്ഥാനങ്ങള് ആവശ്യപ്പെടും. സിപിഐഎം സംസ്ഥാന സെക്രട്ടേറിയറ്റ് യോഗത്തിലെ പ്രധാന ചര്‍ച്ച മന്ത്രിസ്ഥാന വിഭജനം തന്നെയായിരിക്കും. സെക്രട്ടേറിയറ്റംഗങ്ങളില് ആരൊക്കെ മന്ത്രിമാരാകണമെന്ന കാര്യത്തിലും ധാരണയാകും. എം വി ഗോവിന്ദന്, കെ രാധാകൃഷ്ണന്, പി രാജീവ്, കെ എന് ബാലഗോപാല് എന്നിവര് മന്ത്രിസഭയിലെത്തുമെന്ന് ഏകദേശം ഉറപ്പായി.എംഎം മണി, ടിപി രാമകൃഷ്ണന് എന്നിവര്‍ക്ക് രണ്ടാമൂഴം നല്‍കണമോയെന്ന കാര്യത്തില് കൂടുതല് ചര്‍ച്ചകളുണ്ടാകും. മുന് മന്ത്രിമാരായ എ സി മൊയ്തീന്, കടകംപള്ളി സുരേന്ദ്രന് എന്നിവരുടെ കാര്യത്തിലും പിണറായിയുടെ നിലപാടായിരിക്കും നിര്‍ണായകം.\nഎം ബി രാജേഷ്, സജി ചെറിയാന്, വി ശിവന്‍കുട്ടി, വി എന് വാസവന്, മുഹമ്മദ് റിയാസ്, ഡോ.ആര് ബിന്ദു, വീണാ ജോര്‍ജ്, കാനത്തില് ജമീല തുടങ്ങിയവരില് നിന്നായിരിക്കും മറ്റു മന്ത്രിമാര്. എന്‍സിപിക്കും ജെഡിഎസിനും ഒരോ മന്ത്രിസ്ഥാനങ്ങള് ഉറപ്പാണ്. എന്നാല് ഒരു അംഗം മാത്രമുള്ള പാര്‍ട്ടികളില് ആര്‍ക്കെങ്കിലും മന്ത്രിസ്ഥാനം നല്‍കണമോയെന്ന കാര്യത്തിലും സിപിഐഎം നിലപാടാണ് നിര്‍ണായകം.


Kerala assembly election 2021: New guidelines for media promotion for poll | നിയമസഭാ തിരഞ്ഞെടുപ്പ് 2021: പ്രചാരണത്തിന് മാധ്യമങ്ങള്‍ക്ക് കർശന നിർദേശം, മുൻകൂർ അനുമതി നിർബന്ധം - Malayalam Oneindia\n43 min ago സ്റ്റാര് മണ്ഡലങ്ങളില് യുഡിഎഫിന് പ്രതീക്ഷയില്ല;7ഇടങ്ങളില് വിജയം... സിപിഎമ്മിന്റെ പ്രചാരണം ഗംഭീരം\n49 min ago ക്രീസിൽ നിൽക്കടാ...; ശിഖർ ധവാന് 'മങ്കാദിങ്' മുന്നറിയിപ്പ് നൽകി പൊള്ളാർഡ്\nkerala assembly election 2021 കേരള നിയമസഭാ തിരഞ്ഞെടുപ്പ് 2021 തിരഞ്ഞെടുപ്പ് കമ്മീഷൻ തിരഞ്ഞെടുപ്പ് ടെലിവിഷന് റേഡിയോ ernakulam kochi കൊച്ചി എറണാകുളം\nPublished: March62021, 22:58 [IST]\nകൊച്ചി: നിയമസഭാ തിരഞ്ഞെടുപ്പിന് മുന്നോടിയായി മാധ്യമങ്ങള്‍ക്കുള്ള മാർഗ്ഗനിർദേശങ്ങള് പുറത്തിറക്കി. പത്രങ്ങള്, ടെലിവിഷന്, ചാനലുകള്, പ്രാദേശിക കേബിള് ചാനലുകള്, റേഡിയോ, സാമൂഹ്യമാധ്യമങ്ങള്, എസ്എംഎസ്, സിനിമാ ശാലകള് ഉള്‍പ്പെടെയുള്ള മറ്റ് ദൃശ്യ ശ്രാവ്യ മാധ്യമസങ്കേതങ്ങള്, പൊതുസ്ഥലങ്ങളിലെ വീഡിയോ ഓഡിയോ പ്രദര്‍ശനം, ദിനപ്പത്രങ്ങളുടെ ഇ പേപ്പറുകള് തുടങ്ങിയവയിൽ തിരഞ്ഞെടുപ്പുമായി ബന്ധപ്പെട്ടുള്ള എല്ലാ പരസ്യങ്ങള്‍ക്കും മുന്‍കൂര് അനുമതി തേടിയിരിക്കണമെന്നാണ് നിർദേശം. അതോടൊപ്പം മാധ്യമ സ്ഥാപനങ്ങള് എംസിഎംസിയുടെ അനുമതിയുള്ള പരസ്യ മാറ്ററുകള് മാത്രമേ സ്വീകരിക്കാന് പാടുള്ളൂ.\nഎറണാകുളം ജില്ലയിൽ കാക്കനാട് സിവില് സ്‌റ്റേഷനില് ഇന്‍ഫര്‍മേഷന് പബ്ലിക്ക് റിലേഷന്‍സ് വകുപ്പിന്റെ മീഡിയ സെന്ററിലാണ് പരസ്യങ്ങള്‍ക്കുള്ള മുന്‍കൂര് അനുമതി ലഭ്യമാക്കുന്ന എംസിഎം.സിയുടെ മീഡിയ സര്‍ട്ടിഫിക്കേഷന് സെല് പ്രവര്‍ത്തിക്കുന്നത്. രാവിലെ 10 മുതല് വൈകിട്ട് അഞ്ച് വരെ എല്ലാ പ്രവര്‍ത്തി ദിവസങ്ങളിലും സെല് പ്രവര്‍ത്തന ക്ഷമമായിരിക്കും. മീഡിയ ഹാളിലാണ് എംസിഎംസിയുടെ മീഡിയ മോണിറ്ററിംഗ് സെല് ദിവസം മുഴുവന് പ്രവര്‍ത്തിക്കുന്നത്. ജില്ലാ ഇന്‍ഫര്‍മേഷന് ഓഫീസര് ബി സേതുരാജ്, ഇലക്ഷന് ഡെപ്യൂട്ടി കളക്ടര് ജിയോ ടി മനോജ്, ഇന്‍ഫര്‍മേഷന് പബ്ലിക് റിലേഷന്‍സ് വകുപ്പ് അസിസ്റ്റന്റ് എഡിറ്റര് കെ.കെ ജയകുമാര് തുടങ്ങിയവര് പങ്കെടുത്തു.\nമാധ്യമങ്ങളെ നിരീക്ഷിക്കുന്നതിനും പരസ്യങ്ങളുടെ സാക്ഷ്യപ്പെടുത്തലിനുമായി വിപുലമായ സജ്ജീകരണങ്ങളാണ് സെല്ലില് ഒരുക്കിയിട്ടുള്ളത്. ജില്ലാ ഇന്‍ഫര്‍മേഷന് ഓഫീസിലെ ഉദ്യോഗസ്ഥരും ജേര്‍ണലിസം വിദ്യാര്‍ത്ഥികളുമടങ്ങുന്ന സംഘമാണ് രണ്ട് ഷിഫ്റ്റുകളിലായി ഇവിടെ പ്രവര്‍ത്തിക്കുന്നത്. ജില്ലാ കളക്ടര് അധ്യക്ഷനായ കമ്മിറ്റിയാണ് സെല്ലില് നിന്നും ലഭിക്കുന്ന വിവരങ്ങളുടെ അടിസ്ഥാനത്തില് പെയ്ഡ് ന്യൂസ് സംബന്ധിച്ച് തീരുമാനമെടുക്കുക. പരസ്യങ്ങളുടെ സര്‍ട്ടിഫിക്കേഷനും കമ്മിറ്റി നിര്‍വഹിക്കും. കമ്മിറ്റിയുടെ അനുമതിയില്ലാത്ത പ്രചാരണ സാമഗ്രികള് രാഷ്ട്രീയപാര്‍ട്ടികളോ സ്ഥാനാര്‍ത്ഥികളോ ഉപയോഗിക്കാന് പാടില്ല.\nപാര്‍ട്ടികളുടെ പ്രതിനിധികളും സ്ഥാനാര്‍ഥികളും പരസ്യങ്ങള് സംപ്രേഷണമോ പ്രക്ഷേപണമോ ചെയ്യുന്നതിന് മൂന്നു ദിവസം മുന്‍പെങ്കിലും വിശദവിവരങ്ങളോടെ നിശ്ചിത ഫോമില് എംസിഎംസി സെല്ലില് സമര്‍പ്പിക്കണം. പരസ്യം നല്‍കുന്നത് മറ്റ് സംഘടനകളാണെങ്കില് ഏഴു ദിവസം മുന്‍പ് സമര്‍പ്പിക്കണം. പരസ്യത്തിന്റെ ഇലക്ട്രോണിക് പതിപ്പിന്റെ രണ്ട് പകര്‍പ്പുകളും സാക്ഷ്യപ്പെടുത്തിയ ട്രാന്‍സ്‌ക്രിപ്റ്റും അപേക്ഷയ്‌ക്കൊപ്പം സമര്‍പ്പിക്കണം. പരസ്യത്തിന്റെ നിര്‍മാണച്ചെലവ്, ടെലികാസ്റ്റ് ചെയ്യുന്നതിനുള്ള ഏകദേശ ചെലവ് തുടങ്ങിയവ വ്യക്തമാക്കുന്ന നിശ്ചിത ഫോമിലാണ് അപേക്ഷ നല്‍കേണ്ടത്.\nപരസ്യം പ്രദര്‍ശിപ്പിക്കുന്നതിനുള്ള പണം ചെക്കായോ ഡിമാന്റ് ഡ്രാഫ്റ്റായോ മാത്രമേ നല്‍കൂ എന്ന് വ്യക്തമാക്കുന്ന പ്രസ്താവനയും ഇതോടൊപ്പം ഉണ്ടാകണം. ,ഇലക്ട്രോണിക് മാധ്യമങ്ങളിലെ രാഷ്ട്രീയ പരസ്യങ്ങള് അംഗീകാരം ലഭിച്ചവയാണോ എന്ന് എംസിഎംസി സെല് പരിശോധിക്കും. മറ്റു മാധ്യമങ്ങളിലെ പരസ്യങ്ങളും തെരഞ്ഞെടുപ്പ് ചിലവുമായി ബന്ധപ്പെട്ട നിര്‍ദേശങ്ങളുടെ അടിസ്ഥാനത്തില് വിലയിരുത്തും. ടിവി ചാനലുകളിലെയും കേബിള് ചാനലുകളിലെയും പരസ്യങ്ങള്‍ക്കുള്ള നിയമങ്ങള് ബള്‍ക്ക് എസ്.എം.എസുകള്‍ക്കും വോയിസ് മെസേജുകള്‍ക്കും ബാധകമായിരിക്കും. സാമൂഹ്യമാധ്യമങ്ങളില് പരസ്യസ്വഭാവത്തോടെയുള്ള പ്രചാരണം നടത്തുന്നതിനും ഇത്തരത്തില് അനുമതി തേടണം.\nഅച്ചടി മാധ്യമങ്ങളില് സ്ഥാനാര്‍ഥിയുടെ അറിവോടെയും അനുമതിയോടെയും വരുന്ന പരസ്യങ്ങളുടെ ചെലവ് സ്ഥാനാര്‍ഥിയുടെ തിരഞ്ഞെടുപ്പ് ചെലവില് ഉള്‍പ്പെടുത്തും. സ്ഥാനാര്‍ഥിയുടെ അറിവില്ലാതെയാണ് പരസ്യം പ്രസിദ്ധീകരക്കുകയോ സംപ്രേക്ഷണം ചെയ്യുകയോ ചെയ്തിട്ടുണ്ടെങ്കില് പ്രസാധകനെതിരെ നിയമ നടപടിക്ക് ശുപാര്‍ശ ചെയ്യും. അംഗീകാരത്തിനായി സമര്‍പ്പിക്കപ്പെടുന്ന പരസ്യങ്ങള് വിലയിരുത്തി കമ്മിറ്റി 48 മണിക്കൂറിനകം തീരുമാനമറിയിക്കും.\nമീഡിയ സര്‍ട്ടിഫിക്കേഷന് സംബന്ധിച്ച കൂടുതല് വിവരങ്ങള്‍ക്ക് 94960 03208, 94960 03217 എന്നീ നമ്പരുകളില് ബന്ധപ്പെടാം.\nKerala assembly election 2021: New guidelines for media promotion for poll\nStory first published: Saturday, March 6, 2021, 22:58 [IST]


Usman Khwaja lauds MS Dhonis run chasing ability-'ഗിയർ മാറുന്നത് പോലെ'; റൺചേസിൽ ധോണിയെ പ്രശംസിച്ച് ഓസിസ് താരം\nUsman Khawaja Lauds Ms Dhonis Run Chasing Ability\n'ഗിയർ മാറുന്നത് പോലെ'; റൺ ചെയ്‌സിൽ ധോണിയെ പ്രശംസിച്ച് ഓസിസ് താരം\nഓസ്ട്രേലിയയ്ക്കെതിരെ തുടർച്ചയായ നാലാം അർധസെഞ്ചുറിയും തികച്ച് ഇന്ത്യയെ ഹൈദരാബാദ് ഏകദിനത്തിൽ വിജയത്തിലെത്തിക്കുന്നതിൽ ധോണി പ്രധാന പങ്കുവഹിച്ചിരുന്നു\nMarch 04, 2019 04:48:57 pm\nലോകത്തെ ഏറ്റവും മികച്ച ഫിനഷർമാരിലൊരാളാണ് മുൻ ഇന്ത്യൻ നായകൻ എം എസ് ധോണി എന്ന കാര്യത്തിൽ തർക്കമുണ്ടാകില്ല. വിരമിക്കാറായി എന്ന് വിമർശകർ അലമുറയിടുമ്പോൾ കൂടുതൽ കരുത്തോടെ കരുതലോടെ ബാറ്റ് വീശുന്ന ധോണി ക്രിക്കറ്റ് ലോകത്തെ അത്ഭുതപ്പെടുത്തുകയാണ്. ഓസ്ട്രേലിയയ്ക്കെതിരെ തുടർച്ചയായ നാലാം അർധസെഞ്ചുറിയും തികച്ച് ഇന്ത്യയെ ഹൈദരാബാദ് ഏകദിനത്തിൽ വിജയത്തിലെത്തിക്കുന്നതിൽ ധോണി പ്രധാന പങ്കുവഹിച്ചിരുന്നു. ഇതിന് പിന്നാലെയാണ് താരത്തെ പ്രശംസിച്ച് ഓസ്ട്രേലിയൻ സ്റ്റാർ ബാറ്റ്സ്മാൻ രംഗത്തെത്തിയിരിക്കുന്നത്.\nഏത് സമ്മർദ്ദ സാഹചര്യത്തിലും ടീമിനെ വിജയത്തിലെത്തിയ്ക്കാനുള്ള കഴിവ് ധോണിയ്ക്കുണ്ടെന്നാണ് ഓസ്ട്രേലിയൻ താരം ഉസ്മാൻ ഖ്വാജ പറയുന്നത്. മിക്കപ്പോഴും റൺ ചേസ് ധോണി നന്നായി പൂർത്തിയാക്കുകയാണ് ചെയ്യാറെന്നും ഖ്വാജ പറഞ്ഞു.\nAlso Read: ഐസിസി റാങ്കിങ്ങ്: ഇന്ത്യൻ ആധിപത്യം\n“നന്നായി അവസാനിപ്പിക്കുകയാണ് ധോണി ചെയ്യാറ്. കഴിഞ്ഞ മൂന്ന് മത്സരങ്ങളിലും ക്രീസിൽ നിലയുറപ്പിക്കാനാണ് ആദ്യം ശ്രമിച്ചത്. പിന്നീട് ബൗണ്ടറികൾ കണ്ടെത്തി. ഗിയർ മാറുന്നത് പോലെയാണ് അദ്ദേഹത്തിന്റെ ബാറ്റിങ്. ആദ്യം സിംഗിൾ, പിന്നെ ഡബിൾ പിന്നീട് ബൗണ്ടറി. പരിചയസമ്പത്താണ് അതിന് പിന്നിലുള്ളത്,” ഖ്വാജ പറഞ്ഞു.\nAlso Read: പന്തില്ലാതെ ലക്ഷ്മണിന്റെ ലോകകപ്പ് ടീം; സര്‍പ്രൈസ് എന്‍ട്രിയില് അമ്പരപ്പ്\nഓസ്ട്രേലിയയ്ക്കെതിരായ ആദ്യ ഏകദിനത്തിൽ ഇന്ത്യ മൂന്ന് വിക്കറ്റ് നഷ്ടത്തിൽ 95 റൺസെന്ന നിലയിൽ നിൽക്കുമ്പോഴാണ് ധോണി ക്രീസിലെത്തുന്നത്. അതിവേഗം അമ്പാട്ടി റയിഡുവും മടങ്ങിയപ്പോഴും ധോണി ക്രീസിൽ നിന്നു. കേദാർ ജാദവിനൊപ്പം ചേർന്ന് സൃഷ്ടിച്ച 141 റൺസ് കൂട്ടുകെട്ടാണ് ഇന്ത്യയ്ക്ക് ആറ് വിക്കറ്റ് ജയം സമ്മാനിച്ചത്.\nഓസ്ട്രേലിയ ഉയർത്തിയ 237 റൺസെന്ന വിജയലക്ഷ്യം ഇന്ത്യ നാല് വിക്കറ്റ് നഷ്ടപ്പെടുത്തി പത്ത് പന്ത് ബാക്കി നിൽക്കെ മറികടന്നു. അർധ സെഞ്ചുറി നേടിയ കേദാർ ജാദവിന്റെയും മഹേന്ദ്ര സിങ് ധോണിയുടെയും ബാറ്റിങ് മികവിലാണ് ഇന്ത്യ വിജയതീരം തൊട്ടത്. 87 പന്തിൽ നിന്ന് 81 റൺസാണ് കേദാർ ജാദവിന്റെ സമ്പാദ്യം. ധോണി 72 പന്തിൽ നിന്നും 59 റൺസും സ്വന്തമാക്കി.


ശബരിമലയിലെ ആദിവാസികളെ സി.പി.ഐ.എം ദത്തെടുക്കും\nFriday 26th May 2017 9:00am\n‘പടയൊരുക്കം തുടങ്ങി’; മോദിക്കെതിരായ മഹാസഖ്യത്തിനായി ലാലുവും ദല്‍ഹിയിലേക്ക്\nന്യൂദല്‍ഹി: രാജ്യത്ത് പിടിമുറുക്കുന്ന ബി.ജെ.പിക്കെതിരെ മഹാസഖ്യം രൂപിക്കാനൊരുങ്ങി ആര്.ജെ.ഡി അധ്യക്ഷന് ലാലു പ്രസാദ് യാദവ്. രാജ്യത്തെ സംസ്ഥാനങ്ങളില് പിടിമുറുക്കുന്ന സംഘപരിവാര് ശക്തിക്കെതിരെ ബീഹാര് മോഡല് സഖ്യത്തിനായി ലാലു പ്രസാദ് സോണിയാ ഗാന്ധിയുമായ് കൂടിക്കാഴ്ചയ്‌ക്കൊരുങ്ങുകയാണെന്നാണ് റിപ്പോര്‍ട്ടുകള്.\nAlso read അമ്മയുടെ കാമുകന് 12ാം വയസ് മുതല് പീഡിപ്പിക്കുന്നു; അതിലൊരു കുട്ടി ഉണ്ടെന്നും പെണ്‍കുട്ടി; എന്നാലെന്ത് താന് പണിയെടുത്ത് പോറ്റുന്നുണ്ടെന്ന് കുറ്റാരോപിതന്\nപശ്ചിമ ബംഗാള് മുഖ്യമന്ത്രി മമതാ ബാനാര്‍ജി സഖ്യത്തെ കുറിച്ചുള്ള ചര്‍ച്ചകള്‍ക്കായി സോണിയാ ഗാന്ധിയെ കണ്ട് മടങ്ങിയതിനു പിന്നാലെയാണ് മഹാസഖ്യത്തിനായുള്ള ഒരുക്കത്തിനായ് ലാലുവും ദല്‍ഹിയിലെത്തുന്നത്. മോദി സര്‍ക്കാര് കേന്ദ്രത്തില് അധികാരത്തിലെത്തിയതിന് പിന്നാലെ രാജ്യത്തെ വിവിധ സംസ്ഥാനങ്ങളില് ബി.ജെ.പി പിടിമുറുക്കുന്ന കാഴ്ചകളാണ് കണ്ടുവരുന്നത്.\nഇതിനപവാദമായി നില്‍ക്കുന്നത് ബീഹാര് മാത്രമാണ്. രാജ്യത്തെ വിജയത്തുടര്‍ച്ചയ്ക്ക് ബീഹാറില് തടയിട്ടത് ലാലുപ്രസാദ് അണിയിച്ചൊരുക്കിയ മഹാസഖ്യമായിരുന്നു. നിതീഷ്‌കുമാറിന്റെ ജനതാദല് യുണൈറ്റഡുമായി സഖ്യമുണ്ടാക്കിയ ആര്.ജെ.ഡി കോണ്‍ഗ്രസിനെയും സഖ്യത്തിലുള്‍പ്പെടുത്തി ശക്തിയാര്‍ജ്ജിക്കുകയായിരുന്നു.\nDont miss‘ദുര്‍ഗന്ധം മാറ്റിയിട്ട് കണ്ടാല് മതി’; യോഗിയെ സന്ദര്‍ശിക്കണമെങ്കില് സോപ്പും ഷാംപൂവും പെര്‍ഫ്യൂമും ഉപയോഗിക്കണമെന്ന് ദളിതരോട് അധികൃതര്\n‘മിഷന് 2019’ എന്ന പേരില് തങ്ങള്‍ക്ക് സ്വാധീമനമില്ലാത്ത സംസ്ഥാനങ്ങളിലും അടുത്ത ലോകസഭാ തെരഞ്ഞെടുപ്പില് നേട്ടമുണ്ടാക്കാനായി ബി.ജെ.പി പ്രവര്‍ത്തനങ്ങള് ആരംഭിച്ചതിനു പിന്നാലെയാണ് മമത ബാനര്‍ജിയുടെയും ലാലു പ്രസാദിന്റെയും ദല്‍ഹി യാത്ര. ഇടതു പക്ഷവുമായുള്ള കോണ്‍ഗ്രസിന്റെ ദേശീയ തലത്തിലുള്ള സഖ്യ ശ്രമങ്ങളും മഹാ സഖ്യത്തിനായുള്ള ഒരുക്കവുമായ് ചേര്‍ത്ത് വായിക്കേണ്ടതാണ്.\nസംസ്ഥാന രാഷ്ട്രീയവും ദേശീയ രാഷ്ട്രീയവും സി.പി.ഐ.എം വേര്‍തിരിച്ച് കാണണമെന്ന കോണ്‍ഗ്രസ് നേതാവ് എ.കെ ആന്റണിയുടെ പ്രസ്താവനയും ഇതുമായ് ചേര്‍ന്ന് നില്‍ക്കുന്നതാണ്. നാളെയും മറ്റനാളുമായാണ് ലാലുപ്രസാദ് സോണിയാ ഗാന്ധിയുമായ് കൂടിക്കാഴ്ച നടത്തുന്നത്.\nYou must read this ‘പറഞ്ഞത് സുരേന്ദ്രന് തെളിയിക്കണം, അവസാനം ഉള്ളിക്കറി പോലെയാകരുത്’; തന്നെ കള്ളസ്വാമിയെന്ന് വിളിച്ച കെ. സുരേന്ദ്രന് ചുട്ട മറുപടിയുമായി സ്വാമി സന്ദീപാനന്ദഗിരി\nഇതിനു പുറമെ ആര്.ജെ.ഡിയുടെ നേതൃത്വത്തില് മോദി സര്‍ക്കാരിനെതിരെ നടത്തുന്ന മഹാറാലിയില് പങ്കെടുക്കുവാനും ലാലു പ്രസാദ് സോണിയയെ ക്ഷണിച്ചിട്ടുണ്ട്. റാലിയില് പങ്കെടുക്കുന്നതിനായ് മമത ബാനര്‍ജി, മായാവതി, അഖിലേഷ് യാദവ് എന്നി നേതാക്കളെയും ലാലുപ്രസാദ് ക്ഷണിച്ചിട്ടുണ്ട്.


ചത്ത പശുക്കളെ കശാപ്പുകാർക്ക് വിറ്റു; ബി.ജെ.പി നേതാവ് അറസ്റ്റിൽ - MALABAR FLASH ചത്ത പശുക്കളെ കശാപ്പുകാർക്ക് വിറ്റു; ബി.ജെ.പി നേതാവ് അറസ്റ്റിൽ - MALABAR FLASH\nHome > ദേശീയം > ചത്ത പശുക്കളെ കശാപ്പുകാർക്ക് വിറ്റു; ബി.ജെ.പി നേതാവ് അറസ്റ്റിൽ\nചത്ത പശുക്കളെ കശാപ്പുകാർക്ക് വിറ്റു; ബി.ജെ.പി നേതാവ് അറസ്റ്റിൽ\nറായ്പൂർ: ഛത്തീസ്ഗഢിൽ ചത്ത പശുക്കളെ കശാപ്പുകാർക്ക് വിറ്റ ബി.ജെ.പി നേതാവ് അറസ്റ്റിൽ. ബി.ജെ.പി നേതാവ് ഹരീഷ് വർമ്മയാണ് അറസ്റ്റിലായത്. പശുവിന്റെ എല്ലും തോലുമുൾപ്പടെ ഇയാൾ വിൽപ്പന നടത്തിയതായും പോലീസ് അറിയിച്ചു.[www.malabarflash.com]\nപശുക്കളെ സംരക്ഷിക്കുന്ന സമിതിയായ ഗോ സേവാ അയോഗ് വർമ്മക്കെതിരെ പോലീസിൽ പരാതി നൽകിയിരുന്നു. ഇതിന്റെ അടിസ്ഥാനത്തിലാണ് വർമ്മയെ അറസ്റ്റ് ചെയ്തതെന്ന് പോലീസ് അറിയിച്ചു. തുടർന്ന് നടത്തുന്ന അന്വേഷണങ്ങളിൽ മാത്രമേ കൂടുതൽ വിവരങ്ങൾ പുറത്ത് വരികയുള്ളുവെന്നും പോലീസ് വ്യക്തമാക്കി. പട്ടിണിയും മരുന്നുകളുടെ അഭാവവും മൂലം വർമ്മയുടെ ഉടമസ്ഥതയിലുള്ള ഗോശാലയിൽ പശുക്കൾ ചത്തത് വാർത്തയായിരുന്നു. തുടർന്ന് ഇയാളെ ബി.ജെ.പിയിൽ നിന്ന് സസ്പെൻഡ് ചെയ്തതായും റിപ്പോർട്ടുണ്ട്.\nദുരഗ് ജില്ലയിൽ ഭാര്യ ലക്ഷ്മി വർമ്മക്കൊപ്പമാണ് ഇയാൾ ഗോശാല നടത്തതിയിരുന്നത്. ഛത്തീസ്ഗഢ് കാർഷിക കന്നുകാലി സംരക്ഷണ നിയമത്തിലെ 4,6 വകുപ്പുകൾ പ്രകാരവും മൃഗങ്ങളോടുള്ള ക്രുരത തടയുന്നതിനുള്ള നിയമത്തിലെ 11ാം വകുപ്പ് പ്രകാരവുമാണ് ഇയാൾക്കെതിരെ കേസെടുത്തിരിക്കുന്നത്.\nPosted by UMRAS vision at 11:58:00 PM\nItem Reviewed: ചത്ത പശുക്കളെ കശാപ്പുകാർക്ക് വിറ്റു; ബി.ജെ.പി നേതാവ് അറസ്റ്റിൽ Rating:5Reviewed By: UMRAS vision


കേരളാ പോലീസ് സെമിയില് - Kerala Police in semi final-Kerala-sports-main\nതിരുവനന്തപുരം: പുതിയതായി രൂപം നല്‍കിയ കേരളാ പോലീസ് ടീം മഹീന്ദ്ര എന്.ബി.എ. ചാലഞ്ച് ബാസ്‌കറ്റ്‌ബോള് ലീഗിന്റെ സെമിഫൈനലില് സ്ഥാനം നേടി. പുരുഷവിഭാഗത്തില് തിരുവനന്തപുരം ടീമുകളായ കെ.എസ്.ഇ.ബി., ബി.എസ്.എന്.എല്., സെന്റ് ജോസഫ്‌സ് ക്ലബ്ബ് എന്നിവയും അവസാന നാലിലെത്തിയിട്ടുണ്ട്.\n18 വയസ്സില് താഴെയുള്ളവരുടെ വിഭാഗത്തില് തിരുവല്ല ബാസ്‌കറ്റ്‌ബോള് ക്ലബ്ബ്, യംഗ്‌സ്‌റ്റേഴ്‌സ് കുറുവനൂര്, കോഴിക്കോട് സായി, തിരുവനന്തപുരം സെന്റ് ജോസഫ്‌സ് സ്‌കൂള് എന്നിവ സെമിയിലെത്തിയിട്ടുണ്ട്.അടുത്ത വെള്ളിയാഴ്ച ആള് സ്റ്റാര് ഗെയിം നടക്കും. ശനിയാഴ്ച സെമി ഫൈനലുകളും ഞായറാഴ്ച ഫൈനലുകളും നിശ്ചയിച്ചിട്ടുണ്ട്. എന്.ബി.എ. ഇന്ത്യ ഓപ്പറേഷന്‍സ് ഡയറക്ടര് ട്രോയ് ജസ്റ്റീസിന്റെ നേതൃത്വത്തില് വെള്ളി, ശനി ദിവസങ്ങളിലായി കോച്ചുമാര്‍ക്കും കളിക്കാര്‍ക്കും വേണ്ടിയുള്ള ശില്പശാലയും നടക്കും.\nRelated Stories: കേരളാ പോലീസ് സെമിയില് - Tuesday, October 11, 2011 Comments:


Malayalam News (മലയാളം വാർത്ത): Latest Malayalam News, Breaking News | Thekeralapost ഒടുവിൽ മരണവിധിയ്ക്ക് കീഴടങ്ങി ശരവണഭവൻ മുതലാളി | The Kerala Post Malayalam News (മലയാളം വാർത്ത): Latest Malayalam News, Breaking News\nഒടുവിൽ മരണവിധിയ്ക്ക് കീഴടങ്ങി ശരവണഭവൻ മുതലാളി\nചെന്നൈ: ശരവണഭവന് ഹോട്ടല് ശൃംഖലയുടെ ഉടമയും കൊലക്കേസ് പ്രതിയുമായ പി.രാജഗോപാല് അന്തരിച്ചു. 72 വയസ്സായിരുന്നു.\nപുഴൽ സെൻട്രല് ജയിലിലായിരുന്ന രാജഗോപാലിനെ അസുഖം കൂടിയതിനെ തുടര്‍ന്ന് ആദ്യം സര്‍ക്കാര് ആശുപത്രിയിലേക്കും പിന്നീട് മകന് ശരവണന് നല്‍കിയ ഹര്‍ജി പരിഗണിച്ച മദ്രാസ് ഹൈക്കോടതിയുടെ ഉത്തരവ് പ്രകാരം ചെന്നൈയിലെ സ്വകാര്യ ആശുപത്രിയിലേക്കും മാറ്റിയിരുന്നു. രാജഗോപാലിന് ചൊവ്വാഴ്ച അവിടെ വച്ച് ഹൃദയാഘാതമുണ്ടായി. തുടര്‍ന്ന് വെന്‍റിലേറ്ററിലായിരുന്നു. ഇന്ന് രാവിലെ രാജഗോപാല് മരണത്തിന് കീഴടങ്ങി.\nതന്‍റെ ഹോട്ടലിലെ ജീവനക്കാരന്‍റെ മകളെ വിവാഹം കഴിക്കുന്നതിനുവേണ്ടി കൊലപാതകം നടത്തിയതിനെത്തുടർന്നാണ് രാജഗോപാൽ ജയിലിലായത്.\n2001-ലാണ് കേസിന് ആസ്പദമായ സംഭവം. വെജിറ്റേറിയന് വിഭവങ്ങള്‍ക്ക് പേരുകേട്ട ശരവണഭവന് ഹോട്ടല് ശൃംഖലകളുടെ ഉടമയായ രാജഗോപാല് ഒരു ജ്യോത്സ്യന്‍റെ ഉപദേശം കേട്ട് ഹോട്ടലിലെ ജീവനക്കാരന്‍റെ മകളായ ജീവജ്യോതിയെ മൂന്നാം ഭാര്യയാക്കാന് തീരുമാനിച്ചു. ജീവജ്യോതിയെ വിവാഹം കഴിച്ചാൽ എല്ലാ ഐശ്വര്യങ്ങളും ഉണ്ടാകും എന്നായിരുന്നു ജ്യോത്സ്യന്‍റെ പ്രവചനം. എന്നാല് ജീവനക്കാരനും കുടുംബവും മകളെ പ്രിന്‍സ് ശാന്തകുമാരന് എന്നയാള്‍ക്ക് വിവാഹം ചെയ്തു നല്‍കി. കല്ല്യാണം കഴിഞ്ഞിട്ടും ജീവജ്യോതിയെ ഉപേക്ഷിച്ചു പോകാൻ ശാന്തകുമാറിനെ രാജഗോപാൽ നിരന്തരം ഭീഷണിപ്പെടുത്തിക്കൊണ്ടിരുന്നു. എന്നാൽ ഭീഷണിക്ക് വഴങ്ങാതിരുന്ന ശാന്തകുമാറിനെ ഗുണ്ടകളെ വിട്ട് തട്ടികൊണ്ടുപോയി കൊലപ്പെടുത്തുകയായിരുന്നു. കൊടൈക്കനാലിൽ വെച്ചാണ് ശാന്തകുമാറിനെ രാജഗോപാലും സംഘവും കൊലപ്പെടുത്തിയത്.\nഭര്‍ത്താവിനെ കൊല ചെയ്തവരെ നിയമത്തിന് മുന്നിലെത്തിക്കാൻ ജീവജ്യോതി നടത്തിയ പോരാട്ടത്തിനൊടുവില് ചെന്നൈയിലെ വിചാരണ കോടതി പത്ത് കൊല്ലം കഠിനതടവ് രാജഗോപാലിന് വിധിച്ചു. 2004-ൽ മദ്രാസ് ഹൈക്കോടതി ശിക്ഷ ജീവപര്യന്തം തടവായി ഉയര്‍ത്തി. രാജഗോപാലിന് പുറമേ മറ്റ് അഞ്ചുപേരെയും കോടതി ശിക്ഷിച്ചു. ഇതിനെതിരെ പ്രതികള് സുപ്രീംകോടതിയെ സമീപിച്ചു. എന്നാൽ രാജഗോപാലിന് മദ്രാസ് ഹൈക്കോടതി വിധിച്ച ജീവപര്യന്തം തടവ് ശിക്ഷ സുപ്രീംകോടതി ശരിവെച്ചു.\nസുപ്രീംകോടതി ശിക്ഷ ശരിവെച്ചിട്ടും ആരോഗ്യപ്രശ്നങ്ങള് ചൂണ്ടിക്കാട്ടി ജയിലില് പോകുന്നത് രാജഗോപാല് വൈകിപ്പിച്ചു. എന്നാല് സുപ്രീം കോടതി അന്ത്യശാസനം നല്‍കിയതോടെ ഏതാനും ദിവസം മുമ്പ് ഇയാള് കീഴടങ്ങുകയായിരുന്നു. ആംബുലന്‍സില് മദ്രാസ് സെയ്ദാപേട്ട് മജിസ്ട്രേറ്റ് കോടതിയില് കീഴടങ്ങാനെത്തിയ രാജഗോപാലിനെ വിദഗ്ധ പരിശോധനയക്ക് ശേഷമാണ് കോടതി പുഴൽ ജയിലിലേക്ക് അയച്ചത്. ജയിലിൽ സഹായിയെ വേണമെന്ന രാജഗോപാലിന്‍റെ ആവശ്യം കോടതി പിന്നീട് അംഗീകരിച്ചിരുന്നു.\nജയിലില് രാജഗോപാലിന്റെ ആരോഗ്യനില വഷളായതോടെയാണ് ആശുപത്രിയിലേക്ക് മാറ്റിയത്


സ്വര്‍ണവില ഉയരുമോ, താഴുമോ?\n|16 March 2020 11:41 AM GMT\nഇന്ത്യയില് പത്തുഗ്രാം സ്വര്‍ണത്തിന് ഒറ്റദിവസം കൊണ്ട് 1800 രൂപ കുറഞ്ഞതോടെ,വീണ്ടും ആചോദ്യത്തിന് ജീവന് വെച്ചു.ഇനിയും സ്വര്‍ണ വില കുറയുമോ?എന്നാല് തിങ്കളാഴ്ച ആഗോള വിപണികള് പ്രവര്‍ത്തനം തുടങ്ങിയപ്പോള് മുതല് സ്വര്‍ണത്തിന് വില കൂടാനും തുടങ്ങി. കഴിഞ്ഞ ആഴ്ചയില് സ്വര്‍ണം, വെള്ളി വിലകളിലുണ്ടായ ഇടിവ് ഹ്രസ്വമായതാണെന്നും ആഗോള സാമ്പത്തിക മാന്ദ്യത്തില് നിന്ന് കരകയറാന് ലോകരാജ്യങ്ങളിലെ കേന്ദ്ര ബാങ്കുകള് സ്വീകരിക്കുന്ന എല്ലാ ഉത്തേജക നടപടികളും സ്വര്‍ണ വില വര്‍ധനയ്ക്ക് തന്നെ കാരണമാക്കുമെന്നുമാണ് വിദഗ്ധരുടെ നിഗമനം.\nഎംസിഎക്‌സില് (മള്‍ട്ടി കമോഡിറ്റി എക്‌സ്‌ചേഞ്ച് ഓഫ് ഇന്ത്യ) തിങ്കളാഴ്ച വ്യാപാരം തുടങ്ങിയപ്പോള് തന്നെ സ്വര്‍ണവില തിരിച്ചുകയറിയിരുന്നു. യുഎസ് ഫെഡറല് റിസര്‍വ് പലിശ നിരക്കില് വരുത്തിയ കുറവാണ് ഇതിന് കാരണമായ ഒരു പ്രധാന ഘടകം. സാമ്പത്തിക മാന്ദ്യത്തില് നിന്ന് സമ്പദ് വ്യവസ്ഥയെ സംരക്ഷിച്ചു നിര്‍ത്താന് ലോകത്തിലെ പ്രമുഖ രാജ്യങ്ങളുടെ കേന്ദ്രബാങ്കുകളെല്ലാം പലിശ നിരക്ക് കുറച്ചിരിക്കുകയാണ്. ഇത് സ്വര്‍ണവില\nഓഹരി വിപണികള് ഇടിയുമ്പോള് നിക്ഷേപകര് സുരക്ഷിത താവളമായാണ് സ്വര്‍ണത്തെ കണക്കാക്കുക. എല്ലാ വിപണികളിലും നിന്ന് കനത്ത തിരിച്ചടി നേരിട്ടപ്പോള് നിക്ഷേപകര് നഷ്ടം നികത്താന് കൂട്ടത്തോടെ നടത്തിയ\nവിറ്റൊഴിക്കലാണ് കഴിഞ്ഞ ആഴ്ചയിലെ വന് ഇടിവിന് കാരണമായതെന്ന് നിരീക്ഷകര് പറയുന്നു.\n''2018 മുതല് സ്വര്‍ണത്തിന്റെ അഞ്ചുവര്‍ഷത്തെ ബുള്ളിഷ് സൈക്കിള് ആരംഭിച്ചിട്ടുണ്ട്. 2023 വരെ ഇത് തുടരും. ഇപ്പോഴുള്ള എല്ലാ ഘടകങ്ങളും ഈ ബുള്ളിഷ് ട്രെന്‍ഡിന് അനുകൂലമാണ്. അടിസ്ഥാനപരമായി സ്വര്‍ണം ദുര്‍ബലമാണെന്ന് പറയാനുള്ള ഘടകങ്ങളൊന്നും ഇപ്പോഴില്ല. ഓരോ ഇടിവിലും നിക്ഷേപകര് സ്വര്‍ണം വാങ്ങാനുള്ള അവസരമാക്കുകയാണ് വേണ്ടത്. നിലവില് രാജ്യാന്തര വിപണിയില് വില ട്രോയ് ഔണ്‍സിന് 1500 ഡോളറിലാണ്. ഇത് 1330 ഡോളര് വരെ എത്തിയാലും നിക്ഷേപകര് പേടിക്കേണ്ട,'' ജിയോജിത് ഫിനാന്‍ഷ്യല് സര്‍വീസസ് കമോഡിറ്റി റിസര്‍ച്ച് ഹെഡ് വി. ഹരീഷ് പറയുന്നു. സ്വര്‍ണ വിലയില് ഓരോ അഞ്ചുവര്‍ഷത്തിലും ചാക്രികമായ കയറ്റിറക്കങ്ങളുണ്ടാകുമെന്നാണ് നിരീക്ഷകര് അഭിപ്രായപ്പെടുന്നത്. 2013 മുതല് 18 വരെയുള്ള കാലം സ്വര്‍ണത്തെ സംബന്ധിച്ചിടത്തോളം അത്ര അനുകൂലമായിരുന്നില്ല. സാമ്പത്തിക സ്ഥിതി മെച്ചപ്പെട്ട അവസ്ഥയിലായതിനാല് ഓഹരി വിപണികള് ഇക്കാലഘട്ടത്തില് മികച്ച പ്രകടനമായിരുന്നു.\nഎന്നാല് 2018 മുതല് ലോക സമ്പദ് വ്യവസ്ഥയില് പലവിധ പ്രശ്‌നങ്ങള് തലപൊക്കാന് തുടങ്ങി. അമേരിക്ക - ചൈന വ്യാപാര യുദ്ധം, ലോക രാജ്യങ്ങളില് ഉരുണ്ടുകൂടിയ സാമ്പത്തിക പ്രതിസന്ധി, ഇപ്പോഴത്തെ കോറോണ ബാധ തുടങ്ങിയവയെല്ലാം പ്രശ്‌നം രൂക്ഷമാക്കി. അതോടെ സ്വര്‍ണത്തിന്റെ ബുള്ളിഷ് ട്രെന്‍ഡിന് കരുത്തുകൂടുകയും ചെയ്തുവെന്ന് വിദഗ്ധര് നിരീക്ഷിക്കുന്നു.\nവിവാഹാവശ്യത്തിനോ മറ്റോ സ്വര്‍ണം വാങ്ങുന്നവരാണെങ്കില് ആഭരണമായി വാങ്ങുന്നതാണ് നല്ലത്. അതല്ല, സ്വര്‍ണത്തില് ഗൗരവമായി നിക്ഷേപിക്കുന്നവരാണെങ്കില് കേന്ദ്ര സര്‍ക്കാര് പുറത്തിറക്കുന്ന സോവറിന് ഗോള്‍ഡ് ബോണ്ടാണ് നല്ല മാര്‍ഗമെന്ന് ഹരീഷ് വ്യക്തമാക്കുന്നു. ഇത് ഓണ്‍ലൈനായി വാങ്ങുമ്പോള് ഗ്രാമിന് 50 രൂപ ഇളവും ലഭിക്കും. ആഭരണം പോലെ ഇത് പെട്ടെന്ന് പണമാക്കി മാറ്റാന് സാധിക്കില്ലെന്നതാണ് പോരായ്മ.\nbusiness Corona impact Gold price


ചന്ദ്രബാബു നായിഡുവും താനും ശത്രുക്കളല്ലെന്നു രാഹുല് ഗാന്ധി - Mathrumalayalam\nHome NATIONAL ചന്ദ്രബാബു നായിഡുവും താനും ശത്രുക്കളല്ലെന്നു രാഹുല് ഗാന്ധി\nഹൈദരാബാദ് : തെലുങ്കുദേശം അധ്യക്ഷന് ചന്ദ്രബാബു നായിഡുവും താനും ശത്രുക്കളല്ലെന്നും തങ്ങള്‍ക്കിടയില് മികച്ച പരസ്പരധാരണയാണുള്ളതെന്നും കോണ്‍ഗ്രസ് അധ്യക്ഷന് രാഹുല് ഗാന്ധി. തന്നെക്കാള് 20 വയസ്സോളം മുതിര്‍ന്ന നായിഡുവുമായി തെലങ്കാനയില് തിരഞ്ഞെടുപ്പു പ്രചാരണ വേദി പങ്കിടുകയായിരുന്നു രാഹുല്.\n‘ഞങ്ങള് അന്യോന്യം ഇഷ്ടപ്പെടുന്ന വ്യക്തികളാണ്; ഒരുമിച്ചു പലതും ചെയ്യാനാകുമെന്നു ചിന്തിക്കുന്നവരും. ഈ തിരഞ്ഞെടുപ്പില് നിങ്ങളതു കാണാനിരിക്കുകയാണെന്നാണ് ഞാന് കരുതുന്നത്. തിരഞ്ഞെടുപ്പില് ഞങ്ങള് വിജയിക്കും’ രാഹുല് പറഞ്ഞു. കാലങ്ങളായി തുടരുന്ന വൈരം മാറ്റിവച്ചാണ് തെലങ്കാന നിയമസഭാ തിരഞ്ഞെടുപ്പില് ഒരുമിച്ചു മല്‍സരിക്കാന് ഇരുപാര്‍ട്ടികളും തീരുമാനമെടുത്തത്. വിശാലവും ദീര്‍ഘകാലാടിസ്ഥാനത്തിലുള്ളതുമായിരിക്കും സഖ്യമെന്ന് ഇരുപാര്‍ട്ടികളും നേരത്തെതന്നെ വ്യക്തമാക്കിയിരുന്നു.\nരാജ്യമാണ് പരമപ്രധാനമെന്നും ഇക്കാര്യത്തില് തങ്ങളുടെ കാഴ്ചപ്പാടു വളരെ വ്യക്തമാണെന്നും ചന്ദ്രബാബു നായിഡു പറഞ്ഞു. തെലുങ്കുദേശവും കോണ്‍ഗ്രസും മറ്റു പാര്‍ട്ടികളും ഒരുമിച്ചു ചേര്‍ന്നിരിക്കുന്നത് രാജ്യത്തെ ബിജെപിയില്‍നിന്നു രക്ഷിക്കാനാണെന്നും അതു തങ്ങളുടെ ഉത്തരവാദിത്തമായാണ് കരുതുന്നതെന്നും നായിഡു കൂട്ടിച്ചേര്‍ത്തു.\nPrevious articleഇനി പ്രതീകാത്മകസമരമെന്ന് പി.എസ്.ശ്രീധരന്‍പിള്ള\nNext articleശബരിമല തീര്‍ത്ഥാടനം സംസ്ഥാന സര്‍ക്കാര് അട്ടിമറിക്കുകയാണെന്ന് ചെന്നിത്തല\nസ്പ്രിംക്ലറിനെ ഒഴിവാക്കി; കോവിഡ് വിവര വിശകലനത്തിന് ഇനി സി-ഡിറ്റ് സ്പ്രിംക്ലറിന്റെ കെവശമുള്ള ഡാറ്റയെല്ലാം നശിപ്പിക്കാന് നിര്‍ദേശം...\nരാജ്കോട്ടില് ഇന്ത്യയ്ക്ക്‌വിന്‍ഡീസിനെതിരെ ഇന്നിംഗ്സ് ജയം


ചൈനയില് സ്ഫോടനം: 26 മരണം :: Janmabhumi Daily\nFriday 1 February 2013 11:46 am IST\nബീജിങ്: മധ്യ ചൈനയില് പടക്കങ്ങളുമായി പോയ ട്രക്ക് പൊട്ടിത്തെറിച്ച് 26 പേര് മരിച്ചു. നിരവധി പേര്‍ക്കു പരുക്കേറ്റു. സ്ഫോടനത്തില് പാലം തകര്‍ന്നു. പ്രാദേശിക സമയം രാവിലെ ഒമ്പതു മണിയോടെയാണു സംഭവം. രക്ഷാപ്രവര്‍ത്തനം പുരോഗമിക്കുന്നു. മരണസംഖ്യ ഉയരാന് സാധ്യതയുണ്ട്. സ്ഫോടനത്തെത്തുടര്‍ന്നു പാലം തകര്‍ന്നതാണു മരണസംഖ്യ ഉയരാന് കാരണമെന്ന് അധികൃതര്.\nചൈനയില് സ്ഫോടനം: 14 മരണം\nചൈനയില് കല്‍ക്കരി ഖനിയില് സ്ഫോടനം: ഏഴു മരണം


ശരിയായ ഭക്ഷണക്രമം രക്താതിമര്‍ദ്ദത്തെ അകറ്റും • Suprabhaatham\nശരിയായ ഭക്ഷണക്രമം രക്താതിമര്‍ദ്ദത്തെ അകറ്റും\nMarch 24, 2018 | 6:48 am IST\nരക്തസമ്മര്‍ദ്ദം ഇന്ത്യയില് ഇന്ന് സര്‍വസാധാരണമായിരിക്കുന്നു. ജീവിതശൈലീ രോഗങ്ങളില് പെടുന്ന രോഗങ്ങളുടെ ഗണത്തില്‍പെട്ടതാണിത്. ആഹാരശീലവും ആധുനിക ജീവിത സാഹചര്യങ്ങളുമാണ് രോഗത്തിലേക്ക് നയിക്കുന്നതെന്നാണ് പഠനങ്ങള് പറയുന്നത്. പ്രത്യേകിച്ച് മാംസാഹാരികളില് രക്തസമ്മര്‍ദ്ദം കൂടുതലായി കാണുന്നു.\nധമനികളിലൂടെ പ്രവഹിക്കുന്ന രക്തം അതിന്റെ ഭിത്തികളില് ചെലുത്തുന്ന അമിതമായ ബലത്തിന്റെ ഫലമാണ് ഉയര്‍ന്ന രക്തസമ്മര്‍ദ്ദം അഥവാ ഹൈപ്പര്‍ടെന്‍ഷന്. ഒരു വ്യക്തിക്ക് ഉയര്‍ന്ന രക്തസമ്മര്‍ദ്ദമുണ്ടെന്ന് പറഞ്ഞാല് അയാളുടെ ധമനികളുടെ ഭിത്തിയ്ക്ക് അധികബലം താങ്ങേണ്ടി വരുന്നു എന്നാണര്‍ത്ഥം. പുകവലി, അമിതഭാരം, വ്യായാമമില്ലായ്മ, മാനസികസമ്മര്‍ദ്ദം, പാരമ്പര്യം, ആരോഗ്യകരമല്ലാത്ത ഭക്ഷണശീലങ്ങള് തുടങ്ങിയവയൊക്കെ ഉയര്‍ന്ന രക്തസമ്മര്‍ദ്ദത്തിലേക്ക് വഴിതെളിക്കുന്നവയാണ്. പരിശോധനയും ചികിത്സയുമില്ലാതിരുന്നാല് ഇത് പക്ഷാഘാതത്തിനുവരെ കാരണമാകുകയും ചെയ്യും. പക്ഷാഘാതം സംഭവിക്കുന്നവരില് 62 ശതമാനത്തിനും ഉയര്‍ന്ന രക്തസമ്മര്‍ദ്ദമുണ്ടായിരുന്നതായി കണ്ടെത്തിയിട്ടുണ്ട്. ഹൃദയാഘാതം കൂടാതെ അവയവങ്ങള് പ്രവര്‍ത്തനരഹിതമാകുന്നതിനും ഇത് കാരണമാകും. സാധാരണ നിലയിലുള്ള രക്തസമ്മര്‍ദ്ദം 120- 80 അല്ലെങ്കില് അതില് താഴെയായിരിക്കണം.\nരക്തസമ്മര്‍ദ്ദം കുറയ്ക്കാനുള്ള എളുപ്പവഴി മരുന്നുകളാണെന്നാണ് മാധ്യമങ്ങളിലൂടെ വിവിധ മരുന്നു നിര്‍മാണ കമ്പനികള് പരസ്യങ്ങളിലൂടെ പ്രചരിപ്പിക്കുന്നത്. ഇത് അത്ര ശരിയല്ല. ഉയര്‍ന്ന രക്തസമ്മര്‍ദ്ദം ഗൗരവമേറിയ ആരോഗ്യപ്രശ്‌നം തന്നെയാണ്. എന്നാല് ശരിയായ ഭക്ഷണക്രമം ശീലിക്കുന്നതിലൂടെ ഇത് നിയന്ത്രണവിധേയമാക്കാനാവുമെന്ന കാര്യം പലരും മറച്ചുവയ്ക്കുന്ന അവസ്ഥയുമുണ്ട്.\nഇതു സംബന്ധിച്ച് പതിനായിരത്തിലധികം ആളുകളില് ഓക്‌സ്ഫഡ് സര്‍വകലാശാല ഒരു പഠനം നടത്തി. മാംസഭുക്കുകളിലും സസ്യഭുക്കുകളിലും ഉയര്‍ന്ന രക്തസമ്മര്‍ദ്ദമുണ്ടാകുന്നതില് കാര്യമായ വ്യത്യാസമുണ്ടെന്നാണ് പഠനത്തില് തെളിഞ്ഞത്. മാംസാഹാരം കഴിക്കുന്ന പുരുഷന്‍മാരില് പതിനഞ്ച് ശതമാനം വരെ അമിത രക്തസമ്മര്‍ദ്ദത്തിന് അടിമകളാകുന്നെങ്കില് സസ്യാഹാരികളായ പുരുഷന്‍മാരില് ഇത് 5.8 ശതമാനം മത്രമാണ്. മാംസഭുക്കുകളായ സ്ത്രീകളില് 12.1 ശതമാനത്തിന് അമിതരക്ത സമ്മര്‍ദ്ദം ഉണ്ടാകുന്നുണ്ടെങ്കില് സസ്യാഹാരം ശീലിക്കുന്ന സ്ത്രീകളില് ഇത് 7.7 ശതമാനമാണെന്നും പഠനത്തില് കണ്ടെത്തിയിരുന്നു.\nചില പ്രത്യേകതരം പഴങ്ങളും പച്ചക്കറികളും ഉയര്‍ന്ന രക്തസമ്മര്‍ദ്ദമുള്ളവര്‍ക്ക് ഗുണം ചെയ്യും. ഉരുളക്കിഴങ്ങില് അടങ്ങിയിരിക്കുന്ന കുക്കോമൈന് (സൗസീമാശില)െ രക്താതിമര്‍ദ്ദം തടയാന് ഉപകരിക്കുന്നതാണ്. മുന്തിരി, നാരങ്ങ, ഓറഞ്ച് തുടങ്ങിയവയില് ഫൈറ്റോ ന്യൂട്രിയന്റുകളും ബയോഫഌവനോയ്ഡുകളും അടങ്ങിയിട്ടുണ്ട്. രക്തക്കുഴലുകളില് രക്തം കട്ടപിടിക്കുന്നതിനെ ചെറുക്കാന് കഴിവുള്ളവയാണ് ഇവ. ഉയര്‍ന്ന രക്തസമ്മര്‍ദ്ദത്തെ തടയുന്ന ഐസോപ്പിന് എന്ന ആന്റിഓക്‌സിഡന്റ് തക്കാളിയില് ധാരാളമായി അടങ്ങിയിട്ടുണ്ട്. മസ്തിഷ്‌കത്തിന്റെ ശരിയായ പ്രവര്‍ത്തനത്തിന് സഹായകരമാകുന്ന ഗ്ലൂട്ടമിക് ആസിഡിന്റെ കലവറയാണ് കോളിഫഌവര്, ബ്രോക്കോളി, കാബേജ് തുടങ്ങിയവ. ശരീരത്തിന് അത്യാവശ്യമായ മഗ്‌നീഷ്യം, പൊട്ടാസ്യം എന്നിവ കൂടാതെ രക്തക്കുഴലുകളുടെ കട്ടി കൂടുന്നതും ചുരുങ്ങുന്നതും തടയുന്ന കരോട്ടിനോയ്ഡ് എന്ന ഘടകവും ധാരാളമായുള്ളവയാണ് തണ്ണിമത്തന്. രക്തസമ്മര്‍ദ്ദം കുറയ്ക്കാന് ഏറെ സഹായകരമാകുന്ന ബീറ്റാ കരോട്ടിനും പൊട്ടാസ്യവും കൊണ്ട് സമ്പുഷ്ടമാണ് കാരറ്റ്.\nരക്തസമ്മര്‍ദ്ദം നിയന്ത്രണവിധേയമാക്കണമെങ്കില് സസ്യാഹാരത്തിലേക്ക് മാറുക എന്നാണ് ഗവേഷകര് നല്‍കുന്ന നിര്‍ദേശം. സസ്യാഹാരം ശീലിച്ചു തുടങ്ങുന്ന ഉയര്‍ന്ന രക്തസമ്മര്‍ദ്ദമുള്ളവരില് ഭൂരിഭാഗത്തിനും പിന്നീട് മരുന്നുകളെ ആശ്രയിക്കേണ്ടി വരാറില്ലെന്നും ഇവര് അടിവരയിട്ടുപറയുന്നു.


എല് ക്ലാസിക്കോയില് തുടര്‍ച്ചയായ നാലാം ജയം; ചരിത്രമെഴുതി ബാഴ്സ\nഇരുപത്തിയാറാം മിനിറ്റില് ക്രൊയേഷ്യന് സ്‌ട്രൈക്കര് ഇവാന് റാക്കിറ്റിച്ചാണ് ബാഴ്‌സയുടെ വിജയഗോള് നേടിയത്\n03 Mar, 2019 at 02:48 AM\nനാല് ദിവസത്തിനിടെ രണ്ടാമതും എല് ക്ലാസിക്കോയില് വിജയം കൈവരിച്ച് ബാഴ്‌സലോണ. റയല് മാഡ്രിഡിനെ ഏകപക്ഷീയമായ ഒരു ഗോളിന് മറികടന്ന ബാഴ്‌സ ലാ ലിഗയില് പത്ത് പോയിന്‍റ് ലീഡോടെ ഒന്നാം സ്ഥാനം നിലനിര്‍ത്തി. 26 മത്സരങ്ങളില് നിന്ന് 60 പോയിന്‍റാണ് ബാഴ്‌സയ്ക്കുള്ളത്. രണ്ടാം സ്ഥാനത്തുള്ള അത്‌ലറ്റിക്കോക്ക് 25 കളികളില് നിന്ന് 50 പോയിന്‍റാണുള്ളത്. മൂന്നാം സ്ഥാനത്തുള്ള റയലിന് 48 പോയിന്‍റാണുള്ളത്.\nഇരുപത്തിയാറാം മിനിറ്റില് ക്രൊയേഷ്യന് സ്‌ട്രൈക്കര് ഇവാന് റാക്കിറ്റിച്ചാണ് ബാഴ്‌സയുടെ വിജയഗോള് നേടിയത്. സെര്‍ജി റോബര്‍ട്ടോയുടെ പാസില് റയല് ഡിഫന്‍റര് സര്‍ജിയോ റാമോസിനെയും ഗോളി കോര്‍ട്ടോയിസിനെയും മറികടന്നുള്ള റാക്കിറ്റിച്ചിന്‍റെ മനോഹരമായ ഗോള്. റയലിന്‍റെ അക്രമ ഫുട്ബോള് മുഖമാണ് പലപ്പൊഴും സ്വന്തം തട്ടകത്തില് ആരാധകര് സാക്ഷ്യം വഹിച്ചത്. പല തവണയും കയ്യേറ്റത്തിന്‍റെ വക്കു വരെ സാഹചര്യങ്ങള് വഴി വെച്ചു.\nബുധനാഴ്ച കോപ്പ ഡെല് റേയിലും ബാഴ്‌സ റയലിനെ തറപറ്റിച്ചിരുന്നു. രണ്ടാംപാദ സെമിയില് മടക്കമില്ലാത്ത മൂന്ന് ഗോളിനായിരുന്നു അന്ന് ബാഴ്‌സയുടെ ജയം. കളിയില് ഉടനീളം ബാഴസക്കു തന്നെയായിരുന്നു മുന്‍തൂക്കം. മെസ്സിയെയും സുവാരസിനെയും തളച്ചിടാന് കോര്‍ട്ടോയിസിന് ശരിക്കും വിയര്‍പ്പൊഴുക്കേണ്ടിവന്നു. കഴിഞ്ഞ ആറു മത്സരങ്ങളിലെ ബാഴ്‌സയുടെ ആറാം ജയമാണിത്. തുടര്‍ച്ചയായ നാലാം ക്ലാസിക്കോ വിജയത്തോടെ ചരിത്ര നേട്ടം സ്വന്തമാക്കിയിരിക്കുകയാണ് ബാഴ്സ.\nLionel MessiLa Ligaluka modricSergio RamosIvan Rakiticel classico


കുട്ടിക്കാനത്തെ അമ്മച്ചിക്കൊട്ടാരം : പഴയ കാലത്തിന്റെ മറ്റൊരു മായാത്ത മുഖം.. – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/Travel & Travelogues/കുട്ടിക്കാനത്തെ അമ്മച്ചിക്കൊട്ടാരം : പഴയ കാലത്തിന്റെ മറ്റൊരു മായാത്ത മുഖം..\nFebruary 10, 2018\tLeaveacomment 4,191 Views\nപുലരിമഞ്ഞു മൂടിയ പാഞ്ചാലിമേടിറങ്ങി വരുമ്പോഴാണ് അമ്മച്ചിക്കൊട്ടാരം കണ്ടുവരാമെന്നു കരുതിയത്. തലേ രാത്രി മലകയറി വന്നപ്പോൾ തണുത്ത രാത്രിയിൽ ഒരു തണു തണുത്ത ജിൻജർ സോഡാ കഴിക്കാനായിറങ്ങിയത് സാബു ചേട്ടന്റെ കുഞ്ഞിക്കടയിലായിരുന്നു. അമ്മച്ചിക്കൊട്ടാരത്തെപ്പറ്റി ഒരു ചെറു സ്റ്റഡി ക്ലാസ്സെടുത്താണ് സാബുച്ചേട്ടൻ എന്നെ യാത്രയാക്കിയത്. ( ഈ സാബുചേട്ടനൊക്കെ എത്രപാവമാണെന്നോ…” കൊച്ചീക്കാരാ അല്ലിയോ ..? കൊച്ചിന് വിശക്കുന്നില്ലിയോ ..”എന്നൊക്കെ ചോദിച്ചു നമ്മെ വീഴ്ത്തിക്കളയും).\nകുട്ടിക്കാനം ജങ്ഷനിൽ നിന്നും ഒന്നര കിലോമീറ്റർ യാത്ര ചെയ്‌താൽ ഇവിടെയെത്താം. അമ്മച്ചിക്കൊട്ടാരം കണ്ടുപിടിക്കാൻ കുറച്ചു പാടുപെട്ടു .ഓരോ വഴിയിലൂടെയും കാടുകയറി ചെല്ലുമ്പോൾ കാർ പോകാനുള്ള വഴി അവിടെ അവസാനിക്കുന്നു .നിറമുള്ള തൂവലുകളുള്ള ചിറകടിച്ചു കാട്ടുകോഴികൾ പറക്കുന്നതും കണ്ടു കുറെ നേരം നിന്നു ..വഴിതെറ്റി വഴിതെറ്റി അവസാനം യുറേക്കാ..\nഈ കാട്ടിനുള്ളിൽ വിസ്മയമൊരുക്കി ഇങ്ങനെയൊന്നുണ്ടെന്നു ഞാൻ തീരെ കരുതിയില്ല .പായൽ പടർന്ന നിറം മങ്ങിയ ചുമരുകളും ചിമ്മിനികളും പൊളിഞ്ഞുപോയ പടവുകളും ഒക്കെയായി ഒരു പഴയ കൊട്ടാരം.രാത്രിയിൽ കണ്ടാൽ ശരിക്കും ഒരു ഹൊറർ ബംഗ്ലാവ് .\nറൊമാനിയയിലെ കാർപാത്യൻ മലനിരകളും വ്ലാദ് ഡ്രാക്കുൾ മൂന്നാമനും കുതിരപ്പുറത്തു വരുന്ന ഓട്ടോമൻ തുർക്കുകളും എല്ലാം സ്ഥിരമായി വായിച്ചു ആരാധിച്ചിരുന്നത് കൊണ്ട് ചെറിയ ചങ്കിടിപ്പോടെയാണ് വരാന്ത കയറി ചെന്നത്. മങ്ങിപ്പോയ പ്രതാപകാലത്തിന്റെ അവശിഷ്ട സ്വപ്നം പോലെ ഒരു കൊട്ടാരം. .ഇടതൂർന്ന മരങ്ങൾക്കിടയിൽ പഴയ പ്രതാപി ചിറകൊടിഞ്ഞു കിടപ്പാണ് .(കാർബൺ മൂവിയിൽ ഫഹദ് ഫാസിലിറങ്ങി വരുന്ന ആ മഞ്ഞു മൂടിയ വീട് ഇതന്നെ.)\nവരാന്തകളിലൂടെ നടക്കുമ്പോൾ അകത്തെവിടെയോ വാതിൽ തുറന്നടയുന്ന ശബ്ദം. ഓടാൻ തയ്യാറായാണ് നിന്നത്. 210 വർഷങ്ങൾ പഴക്കമുള്ള തിരുവിതാംകൂർ മഹാരാജാക്കൻമാരുടെ പഴയ വേനൽക്കാല വസതിയാണിത്. 8 മാസം നാട്ടിലും ചൂടുള്ള4മാസം കുട്ടിക്കാനത്തു നിന്നുമുള്ള രാജഭരണം . .സഹോദരിക്ക് സ്ഥാനമുള്ള തിരുവിതാംകൂർ മാട്രിയാർക്കി സിസ്റ്റത്തിൽ രാജപത്നി അമ്മച്ചിയെന്നറിയപ്പെടുന്നു .അടുത്തുതന്നെ സർ സി.പി യുടെ കഥാവശേഷമായ വസതിയും കാണാം .\n25 ഏക്കറിൽ പരന്നു കിടക്കുന്ന കൊട്ടാരവളപ്പ്. കേരളീയ വാസ്തുവിദ്യയും വിക്ടോറിയൻ രീതികളും സമന്വയിച്ച വാസ്തുകല .ജോ മൺറോ ആണിത് പണികഴിപ്പിച്ചിരിക്കുന്നത്. വാതിൽ മണിച്ചിത്രത്താഴ് മൂവി പോലെ തുറന്നു .ഉള്ളിൽ നിന്നും എത്തിയ വൃദ്ധൻ ഞങ്ങളെ ഹാർദ്ദമായി സ്വീകരിച്ചു. ശ്രീ ചിത്തിരതിരുന്നാളിന്റെ സേവകനെന്നു അഭിമാനപൂർവം സ്വയം പരിചയപ്പെടുത്തിയ ധർമ്മലിംഗം വളരെ പെട്ടന്ന് ഞങ്ങളുടെ ഹൃദയം കവർന്നു .\nതമിഴ്‌നാട്ടിലെ കമ്പചുരുളിപ്പെട്ടി സ്വദേശിയായ ധർമ്മലിംഗം തലമുറകളായി തിരുവിതാംകൂറിലെ കട്ടപ്പ ഫാമിലിയെന്നാണ് പുള്ളിയുടെ ഭാഷ്യം. ശ്രീചിത്തിര തിരുന്നാൾ ആണ് പുള്ളിയുടെ ബാഹുബലി. മഹാരാജാവിന്റെ പേര് പറയുമ്പോൾ രാജഭക്തി കൊണ്ട് തിളങ്ങുന്ന കണ്ണുകൾ .\nവിശാലമായ അകത്തളങ്ങൾ .മണ്ണിന്റെ തണുത്ത ചുമരുകൾ.ചൂട് തരുന്ന വുഡൻ പാനലിങ്ങിന്റെ മേൽക്കൂരകൾ. എല്ലാ മുറിയിലും ഫയർ പ്ലേസുകൾ .അതും കഴിഞ്ഞു കനകാംബരപ്പൂക്കൾ വിടർന്നു നിൽക്കുന്ന നടുമുറ്റം .അതിനു ചുറ്റുമായി റാണിയുടേയും തോഴിമാരുടെയും മുറികൾ. നാശോന്മുഖമായ ,രാജപ്രൗഢി വെളിവാക്കുന്ന സാധന സാമഗ്രികൾ ..ഇറ്റാലിയൻ ടൈൽസും ബ്രിട്ടണിൽ നിന്ന് ഇറക്കുമതി ചെയ്ത വസ്തുവകകളും ഒക്കെ ആവേശത്തോടെ ധർമ്മലിംഗം കാണിച്ചു തന്നു. മൂവികളിലെ ട്രാൻസ്ഫോർമേഷൻ രംഗം പോലെ ഗതകാലം തെളിഞ്ഞു വന്നു..\nരാജ്ഞി കുളികഴിഞ്ഞു മുടിയുണക്കുന്ന പുറംതളത്തിലിരുന്നു ഞങ്ങൾ കഥകൾ പറഞ്ഞു. എല്ലാജാതി പാമ്പുകളും ചുറ്റുമുണ്ടെന്നു സന്തോഷത്തോടെ ഇദ്ദേഹം പറയുന്നുണ്ട്.പുള്ളി നട്ടു വളർത്തിയ ഡാലിയപ്പൂക്കളാണ് അവിടം നിറയെ.ധർമ്മലിംഗത്തിനു രണ്ടുമക്കൾ.മകൾ കല്യാണം കഴിഞ്ഞു.മകൻ സ്പോർട്സ് താരമാണ്. ഭാര്യ പത്മയുമായി 52 വർഷമായി ഈ കൊടുംകാടിനുള്ളിലെ ബംഗ്ലാവിൽ നിധി കാക്കുന്ന ഭൂതത്താനെപ്പോലെ കഴിയുന്നുവെന്ന് ഇദ്ദേഹം അവകാശപ്പെടുന്നു.\nപുറമെ നിന്ന് നോക്കിയപ്പോൾ ചെറുതെന്നു തോന്നിയ ഇതിനുള്ളിൽ ഒത്തിരി വിസ്മയങ്ങളുണ്ട്. സുരക്ഷകാരണങ്ങളാൽ അടച്ചിട്ട ഭൂഗർഭ പാത. രാജാക്കന്മാരുടെ അരക്ഷിത ജീവിതത്തിന്റെ സ്ഥിരം ലോഗോ. ഈ തുരങ്കം പീരുമേട്ടിലെ ശ്രീകൃഷ്ണ ക്ഷേത്രം വരെ നീളുമത്രെ. ജീർണ്ണിച്ചു പോയ ഒരു കൊട്ടാരം. അതിൽ പുരാവസ്തു പോലെ അതിന്റെ സൂക്ഷിപ്പുകാരൻ.\nറാണിയുടെ ഉദ്യാനത്തിലെ തണൽമരങ്ങൾ ഇന്ന് ഇടതൂർന്ന കാടായിക്കഴിഞ്ഞു.പല പ്രേതപ്പടങ്ങളുടെയും ലൊക്കേഷൻ ആണിത്.( ഇന്ദ്രിയം ഓർമ്മയില്ലേ ?). സൈപ്രസിൽ നിന്നും കൊണ്ട് വന്ന മരങ്ങൾ വളർന്നു നിൽക്കുന്നത് കാട്ടി ധർമ്മലിംഗം വാചാലനായി.വിറകു കത്തിച്ചാൽ സുഗന്ധപുക പരക്കുന്ന മരങ്ങൾ…ആകാശത്തേക്ക് കൈയ്യുയർത്തി നിൽക്കുന്ന വന്മരങ്ങൾ…\nഇപ്പോൾ ബാംഗ്ലൂർ ആസ്ഥാനമായ ഒരു ഐ റ്റി കമ്പനിയുടെ ഉടമസ്ഥതയിലാണീ ബംഗ്ലാവ്. യാതൊരു പരിഗണനയും കൊടുക്കാതെ മൃതമായിക്കൊണ്ടിരിക്കുന്ന ഒരു ചരിത്ര സ്മാരകം. പിരിയുമ്പോൾ പാവക്കുളത്തമ്പലത്തിൽ ഉത്സവം കാണാൻ വരുമ്പോൾ ഓഫീസിൽ വന്നു എന്നെക്കാണാമെന്നു വാക്കുതന്നു ധർമ്മലിംഗം.\nവിവരണം – രമ്യആനന്ദ്.\n24 മണിക്കൂറില് 980 വിമാനങ്ങള്: റെക്കോര്‍ഡ് തിരുത്തി മുംബൈ എയര്‍പോര്‍ട്ട്.\nചുമ്മാ അവധിയെടുത്താൽ കെഎസ്ആർടിസി ജീവനക്കാരെ ദൂരേക്ക് തട്ടും…


TCS, IT, Campus Hiring, software, Job, recruitment, ടിസിഎസ്, ഐടി, തൊഴില്, വിപണി, മുംബൈ, സാമ്പത്തിക മാന്ദ്യം | ടിസിഎസില് 30000 പേര്‍ക്ക് കാമ്പസ് റിക്രൂട്ടമെന്റ് - Malayalam Oneindia\nടിസിഎസില് 30000 പേര്‍ക്ക് കാമ്പസ് റിക്രൂട്ടമെന്റ്\nPublished: October 23 2010, 14:40 [IST]\nമുംബൈ: രാജ്യത്തെ ഏറ്റവും വലിയ ഐടി കമ്പനിയായ ടാറ്റാ കണ്‍സള്‍ട്ടന്‍സി സര്‍വീസസ് 2010ല് 30,000 പേരെ കാമ്പസ് റിക്രൂട്ട്‌മെന്റിലൂടെ നിയമിക്കുമെന്ന് റിപ്പോര്‍ട്ട്.\n2009ലെ 20,000 നിയമനങ്ങളെക്കാള് 50 ശതമാനം കൂടുതല് ആളുകളെ നിയമിക്കാനാണ് കമ്പനിയുടെ തീരുമാനം. ആഗോള സാമ്പത്തിക മാന്ദ്യത്തില് നിന്ന് ശക്തമായ തിരിച്ചുവരവ് നടത്തിയതിനെത്തുടര്‍ന്നാണ് കൂടുതല്‍പ്പേര്‍ക്ക് ജോലി നല്‍കാന് തീരുമാനിച്ചതെന്ന് കമ്പനിയുടെ എച്ച്ആര് വിഭാഗം തലവന് അജയ് മുഖര്‍ജി പറഞ്ഞു.\n2009ല് കാമ്പസ് റിക്രൂട്ട്‌മെന്റിനായി 370 വിദ്യാഭ്യാസ സ്ഥാപനങ്ങളാണ് കമ്പനി സന്ദര്‍ശിച്ചത്. 2010ല് കൂടുതല് സ്ഥാപനങ്ങള് സന്ദര്‍ശിക്കുമെന്നും അജയ് പറഞ്ഞു. നവംബറോടെ 2010ലെ കാമ്പസ് റിക്രൂട്ട്‌മെന്റ് തുടങ്ങുമെന്നും അദ്ദേഹം വ്യക്തമാക്കി.\n2010ല് കമ്പനി മൊത്തം നിയമനങ്ങളുടെ എണ്ണം 50,000 ആയി ഉയര്‍ത്തും. നേരത്തേയിത് 30,000 ആയിരുന്നു. അമേരിക്കയില് 1,000 പേരെക്കൂടി നിയമിക്കും. 2010ല് രണ്ടക്ക വരുമാനവളര്‍ച്ചയാണ് കമ്പനിയുടെ പ്രതീക്ഷ.\nഐടി രംഗം മാന്ദ്യത്തില് നിന്ന് കരകയറിയതോടെ മറ്റുകമ്പനികളിലെന്നപോലെ ടിസിഎസിലും ജീവനക്കാരുടെ കൊഴിഞ്ഞുപോക്ക് ശക്തമായിട്ടുണ്ട്. സപ്തംബറില് അവസാനിച്ച പാദത്തില് 14.1 ശതമാനമാണ് ടിസിഎസ്സിലെ കൊഴിഞ്ഞുപോക്ക്.\nഇതെത്തുടര്‍ന്ന്, സ്ഥാനക്കയറ്റം വേഗത്തിലാക്കാന് കമ്പനി തീരുമാനിച്ചിട്ടുണ്ട്. തുടക്കക്കാര്‍ക്ക് പോലും യോഗ്യരാണെങ്കില് വേഗം പ്രൊമോഷന് നല്‍കാനാണ് തീരുമാനം. ഒപ്പം തന്നെ എല്ലാ പാദത്തിലും പ്രൊമോഷന് നല്‍കും.\ntcs software job ടിസിഎസ് ഐടി തൊഴില് വിപണി മുംബൈ സാമ്പത്തിക മാന്ദ്യം\nStory first published: Saturday, October 23, 2010, 14:40 [IST]


editor Monday, September 17th, 2012 9:12 am 17 September, 2012\n‘അയാളെന്തിനാണ് അയാളുടെ പരിപാടികളൊക്കെ എന്നെ അറിയിക്കുന്നത്.’ ബട്ടര്‍കപ്പ് വിചാരിച്ചു.\n‘പെണ്ണേ, നീ വീണ്ടും ഉറങ്ങാന് പോവുകയാണ്’. സിസിലിയന് പെട്ടെന്ന് പറഞ്ഞു. എന്നിട്ടവളുടെ നെറ്റിയിലും കഴുത്തിലും തലോടി. അവള് വീണ്ടും ഉറക്കത്തിലായി.\nബോധം തെളിഞ്ഞപ്പോള് അലകളുടെ ശബ്ദം അവള് കേട്ടു. തന്നെ ഒരു കമ്പിളികൊണ്ട് പൊതിഞ്ഞിരിക്കുന്നതായി അവളറിഞ്ഞു. ഭീമന് തുര്‍ക്കി അവളെ ഒരു ബോട്ടില് കിടത്തി. എന്തോ പറയാന്‍വേണ്ടി അവള് വാ തുറന്നെങ്കിലും അവരുടെ സംസാരം ശ്രദ്ധിക്കുന്നതായിരിക്കും നന്നായിരിക്കുക എന്നവള്‍ക്ക് തോന്നി. അവളുടെ ഹൃദയത്തിന്റെ പടപടാമിടിപ്പില് അവരുടെ സംസാരം മുങ്ങിപ്പോയി.\n‘നീ അവളെ കൊല്ലാന് പോവ്വാണ്, ഇല്ലേ.’ തുര്‍ക്കി ചോദിച്ചു.\n‘നാളെ ഗില്‍ഡര് അതിര്‍ത്തിയില് അവളുടെ ശവം കണ്ടില്ലെങ്കില് നമ്മുടെ ബാക്കി പണം കിട്ടില്ല.’ സിസിലിയന് മറുപടി പറഞ്ഞു.\n‘എന്താണ് സംഭവിക്കാന് പോവുന്നതെന്നറിഞ്ഞാലേ എനിക്ക് സ്വസ്ഥത കിട്ടൂ’. തടിയന് തുര്‍ക്കി പിറുപിറുത്തു. ‘ഞാന് തടിയനായതുകൊണ്ട് എല്ലാവരും എന്നെ മണ്ടനെന്നാണ് കരുതുന്നത്…’\n‘ആള്‍ക്കാര് കരുതുന്നതില് തെറ്റില്ല. നീയൊരു ആനമണ്ടനാണ്’- സിസിലിയന്.\n‘ഫ്‌ളോറിനിലെ ആള്‍ക്കാരെ അവളുടെ മരണം ക്ഷുഭിതരാക്കും. അവര്‍ക്ക് അവളെ അത്ര പ്രിയമാണ്’- തുര്‍ക്കി.\n‘യുദ്ധമുണ്ടാവും. അതിനുവേണ്ടിയാണല്ലോ ഇതൊക്കെ ചെയ്യുന്നത്. അതിനുവേണ്ടിത്തന്നെയാണല്ലോ നമുക്ക് പണം കിട്ടുന്നതും.’\n‘ആള്‍ക്കാര് കരുതുന്നതില് തെറ്റില്ല. നീയൊരു ആനമണ്ടനാണ്’\n‘ഒരു പെണ്ണിനെ കൊല്ലുന്നതെനിക്കിഷ്ടമല്ല’- സ്പാനിയാര്‍ഡ്.\n‘ദൈവം എപ്പോഴും ചെയ്തുകൊണ്ടിരിക്കുന്നതതുതന്നെയാണ്. അയാള്‍ക്കതില് ഒട്ടും ബേജാറില്ലെങ്കില് നമ്മളെന്തിനു ബേജാറാവണം’- സിസിലിയന്.\n‘അവള് എത്ര സുന്ദരിയാണ്. അവളെ കൊല്ലാന് കൊണ്ടുപോവ്വാണെന്നറിഞ്ഞാല് അവള്‍ക്ക് ഭ്രാന്തു പിടിക്കും’- തുര്‍ക്കി.\n‘അവള്‍ക്കറിയാം. നമ്മള് പറയുന്നതൊക്കെ അവള് കേള്‍ക്കുന്നുണ്ട്’- സിസിലിയന്.\nബട്ടര്‍കപ്പ് ഒട്ടും ഇളകാതെ ഇതൊക്കെ കേട്ടുകിടക്കുകയാണ്. അയാള്‍ക്കൊരുപക്ഷേ, മനസ്സ് വായിക്കാനറിയാമായിരിക്കും. ബട്ടര്‍കപ്പ് വിചാരിച്ചു.\n‘നമ്മളെന്തിനാണിത്ര വേഗത്തില് പോവുന്നത്’- സിസിലിയന്.\n‘വേഗത്തില് പോവുന്നതല്ലേ രക്ഷ’- സ്പാനിയാര്‍ഡ്.\n‘ധാരാളം സമയമുണ്ട്. ഒട്ടും പേടിക്കണ്ട’- സിസിലിയന്.\nഎന്നിട്ടയാള് തുടര്‍ന്നു: ‘അവളുടെ കുതിര ഇരുപത്തേഴു മിനുട്ടുകൊണ്ട് കൊട്ടാരത്തിലെത്തും. രാജകുമാരിക്ക് എന്ത് സംഭവിച്ചെന്ന് അപ്പോഴേ അന്വേഷിക്കാന് തുടങ്ങൂ. ഏതായാലും ഒരു മണിക്കൂര്‍കൊണ്ടേ അവര് നമ്മെ പിന്തുടരാന് തുടങ്ങൂ. നമ്മള് പതിനഞ്ചുമിനുട്ടുകൊണ്ട് കൊടുമുടിക്കടുത്തെത്തും. നേരം വെളുക്കുമ്പോഴേക്കും ഗില്‍ഡര് അതിര്‍ത്തിയിലും. രാവിലെ രാജകുമാരന് അവളെ അന്വേഷിച്ചെത്തുമ്പോഴേക്കും നമുക്കവളെ കൊല്ലാം. എന്നാല് രാജകുമാരന് അവളുടെ ചൂടുള്ള ശരീരം കാണാം. നമുക്കതൊന്ന് ഒളിച്ചുനിന്ന് കാണുകയും ചെയ്യാം. അയാളുടെ ദുഃഖം കാണാന് ഒരു രസമല്ലെ?’\n‘അവളുടെ കുതിര ഇരുപത്തേഴു മിനുട്ടുകൊണ്ട് കൊട്ടാരത്തിലെത്തും. രാജകുമാരിക്ക് എന്ത് സംഭവിച്ചെന്ന് അപ്പോഴേ അന്വേഷിക്കാന് തുടങ്ങൂ. ഏതായാലും ഒരു മണിക്കൂര്‍കൊണ്ടേ അവര് നമ്മെ പിന്തുടരാന് തുടങ്ങൂ. നമ്മള് പതിനഞ്ചുമിനുട്ടുകൊണ്ട് കൊടുമുടിക്കടുത്തെത്തും. നേരം വെളുക്കുമ്പോഴേക്കും ഗില്‍ഡര് അതിര്‍ത്തിയിലും.\nഎത്രനേരം ഉറങ്ങിയെന്ന് ബട്ടര്‍കപ്പിനറിഞ്ഞുകൂടാ! വീണ്ടും ഉണര്‍ന്നപ്പോള് അപ്പോഴും ബോട്ടിനുള്ളില് കിടക്കുകയാണവള്. അവളൊന്നും ആലോചിക്കാന് നിന്നില്ല. കാരണം എന്തെങ്കിലും ആലോചിച്ചാല് സിസിലിയന് അറിയും. അയാള്‍ക്ക് മനസ്സ് വായിക്കാനറിയാം.\nബട്ടര്‍കപ്പ് പതുക്കെ കമ്പിളിതട്ടിമാറ്റി. എന്നിട്ട് ശരീരം ഒന്നിച്ച് വെള്ളത്തിലേക്ക് മറിച്ചു. അവള് വെള്ളത്തിനടിയിലേക്ക് ഊളിയിട്ടു. കുറേനേരം അവള് വെള്ളത്തിനടിയില്‍ത്തന്നെ കിടന്നു. പിന്നെ, പതുക്കെ പൊന്തിവന്നു. അവശേഷിച്ച മുഴുവന് ശക്തിയുമെടുത്തവള് നീന്താന് തുടങ്ങി. അത് കൂരിരുട്ട് നിറഞ്ഞ ഒരു രാത്രിയായിരുന്നു. പിറകില് നിന്നവര് ശബ്ദങ്ങള് കേട്ടു. ‘വേഗം ചാടൂ, വേഗം ചാടൂ’- സിസിലിയന്.\n‘എനിക്ക് നീന്താനറിഞ്ഞുകൂടാ’- തുര്‍ക്കി.\n‘എന്നേക്കാള് നന്നായി നീ നീന്തും’- സ്പാനിയാര്‍ഡ്.\nനീന്തിനീന്തി ബട്ടര്‍കപ്പിന്റെ കൈകള് കഴച്ചു. ഹൃദയം തുടികൊട്ടാന് തുടങ്ങി. ‘അവള് നമ്മുടെ ഇടത് ഭാഗത്തുണ്ട്. എനിക്കവള് തുഴയുന്ന ഒച്ച കേള്‍ക്കാം’- സിസിലിയന്. അവള് ഒച്ചയില്ലാതെ നീന്താന് തുടങ്ങി. ശബ്ദമൊന്നുമുണ്ടാക്കാതെ.\n‘അവളിപ്പോള് എവിടെയാണ്’- സിസിലിയന്.\n‘പേടിക്കേണ്ട, ഒരു സ്രാവ് അവളെ തിന്നോളും’- സ്പാനിയാര്‍ഡ്.\n‘തിരിച്ചുവരൂ. തിരിച്ചുവരൂ. ഇതവസാനത്തെ താക്കീതാണ്?’\nനീയത് പറയാതിരുന്നെങ്കില് എന്നാണ് ബട്ടര്‍കപ്പ് ആലോചിച്ചത്.\n‘രാജകുമാരി…’ സിസിലിയന് ഉച്ചത്തില് വിളിച്ചു.\n‘രക്തത്തിന്റെ മണം കേട്ടാല് സ്രാവുകള് എന്താണ് ചെയ്യുകയെന്ന് നിനക്കറിയുമോ? അവ നിന്നെ കടിച്ചുകീറും. ഞാനൊരു ബോട്ടിലാണ്. എനിക്കൊന്നും പറ്റില്ല. എന്റെ കയ്യില് ഒരു കത്തിയുണ്ടെന്ന് അറിയുമോ? നീ തിരിച്ചുവന്നില്ലെങ്കില് ഞാനെന്റെ കയ്യും കാലും മുറിക്കും. ആ രക്തം ഞാനൊരു പാത്രത്തില് ശേഖരിക്കും. എന്നിട്ടത് നിന്റെ നേരെ വലിച്ചെറിയും. സ്രാവുകള്‍ക്ക് നാഴികകള് അകലെനിന്ന് ചോരയുടെ മണം പിടിക്കാന് കഴിയും. നീ പിന്നെ സുന്ദരിയായിരിക്കില്ല.’\nബട്ടര്‍കപ്പ് ആദ്യമൊന്നു സംശയിച്ചു. വമ്പന് ചിറകുകളുടെ ഒച്ച തന്റെ ചുറ്റും കേള്‍ക്കുന്നതുപോലെ അവള്‍ക്കു തോന്നി. അത് പക്ഷേ, അവളുടെ ഭാവനയായിരുന്നു.\nഞാന് തിരിച്ചുചെന്നാല് അവരെന്നെ കൊല്ലും. പിന്നെ എന്താണ് വ്യത്യാസം.\n‘പിന്നെ എന്താണ് വ്യത്യാസമെന്നോ?’ സിസിലിയന് പറയാന് തുടങ്ങി. നശിച്ച അയാളുടെ ഒരു മനസ്സു വായന. ബട്ടര്‍കപ്പ് ഓര്‍ത്തു.\n‘നീ തിരിച്ചുവന്നാല് നിന്നെ വേദനകൂടാതെ ഞാന് കൊല്ലും. അതാണെന്റെ വാഗ്ദാനം. സ്രാവുകള്‍ക്ക് അത്തരമൊരു വാഗ്ദാനം നിനക്ക് തരാനാവില്ല.’\nസ്രാവുകള് അടുത്തടുത്ത് വരുന്നതുപോലെ അവള്‍ക്ക് തോന്നി. അവള് പേടിച്ചു വിറയ്ക്കാന് തുടങ്ങി. അവള്‍ക്ക് അവളെപ്പറ്റിത്തന്നെ ലജ്ജ തോന്നിത്തുടങ്ങി. സ്രാവുകള് ഉണ്ടോ എന്ന് ഒരു നിമിഷം കാണാന് കഴിഞ്ഞെങ്കില്, അയാള് കത്തികൊണ്ട് കൈമുറിക്കുമോ എന്നറിയാന് കഴിഞ്ഞെങ്കില്. അവളോര്‍ത്തു.\n‘പെണ്ണേ, അയാള് കൈ മുറിച്ചുകഴിഞ്ഞു.’ തുര്‍ക്കി വിളിച്ചുപറഞ്ഞു.\n‘അയാള് ചോര ഒരു കപ്പില് ശേഖരിക്കുകയാണ്. ഏകദേശം ഒരു അര ഇഞ്ച് കനത്തില് രക്തമായി.’\n‘പെണ്ണേ, അയാള് അയാളുടെ കാലും മുറിച്ചു.’ തുര്‍ക്കി വീണ്ടും അലറി. ‘ഇതാ, ഇപ്പോള് കപ്പ് നിറഞ്ഞുകൊണ്ടിരിക്കുന്നു.’\nഞാനവരെ വിശ്വസിക്കില്ല. ബട്ടര്‍കപ്പ് വിചാരിച്ചു. ഇവിടെ സ്രാവുകളില്ല. അയാളുടെ കപ്പില് ചോരയുമില്ല.\n‘ഇതാ ഞാനെറിയാന് പോവുകയാണ്. അവസാനത്തെ താക്കീതാണിത്?’ എനിക്കൊരു ചുക്കുമില്ല. ബട്ടര്‍കപ്പ് വിചാരിച്ചു.\n‘വിട’- സിസിലിയന് വിളിച്ചുപറഞ്ഞു.\nവെള്ളത്തില് എന്തോ വന്നു വീഴുന്ന ഒച്ച അവള് കേട്ടു. പിന്നെ നിശ്ശബ്ദം.\nപിന്നെ സ്രാവുകള്‍ക്ക് ഭ്രാന്തു പിടിച്ചു. അവളുടെ ചുറ്റും വമ്പന് വാലുകള് വെള്ളത്തില് ആഞ്ഞടിച്ചുകൊണ്ടവ നിറഞ്ഞു. അവളെ ഇനി ഒന്നിനും\nരക്ഷിക്കാനാവില്ല. എന്നെ അവരിപ്പോള് കടിച്ചുകീറി വിഴുങ്ങും. ബട്ടര്‍കപ്പ് ആലോചിച്ചു. സ്രാവുകള് ബട്ടര്‍കപ്പിന്റെ നേരെ ചീറിയടുത്തുകൊണ്ടിരുന്നു.


ഞാൻ ‘പായസക്കുക്ക്’, ബാക്കിയെല്ലാം അമ്മ: അശ്വതി ശ്രീകാന്തിന്റെ ഓണസദ്യ | Aswathy Sreekanth\nഞാൻ ‘പായസക്കുക്ക്’, ബാക്കിയെല്ലാം അമ്മ: അശ്വതി ശ്രീകാന്തിന്റെ ഓണസദ്യ\nമനോരമ ലേഖകൻ September 12, 2019 10:59 AM IST\nഅശ്വതി ശ്രീകാന്ത് - മിനി സ്ക്രീൻ താരം\nഓണംപോലുള്ള വിശേഷ അവസരങ്ങളിൽ വീട്ടിലെ എന്റെ ഐറ്റം പായസമാണ്. ബാക്കി എല്ലാം കുക്ക് ചെയ്യാറുണ്ടെങ്കിലും ഓണത്തിന് ഇതു മാത്രം. കാരണം അമ്മയുണ്ടല്ലോ. നമ്മൾ ഇലയിട്ട് ഇരിക്കുന്നതു തന്നെ അമ്മയുണ്ടാക്കുന്ന ഭക്ഷണം കഴിക്കാനാണല്ലോ? അതുകൊണ്ട് എല്ലാം അമ്മയ്ക്കു വിട്ടുകൊടുക്കും. എന്റെ അമ്മയും ഭർത്താവിന്റെ അമ്മയും നല്ല അസലായിട്ട് കുക്ക് ചെയ്യും. ഓണസദ്യ രണ്ടു വീട്ടിലും സ്പെഷലാണ്.\nകോളജിൽ പഠിക്കുന്ന സമയത്ത് ഞാൻ വീട്ടിലെത്തുമ്പോഴെല്ലാം അമ്മ ഉറപ്പായും തയാറാക്കി വയ്ക്കുന്ന രണ്ടു കറികളുണ്ട് – ഉള്ളിത്തീയലും പച്ചടിയും. ഉള്ളി ചെറുതാക്കി അരിഞ്ഞ് നല്ല ഡ്രൈ ആക്കിയ തൊടുകറിയാക്കും, ഇത് കുറേ ദിവസം കേടാകാതിരിക്കുകയും ചെയ്യും. അന്നൊക്കെ ഞാൻ വീട്ടിൽ പോകുന്നതു തന്നെ ഉള്ളിത്തീയൽ കഴിക്കാനാണ്.\nഇതൊക്കെയാണെങ്കിലും ഓണസദ്യ അന്നു കഴിക്കുന്നതിനെക്കാളും ഇഷ്ടം പിറ്റേദിവസം കഴിക്കുന്നതാണ്!, പിറ്റേ ദിവസം വല്ല്യ പാചകം ഒന്നും ഉണ്ടായിരിക്കില്ല. ഈ തലേ ദിവസത്തേ ഐറ്റംസ് എല്ലാമായിരിക്കും ഉള്ളത്. ഈ കറിയെല്ലാംകൂടി മിക്സ് ചെയ്യുന്നൊരു പരിപാടിയുണ്ട്. അതായത് സാമ്പാർ, അവിയൽ, കാബേജ് തോരൻ അല്ലെങ്കിൽ പയറു തോരൻ, പച്ചടി അങ്ങനെ ബാക്കി വന്ന എല്ലാക്കറിയും മധുരക്കറികൾ ഒഴിവാക്കി ചൂടാക്കി എടുക്കും. അതിനൊരു അസാധ്യ ടേസ്റ്റാണ്. അതു കൂട്ടിയിട്ട് വേറൊരു കറിയാകും.\nഅവിയലിന്റെ പരുവത്തിൽ, എന്നാൽ സാമ്പാറിന്റെ നിറമുള്ളൊരു കറികിട്ടും. ഓണസദ്യയേക്കാൾ ഇതു കഴിക്കാനാണ് എനിക്കിഷ്ടം. ഓണസദ്യ ഇലയിൽ കഴിക്കുന്നു എന്ന വ്യത്യാസം മാത്രം. കൂടെ, ഫ്രിജിൽ വച്ച തണുത്ത പായസവും. മൊത്തത്തിൽ പറഞ്ഞാൽ പഴംകഞ്ഞിയാക്കി കഴിക്കുന്ന പരിപാടി. വീട്ടിൽ ഓണത്തിന് പാലട വയ്ക്കലാണ് എന്റെ ജോലി, ജോലി ഭാരം കുറവായതു കൊണ്ടാണോ എന്നറിയില്ല. പിന്നെ തോരൻ, പച്ചടി, മെഴുക്കുപുരട്ടി ഇങ്ങനെ എളുപ്പത്തിലുള്ള കറികളും. ബുദ്ധിമുട്ടുള്ള കറികൾ അമ്മയും തയാറാക്കും.


ക്ഷേത്ര ഭൂമി വീണ്ടെടുക്കണം: ക്ഷേത്ര സംരക്ഷണ സമിതി :: Janmabhumi Daily\nWednesday 8 November 2017 6:59 pm IST\nകുട്ടനാട്: വ്യാജ പട്ടയമുണ്ടാക്കി മാത്തൂര് ക്ഷേത്ര ഭൂമി കൈവശപ്പെടുത്തിയ പോള് ഫ്രാന്‍സിസ്, തോമസ് ചാണ്ടി എന്നിവരില് നിന്നും ഭൂമി തിരിച്ചു പിടിക്കണമെന്ന് കേരള ക്ഷേത്ര സംരക്ഷണ സമിതി. ഭക്തജനങ്ങളെ സംഘടിപ്പിച്ച് ഭൂമി വിണ്ടെടുക്കുന്നതിനായി ശ്രമം നടത്തും. ഭൂമി തട്ടിയെടുക്കുവാന് ദീര്‍ഘനാളത്തെ ഗൂഢാലോചന നടന്നിട്ടുണ്ട്. വ്യാജരേഖ ചമച്ചതിനും കൃഷിഭൂമി തട്ടിയെടുത്തതിനും മന്ത്രിക്കെതിരെ ക്രമിനല് കേസെടുക്കുവാന് പോലീസ് തയാറാകണം. ഭൂമി വീണ്ടെടുക്കുവാനുള്ള ദേവസ്വത്തിന്റെ പരിശ്രമങ്ങള്‍ക്ക് പൂര്‍ണ പിന്തുണ നല്‍കുമെന്നും ക്ഷേത്രസംരക്ഷണ സമിതി ശബരിഗിരി വിഭാഗ് സെക്രട്ടറി വി.കെ. ചന്ദ്രന് ജില്ലാ സെക്രട്ടറി പി. മനീഷ് എന്നിവര് അറിയിച്ചു.


'പെരുമഴയത്തും അണയാത്ത കനല്' കൊച്ചിയില് ബിജെപിയുടെ കൂട്ട മാര്‍ച്ചില് ഒറ്റയാന് പ്രതിരോധവുമായി സിപിഎമ്മുകാരന്, ഏറ്റെടുത്ത് സോഷ്യല്‍മീഡിയ - BIGNEWSLIVE | Latest Malayalam News\nകൊച്ചി: മന്ത്രി കെടി ജലീലിനെ ചോദ്യം ചെയ്യാന് വിളിപ്പിച്ചതിന്റെ അടിസ്ഥാനത്തില് വന് കോലാഹലങ്ങളാണ് പ്രതിപക്ഷവും ബിജെപി നേതൃത്വം സംസ്ഥാനത്ത് നടത്തി വരുന്നത്. കൊവിഡ് മാനദണ്ഡങ്ങള് പോലും അവഗണിച്ചും കൂട്ടം കൂടിയും മറ്റും വന് പ്രതിഷേധങ്ങളാണ് അഴിച്ചു വിടുന്നത്. എന്നാല് ഇപ്പോള് സോഷ്യല്‍മീഡിയയില് നിറയുന്നത് മറ്റൊരു കാഴ്ചയാണ്.\nമന്ത്രി കെടി ജലീലിനും സംസ്ഥാന സര്‍ക്കാരിനുമെതിരായ ബിജെപി പ്രതിഷേധ സമരത്തിനിടെ പെരുമഴയില് ഒരു ഒറ്റയാന് പ്രതിരോധം തീര്‍ത്തിരിക്കുകയാണ് സിപിഎം അനുഭാവി. പെരുമഴയെ പോലും അവഗണിച്ചാണ് തന്റെ ചെങ്കൊടി കൈയ്യിലേന്തി ഒറ്റയ്ക്ക് പ്രതിരോധം തീര്‍ത്തിരിക്കുന്നത്. കൊച്ചിയില് നിന്നുള്ളതാണ് ഈ ദൃശ്യം. ബിജെപി പ്രതിഷേധ സമരവുമായി വന്നപ്പോള് സിപിഎം പ്രവര്‍ത്തകന് കൈയ്യിലെ ചെങ്കൊടി പാറിച്ച് നില്‍ക്കുകയായിരുന്നു. കൂട്ടത്തോടെ ബിജെപി പ്രവര്‍ത്തകര് നടത്തിയ മാര്‍ച്ചിലാണ് തന്റെ ഒറ്റയാള് പ്രതിരോധം.\nശേഷം പോലീസ് ഇയാളെ പിടിച്ചുമാറ്റുന്നതും ദൃശ്യങ്ങളില് കാണാം. സംസ്ഥാനത്തിന്റെ വിവിധ ഭാഗങ്ങളില് കെടി ജലീലിനെതിരെ പ്രതിഷേധം കനക്കുന്നതിനിടയിലാണ് കൊച്ചിയില് നിന്ന് ഇത്തരത്തില് വേറിട്ടൊരു കാഴ്ച. സംഭവം ഇതിനോടകം സോഷ്യല്‍മീഡിയ ഏറ്റെടുത്ത് കഴിഞ്ഞു. കനലൊരു തരി മതിയെന്ന വാക്കാണ് ഇവിടെ കാണുന്നതെന്ന് സോഷ്യല്‍മീഡിയ പറയുന്നു. ഞങ്ങളിലൊന്നേ അവശേഷിക്കുകയുള്ളൂ എങ്കില് പോലും അയാളൊറ്റൊയ്‌ക്കൊരു പാര്‍ട്ടിയായി മാറുമെന്ന മുദ്രാവാക്യങ്ങളും ഇതിനോടകം ഉയര്‍ന്നു കഴിഞ്ഞു. പ്രതിപക്ഷവും മറ്റും ഒരുപോലെ പ്രതിഷേധങ്ങള് നടത്തിയാലും നിലകൊള്ളുന്നത് എന്നും അതേപടി നില്‍ക്കുമെന്നതും ഈ ഒറ്റ ദൃശ്യത്തിലൂടെ വെളിപ്പെടുകയാണെന്നും സോഷ്യല്‍മീഡിയയിലൂടെ സിപിഎം അനുഭാവികളും പറഞ്ഞുവെയ്ക്കുന്നു.\nTags: cpm leaderCPM leader protestCPM leader protest Kochi


ഹരി എസ് കര്‍ത്തയെ നിയമിച്ചത് സ്വന്തം തീരുമാനമെന്നും സർക്കാർ തലയിടേണ്ടെന്നും ഗവർണർ, ഗവണ്മെൻ്റും ഗവർണറും വീണ്ടും തുറന്ന പോരിലേയ്ക്ക് » Newsthen\nഹരി എസ് കര്‍ത്തയെ നിയമിച്ചത് സ്വന്തം തീരുമാനമെന്നും സർക്കാർ തലയിടേണ്ടെന്നും ഗവർണർ, ഗവണ്മെൻ്റും ഗവർണറും വീണ്ടും തുറന്ന പോരിലേയ്ക്ക്\nഗവർണറുടെ പേഴ്സണൽ സ്റ്റാഫായി ബി.ജെ.പി നേതാവ് ഹരി എസ്. കർത്തയെ നിയമിച്ചതിൽ സർക്കാർ അതൃപ്തി അറിയിച്ചിരുന്നു. മന്ത്രിമാരുടെ പേഴ്സണൽ സ്റ്റാഫായി പാർട്ടിക്കാരെ നിയമിക്കുന്നതും രണ്ട് വർഷത്തിന് ശേഷം ഇവർക്ക് പെൻഷൻ നൽകുന്നതും നിയമവിരുദ്ധമാണെന്ന് ഗവർണറും തുറന്നടിച്ചു\nതിരുവനന്തപുരം: ഗവര്‍ണറുടെ അഡിഷണല് പി എ ആയി ഹരി എസ് കര്‍ത്തയെ നിയമിച്ചു. ഇന്ന് ഇതു സംബന്ധിച്ച ഉത്തരവ് പുറത്തിറങ്ങി. ഇതോടെ ഗവർണറും സംസ്ഥാന സർക്കാരും തമ്മിൽ വീണ്ടുമൊരു ശീതസമരത്തിനു തുടക്കമായി. ഈ നിയമനത്തിൽ സർക്കാർ അതൃപ്തി അറിയിച്ചിരുന്നു.\nപേഴ്സണൽ സ്റ്റാഫായി ഹരി എസ്. കർത്തയെ നിയമിച്ചത് തന്റെ തീരുമാനമാണെന്നും ഈ വിഷയത്തിൽ സർക്കാർ തലയിടേണ്ടതില്ലെന്നും ഗവർണർ ആരിഫ് മുഹമ്മദ് ഖാൻ തുറന്നടിച്ചു.\nമന്ത്രിമാരുടെ പേഴ്സണൽ സ്റ്റാഫിൽ പാർട്ടിക്കാരെ നിയമിക്കുന്നതിനെയും ഗവർണർ രൂക്ഷമായി വിമർശിച്ചു. രണ്ട് വർഷത്തിന് ശേഷം ഇവർക്ക് പെൻഷൻ നൽകുന്ന നടപടി നിയമവിരുദ്ധമാണ്. പേഴ്സണൽ സ്റ്റാഫ് പദവിയിൽ നിന്ന് രാജിവെച്ച് ഇവർ വീണ്ടും പാർട്ടി പ്രവർത്തകരായി തിരികെയെത്തുന്നു. ഇങ്ങനെ പാർട്ടി കേഡറുകളെ വളർത്തുന്ന രീതിയോട് യോജിക്കാനാവില്ലെന്നും ഗവർണർ പറഞ്ഞു.\nസംസ്ഥാനമന്ത്രിമാരുടെ പേഴ്സണൽ സ്റ്റാഫ് നിയമന രീതിയെക്കുറിച്ച് അടുത്തകാലത്താണ് അറിഞ്ഞത്. രണ്ട് വർഷത്തിന് ശേഷം പെൻഷൻ നൽകുന്ന പേഴ്സണൽ സ്റ്റാഫ് നിയമനം നാണംകെട്ട ഏർപ്പാടാണ്. പാർട്ടിക്കാർക്ക് പെൻഷൻ കൊടുക്കേണ്ടത് സർക്കാർ ചെലവിലല്ലെന്നും ഗവർണർ വിമർശിച്ചു.\nഗവർണറുടെ പേഴ്സണൽ സ്റ്റോഫായി ഹരി എസ്. കർത്തയുടെ നിയമനം വന്നതിനെതിരേ കഴിഞ്ഞ ദിവസമാണ് സർക്കാർ അതൃപ്തി അറിയിച്ചത്. ഗവർണറുടെ താത്പര്യം കൊണ്ടുമാത്രമാണ് നിയമനം നടത്തിയത്. ഉത്തരവ് ഇറങ്ങിയത് മുഖ്യമന്ത്രിയുടെ വിയോജിപ്പോടെയാണ്.\nഇതിന് പിന്നാലെയാണ് മന്ത്രിമാരുടെ പേഴ്സണൽ സ്റ്റോഫ് നിയമനത്തിനെതിരേ ഗവർണറും കടുത്ത വിമർശനം ഉന്നയിച്ചത്.\nഗവര്‍ണറുടെ അഡിഷണല് പി എ ആയി നിയമിതനായഹരി എസ് കര്‍ത്ത പ്രശസ്തനായ പത്രപ്രവര്‍ത്തകനാണ്.\nജന്മഭൂമി ചീഫ് എഡിറ്ററായും ഇക്കണോമിക്സ് ടൈംസിന്റെ കേരളത്തിലെ കറസ്പോണ്ടാന്റായും പ്രവര്‍ത്തിച്ചിട്ടുണ്ട്.\nബി.ജെ.പി സംസ്ഥാന സമിതി അംഗമാണ്. കുമ്മനം രാജശേഖരന് മത്സരിച്ചപ്പോഴെല്ലാം മീഡിയ സെല് കണ്‍വീനറായിരുന്നു. തിരുവനന്തപുരം തൈക്കാട് സ്വദേശിയാണ്.\nGovernor's Personal Staff Appointment\nനമ്പര് 18 ഹോട്ടലില് പീഡിപ്പിക്കാന് ശ്രമിച്ചെന്ന കേസിലെ പ്രതികളിലൊരാളായ അഞ്ജലി റീമ ദേവ് ഒളിവിലെന്നു പൊലീസ്


രാത്രികാല ജോലിയുടെ പേരില് സ്ത്രീകള്‍ക്ക് അവസരങ്ങള് നിഷേധിക്കരുത് ; സുരക്ഷ സര്‍ക്കാര് ഒരുക്കണമെന്നും ഹൈക്കോടതി | Kerala Women\nരാത്രികാല ജോലിയിൽ യോഗ്യതയുണ്ടെങ്കിൽ സ്ത്രീയാണെന്ന പേരിൽ വിവേചനം പാടില്ലെന്ന് ഹൈക്കോടതി. സ്ത്രീകൾക്ക് അവസരം നിഷേധിക്കരുത് ഇത് ഭരണഘടനാ വിരുദ്ധമെന്നും കോടതി ചൂണ്ടിക്കാട്ടി. ആവശ്യമായ സുരക്ഷ സർക്കാർ ഒരുക്കണമെന്നും കോടതി നിർദ്ദേശിച്ചു.\nഫയർ ആന്റ് സെയ്ഫ്റ്റി ഓഫീസർ തസ്തികയിൽ ജോലി നിഷേധിച്ച കൊല്ലം സ്വദേശിനിയുടെ ഹർജിയിലാണ് കോടതി ഉത്തരവ്. 1948 ലെ ഫാക്ടറീസ് ആക്ട് പ്രകാരം സ്ത്രീകൾക്ക് ഏഴ് മണിക്ക് ശേഷം ജോലി ചെയ്യാനാകുമായിരുന്നില്ല. ഇതിനെതിരെയാണ് ഹൈക്കോടതിയുടെ സുപ്രധാന ഉത്തരവ്.\nസ്ത്രീകള്‍ക്ക് സുരക്ഷാ പ്രശ്‌നത്തിന്റെ പേരില് അവസരം നിഷേധിക്കരുതെന്നും ആവശ്യമായ സുരക്ഷ സര്‍ക്കാര് ഒരുക്കണമെന്നുമാണ് കോടതി നിര്‍ദേശം.\nകോവിഡ് 19: വൈറസ് വ്യാപനം തടയാന് ബ്രേക്ക് ദ ചെയിന്\nഇത് അഭിമാന നിമിഷം: വനിതാദിനത്തില് ട്രെയിന് ഓടിച്ച് വനിതകള്\nMay 14, 2020 by kwupd@web\nMay 12, 2020 by kwupd@web\nMar 17, 2020 by tharacdit


Anita Hassanandani Expecting Her First Child With Rohit Reddy, Video Went Viral | അഭ്യൂഹങ്ങള്‍ക്ക് അവസാനമായി; ആദ്യ കണ്മണിയെ വരവേല്‍ക്കാനൊരുങ്ങി താരദമ്പതിമാര്, വീഡിയോ പുറത്ത് - Malayalam Filmibeat\n| Updated: Sunday, October 11, 2020, 19:17 [IST]\nകരീന കപൂര്, അനുഷ്‌ക ശര്‍മ്മ തുടങ്ങി ബോളിവുഡില് നിന്നും താരസുന്ദരിമാരെല്ലാം ഗര്‍ഭിണിമാരാണെന്നുള്ള വാര്‍ത്തകളായിരുന്നു ഈ ദിവസങ്ങളില് വന്നത്. നടിമാര് തന്നെ സന്തോഷ വിവരം ആരാധകരുമായി പങ്കുവെക്കുകയും ചെയ്തു. അതുപോലെ നടി അനിത ഹസനന്ദനി ഗര്‍ഭിണിയാണെന്ന അഭ്യൂഹങ്ങള് പ്രചരിക്കാന് തുടങ്ങിയിട്ട് കാലം കുറേയായി. നടിയെ ബന്ധുക്കളോ ഇക്കാര്യം സ്ഥീരികരിച്ചിരുന്നില്ല.\nഇപ്പോഴിതാ ആരാധകരുടെ ഊഹാപോഹങ്ങളും ഗോസിപ്പുകളുമൊക്കെ അവസാനിച്ചിരിക്കുകയാണ്. തങ്ങള് ആദ്യ കണ്‍മണിയെ വരവേല്‍ക്കാന് ഒരുങ്ങുകയാണെന്ന് നടി തന്നെ ആരാധകരുമായി പങ്കുവെച്ചു. ഇന്‍സ്റ്റാഗ്രാമിലൂടെ പങ്കുവെച്ച വീഡിയോയില് നിറവയറില് നില്‍ക്കുന്നതടക്കമുള്ള കാര്യങ്ങള് കാണിച്ചിരിക്കുകയാണ്. അനിതയ്‌ക്കൊപ്പം ഭര്‍ത്താവ് രോഹിത് റെഡ്ഡിയും ദൃശ്യങ്ങളിലുണ്ട്.\nഭര്‍ത്താവ് രോഹിത് റെഡ്ഡിയുമായി ഡേറ്റിംഗ് ആരംഭിച്ച സമയം മുതല് വിവാഹനിശ്ചയവും, വിവാഹവും, ഒടുവില് ഗര്‍ഭിണിയാകുന്നത് വരെയുള്ള നിമിഷങ്ങളും ഉള്‍പ്പെടുത്തിയുള്ള വീഡിയോ ആയിരുന്നു പുറത്ത് വിട്ടത്. അതിനൊപ്പം നിറവയറില് നില്‍ക്കുന്ന അനിതയുടെ ഫോട്ടോഷൂട്ടും നടത്തിയിരുന്നു. താരദമ്പതിമാര് ഒന്നിച്ചെത്തിയ ഈ ചിത്രങ്ങളും സമൂഹ മാധ്യമങ്ങളില് വൈറലായി.\nഇതോടെ ഇരുവര്‍ക്കും ആശംസകള് അറിയിച്ച് നിരവധി പേരാണ് വന്നിരിക്കുന്നത്. ഇരുവരുടെയും അടുത്ത സുഹൃത്തുക്കളായ അദാ ഖാന്, ഹ്ബിസ് ദൊറാബ്ജി, മാഹി വിജ്, സൗമ്യ ടണ്ടന്, അലി ഗോണി, റിദ്ദിമ പണ്ഡിറ്റ്, തുടങ്ങി നിരവധി താരങ്ങളുടം ദമ്പതികള്‍ക്ക് ആശംസകള് നേര്‍ന്ന് രംഗത്തെത്തിയിട്ടുണ്ട്.\n2013 ലാണ് അനിതയും രോഹിത് റെഡ്ഡിയും തമ്മിലുള്ള വിവാഹം നടക്കുന്നത്. ഇരുവരും നാച്ച് ബാലിയേ9സീസണില് പ്രത്യക്ഷപ്പെട്ടിരുന്നു. ജനപ്രിയ പരിപാടിയായ യെഹ് ഹായ് മൊഹബാത്തിന്റെ ഭാഗമായിരുന്നു അനിത. അവസാനമായി നാഗിന്4ല് നാഗിന് വിശാഖ ഖന്നയായി എത്തിയിരുന്നു. അധികം താമസിക്കാതെ ആദ്യത്തെ കണ്മണി പിറക്കുമെന്നാണ് അറിയുന്നത്.\nഅനിതയുടെ വീഡിയോ കാണാം\nAnita Hassanandani Expecting Her First Child With Rohit Reddy, Video Went Viral


സംസ്ഥാനത്ത് കൊവിഡ് ആശങ്ക കനക്കുന്നു; ഇന്ന് 17518 പേര്‍ക്ക് രോഗം, ടിപിആർ 13 കടന്നു, 11 ജില്ലകളിൽ 10 ന് മുകളിൽ | Pinarayi vijayan press meet to inform new covid cases and other information related to covid pandemic\nഇന്ന് രോഗം സ്ഥിരീകരിച്ചവരില് 110 പേര് സംസ്ഥാനത്തിന് പുറത്ത് നിന്നും വന്നവരാണ്. 16,638 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 700 പേരുടെ സമ്പര്‍ക്ക ഉറവിടം വ്യക്തമല്ല.\nTrivandrum, First Published Jul 23, 2021, 6:07 PM IST\nകൊവിഡ് വ്യാപനത്തിന്‍റെ പശ്ചാത്തലത്തിൽ കാറ്റഗറി എ,ബി പ്രദേശങ്ങളിൽ കേന്ദ്ര-സംസ്ഥാന സർക്കാർ ഓഫീസുകൾ, പൊതുമേഖലാ സ്ഥാപനങ്ങൾ, കമ്പനികൾ, കമ്മീഷനുകൾ തുടങ്ങിയവയിൽ 50 ശതമാനം ഉദ്യോഗസ്ഥരെയും സി കാറ്റഗറിയിൽ 25 ശതമാനം ഉദ്യോഗസ്ഥരെയും ഉൾക്കൊള്ളിച്ചാണ് പ്രവർത്തനം. ഡി വിഭാഗത്തിൽ അവശ്യ സർവീസ് മാത്രമേ പ്രവർത്തിക്കൂ. ഇവിടെയുള്ള ഭൂരിപക്ഷം ജീവനക്കാരെയും പ്രതിരോധ പ്രവർത്തനത്തിന്‍റെ ഭാഗമാക്കും. രോഗവ്യാപനം കൂടിയ സ്ഥലങ്ങൾ ക്ലസ്റ്ററുകളാക്കി മൈക്രോ കണ്ടെയിന്‍മെന്‍റ് സോണുണ്ടാക്കും.\nരാജ്യത്ത് കൊവിഡ് മൂന്നാം തരംഗത്തെ കുറിച്ച് മുന്നറിയിപ്പ് വന്നു. മറ്റ് മഹാമാരികളുമായി താരതമ്യം ചെയ്യുമ്പോൾ കൊവിഡിന് വ്യാപന സാധ്യത കൂടുതലാണ്. ആഗോള യാത്രകൾ വർധിച്ചത് കൊണ്ട് പകർച്ചാ നിരക്ക് കൂടുതലുള്ള മഹാമാരിയെ നിയന്ത്രിക്കാൻ രാജ്യത്തിനോ ഭൂഖണ്ഡത്തിനോ സാധിക്കില്ല. വിദേശത്ത് രണ്ടാം തരംഗം അവസാനിച്ച ശേഷമാണ് ഇന്ത്യയിൽ രണ്ടാം തരംഗം തുടങ്ങിയത്. സാമൂഹ്യ പ്രതിരോധ ശേഷി കൈവരിക്കാൻ 60 ശതമാനം പേർക്ക് വാക്സീൻ നൽകണം. ഇതിനകം ആൽഫ, ബീറ്റ, ഗാമ, ഡെൽറ്റ എന്നീ നാലുതരം വൈറസ് വകഭേദം കണ്ടെത്തി. ഡെൽറ്റ വ്യാപനനിരക്ക് കൂടിയതും രോഗപ്രതിരോധത്തെ അതിജീവിക്കാൻ ഭാഗികമായി ശേഷി ആർജ്ജിച്ചതുമാണ്. ഇന്ത്യയിൽ ഇതാണ് ഇപ്പോൾ കൂടുതൽ.\nകൊവിഡ് പെരുമാറ്റച്ചട്ടം കർശനമായി പാലിച്ച് സാമൂഹ്യ പ്രതിരോധ ശേഷി കൈവരിച്ചാൽ മൂന്നാം തരംഗം ഉണ്ടാകില്ല. ഇത് സ്വാഭാവികമായി ഉണ്ടാവുന്നതല്ല. നിയന്ത്രണത്തിലെ പാളിച്ചയും വാക്സീൻ വിതരണത്തിലെ വീഴ്ചയും മൂലമാണ് ഉണ്ടാവുന്നത്. ഈ ഘട്ടത്തിൽ അതിവേഗം വാക്സീനേഷൻ ഒരു ഡോസെങ്കിലും എല്ലാവർക്കും നൽകാനാണ് സർക്കാർ ശ്രമിക്കുന്നത്. ഡെൽറ്റ വൈറസ് സാധ്യതയുള്ളത് കൊണ്ട് ചെറുതും വലുതുമായ ആൾക്കൂട്ടം ഒഴിവാക്കണം. മൂന്നാം തരംഗം ഉണ്ടായാൽ കുട്ടികളെ കൂടുതലായി ബാധിക്കുമെന്നതിന് വലിയ ശാസ്ത്രീയ അടിത്തറയില്ല. കേവലം നാല് ശതമാനം കുട്ടികളെയാണ് ഇതുവരെ രോഗം ബാധിച്ചത്. മരണനിരക്കും വളരെ കുറവാണ്. എങ്കിലും മൾട്ടി സിസ്റ്റം ഇൻഫർമേറ്ററി സിൻഡ്രോം കുട്ടികളിൽ കാണുന്നുണ്ട്. അതുകൊണ്ട് കുട്ടികൾക്ക് തീവ്ര പരിചരണം ഒരുക്കുന്നു.\nസംസ്ഥാനത്ത് ഇതുവരെ 17709529 പേർക്ക് വാക്സീൻ നൽകി. ഇതിൽ 12464589 പേർക്ക് ഒരു ഡോസും 5244940 പേർക്ക് രണ്ട് ഡോസ് വാക്സീനും ലഭിച്ചു. കേന്ദ്രത്തിൽ നിന്ന് വാക്സീൻ കൃത്യമായി ലഭിക്കുകയാണെങ്കിൽ ഇപ്പോൾ കേരളം വാക്സീൻ വിതരണം ചെയ്യുന്ന വേഗത്തിൽ മൂന്ന് മാസത്തിനുള്ളിൽ 60 ശതമാനം പേർക്ക് വാക്സീൻ നൽകാനാവും. രോഗം വന്ന് ഭേദമായവരുടെ എണ്ണം കൂടിയിട്ടുണ്ട്. വാക്സീൻ ലഭിക്കുന്നവരുടെ എണ്ണം കൂടി കണക്കിലെടുത്താൽ സാമൂഹ്യ പ്രതിരോധ ശേഷി അധികം വൈകാതെ കൈവരിക്കാനാവും. എന്നാൽ ഇത് കൈവരിച്ചാൽ പോലും കൊവിഡ് പെരുമാറ്റച്ചട്ടം പെട്ടെന്ന് പിൻവലിക്കാനാവില്ല. വാക്സീനെടുത്തവരിലും രോഗം വന്ന് പോയവരിലും വീണ്ടും രോഗം പിടിപെടാനുള്ള സാധ്യതയുണ്ട്. അതുകൊണ്ട് വാക്സീൻ എടുത്തവരും പെരുമാറ്റച്ചട്ടം പാലിക്കണം.\nപോസിറ്റീവ് കേസുകൾ ഇപ്പോൾ ഒരേ നിലയിൽ നിൽക്കുകയാണ്. ഈ ദിവസങ്ങളിൽ കാണുന്നത് ചെറിയ വർധനവാണ്. മറ്റിടങ്ങളിൽ നിന്ന് വ്യത്യസ്തമായ നിലയാണ് ഇവിടെ. ഇതിൽ നാം വല്ലാതെ വ്യാകുലപ്പെടേണ്ടതില്ല. ആരോഗ്യ സംവിധാനങ്ങൾക്ക് ഉൾക്കൊള്ളാനാവും വിധം രോഗികളുടെ എണ്ണം നിയന്ത്രിക്കാനാവും. മരണനിരക്ക് മറ്റേത് പ്രദേശത്തേക്കാളും കുറച്ച് നിർത്താനാവും. മറ്റ് രോഗാവസ്ഥ ഉള്ളവർക്കിടയിലാണ് കൊവിഡ് ഗുരുതരമാകുന്നത്.\nഅത്തരം രോഗാവസ്ഥകൾ ഉള്ളവർ കൂടുതൽ ശ്രദ്ധ പാലിക്കണം. കൃത്യമായ ചികിത്സ മുടക്കം കൂടാതെ ഉറപ്പാക്കണം. കൊവിഡ് ഇതര രോഗം ചികിത്സിക്കാൻ സൗകര്യം സർക്കാർ ആശുപത്രികളില് പുനരാരംഭിച്ചു. ഇത് ഉപയോഗിക്കണം. ഇത്തരം രോഗാവസ്ഥ ഉള്ളവർ കൊവിഡ് ബാധിച്ചാൽ വീട്ടിൽ കഴിയാതെ ആശുപത്രികളിൽ പ്രവേശിക്കണം. കൂട്ടിരിപ്പുകാരെ അനുവദിക്കുന്നുണ്ട്. അതുകൊണ്ട് ആശുപത്രിയിൽ ബുദ്ധിമുട്ട് ലഘൂകരിക്കാനാവും. അനുബന്ധ രോഗം ഉള്ളവർ വാക്സീൻ കഴിയാവുന്ന വേഗത്തിൽ എടുക്കണം. അവർക്ക് വാക്സീൻ ലഭിക്കാൻ മുൻഗണനയുണ്ട്.\nഇതുവരെ സംസ്ഥാനത്ത് 40000 ത്തോളം ഗർഭിണികൾ വാക്സീനെടുത്തു. ചിലർ വിമുഖത കാണിക്കുന്നു. ഇവർ സ്വന്തം സുരക്ഷയും കുഞ്ഞിന്‍റെ സുരക്ഷയും കണക്കിലെടുത്ത് വാക്സീനെടുക്കണം. കൊവിഡ് ബാധിച്ചാൽ ഏറ്റവുമധികം ഗുരുതരമാകാൻ സാധ്യതയുള്ളവരാണ് ഗർഭിണികൾ. സംസ്ഥാനത്ത് കൊവിഡ് ബാധിച്ച നിരവധി ഗർഭിണികൾ ഗുരുതരാവസ്ഥയിലായി, അപൂർവം പേർ മരിച്ചു. പലതരം പരീക്ഷണ നിരീക്ഷണങ്ങൾക്കൊടുവിലാണ് കേന്ദ്ര ആരോഗ്യമന്ത്രാലയം ഈ തീരുമാനം എടുത്തത്. അതുകൊണ്ട് ആശങ്ക കൂടാതെ ഗർഭിണികൾ വാക്സീൻ എടുക്കണം. മുലയൂട്ടുന്ന അമ്മമാർക്ക് വാക്സീൻ നൽകാൻ കേന്ദ്രം നേരത്തെ അനുമതി നൽകിയിരുന്നു. ഗർഭാവസ്ഥയിലെ അവസാന മാസങ്ങളിൽ ഒന്നാം ഡോസ് വാക്സീനെടുത്താലും മുലയൂട്ടുന്ന സമയത്ത് രണ്ടാം ഡോസ് വാക്സീൻ എടുക്കാം. ഒരു ഘട്ടത്തിലും ചികിത്സാ സൗകര്യത്തിന് ഉപരിയായി രോഗികളുടെ എണ്ണം വർധിച്ചില്ല. അതാണ് കേരളത്തിൽ മരണനിരക്ക് കുറയാൻ കാരണം.\nഒന്നാം ഘട്ട വ്യാപന കാലത്തെ പ്രതിരോധ നടപടിയുടെ ഫലമായാണ് വലിയ വിഭാഗം ജനത്തിന് രോഗം ബാധിക്കാതെ ഇരുന്നത്. ഇതിനകം 18 വയസിന് മുകളിലുള്ള 50 ശതമാനത്തിന് ഒരു ഡോസ് വാക്സീൻ നൽകി. മറ്റുള്ളവർക്ക് കൂടി അതിവേഗം വാക്സീനേഷൻ നടത്താനായാൽ അധികം വൈകാതെ 70 ശതമാനം പേർക്ക് രോഗപ്രതിരോധം ലഭ്യമാക്കും. 2021 ജനുവരി 16 മുതൽ സംസ്ഥാനം മികച്ച രീതിയിൽ കൊവിഡ് വാക്സീൻ വിതരണം നടത്തുന്നുണ്ട്. കേന്ദ്ര ആരോഗ്യ മന്ത്രാലയം പുറപ്പെടുവിക്കുന്ന മാർഗനിർദ്ദേശം പ്രകാരമാണ് വാക്സീനേഷൻ. ഇതുവരെ 1.77 കോടി ഡോസ് ഇതുവരെ നൽകി. ഒന്നാം ഘട്ടം മുതൽ വാക്സീൻ വിതരണത്തിൽ സ്വകാര്യ വാക്സീനേഷൻ സെന്‍റര് സജീവ പങ്കാളിത്തം വഹിച്ചു. പ്രാരംഭ ഘട്ടത്തിൽ സ്വകാര്യ ആശുപത്രികൾ സർക്കാരിന്‍റെ സെഷൻ സെന്‍ററുകളായിരുന്നു.\n2021 മാർച്ച് ഒന്ന് മുതൽ 2021 ഏപ്രിൽ 30 വരെ സ്വകാര്യ വാക്സീനേഷൻ സെന്‍ററുകള്‍ക്ക് 150 രൂപ നിരക്കിൽ കൊവിഡ് വാക്സീൻ നൽകി. 250 രൂപയ്ക്ക് പൊതുജനത്തിന് വാക്സീൻ ലഭിക്കുകയും ചെയ്തു. 2021 മെയ് ഒന്ന് മുതൽ പുതിയ വാക്സീനേഷൻ നയം നടപ്പിലാക്കി. രാജ്യത്തെ മൊത്തം വാക്സീൻ ഉൽപ്പാദനത്തിന്‍റെ 25 ശതമാനം ഇപ്പോൾ സ്വകാര്യമേഖലയ്ക്കാണ്. ജൂൺ 21 മുതൽ വാക്സീൻ വാങ്ങാൻ മന്ത്രാലയം ജൂലൈ മുതൽ പുതിയ സംവിധാനം നടപ്പിലാക്കി. ഇതുപ്രകാരം സ്വകാര്യ സെന്‍ററുകള് കൊവിൻ പോർട്ടൽ വഴി വാക്സീനായി ഓർഡർ നൽകി. നിർമ്മാതാവിന് നേരിട്ട് പണം നൽകണം എന്ന നിലയായി.\nസംസ്ഥാനത്ത് ആകെ 37 പേർക്കാണ് സിക്ക ബാധിച്ചത്. നിലവിൽ ഏഴ് രോഗികളുണ്ട്. അഞ്ച് പേർ ഗർഭിണികളാണ്. എല്ലാവരുടെയും നില തൃപ്തികരമാണ്. ഈയാഴ്ച കേസുകൾ കുറവാണ്. ജാഗ്രത തുടരണം. കൊതുക് വളരാൻ സാഹചര്യം ഒരുക്കരുത്. വീടുകളും സ്ഥാപനങ്ങളും ആശുപത്രികളും ശ്രദ്ധിക്കണം. അല്ലെങ്കിൽ സിക്ക വൈറസ് കേസുകൾ വർധിക്കാൻ സാധ്യതയുണ്ട്. ആരോഗ്യം, തദ്ദേശം, റവന്യു വകുപ്പുകൾ ഒന്നിച്ചാണ് പകർച്ചവ്യാധി പ്രതിരോധത്തിനായി പ്രവർത്തിക്കുന്നത്.\nമൂന്നാം തരംഗത്തിന്‍റെ വക്കിലാണ് രാജ്യമെന്ന് പ്രധാനമന്ത്രി തന്നെ പറഞ്ഞ കാര്യമാണ്. കേരളത്തിൽ നേരത്തെ ഉണ്ടായിരുന്ന ടിപിആർ വർധിച്ചിട്ടുണ്ട് ഇപ്പോൾ. എല്ലാ ജില്ലയിലും വർധനവിന്‍റെ നിലയാണ്. അത് ഗൗരവമായി കാണണം. ഇത് മൂന്നാം തരംഗമായി വിലയിരുത്താനായിട്ടില്ല. ഇതിൽ കൂടുതൽ പഠനം വേണ്ടിവരും. ഇവിടെ ഡെൽറ്റ വൈറസുണ്ട്. മറ്റേതെങ്കിലും വകഭേദം വന്നോയെന്ന് പരിശോധിച്ച് തിട്ടപ്പെടുത്തണം. അതീവ ഗൗരവമായി ഇതിനെ കാണണം. നല്ല രീതിയിലുള്ള കൊവിഡ് പ്രോട്ടോക്കോൾ പാലനം പ്രധാനമാണ്.\nസെക്ടറൽ മജിസ്ട്രേറ്റുമാർ അടക്കം നേരത്തെ ഫലപ്രദമായി പ്രവർത്തിച്ചിരുന്നു. അത് തുടരണം. സംസ്ഥാനത്ത് രോഗവ്യാപനം ചിലയിടത്ത് ചില ക്ലസ്റ്ററാണ്. അവിടെ പ്രത്യേകമായി മൈക്രോ കണ്ടെയിന്‍മെന്‍റ് സംവിധാനം നടപ്പിലാക്കാനാണ് ശ്രമം. തദ്ദേശ സ്ഥാപനങ്ങളും ആരോഗ്യ സംവിധാനവും പൊലീസും ബന്ധപ്പെട്ട് പ്രവർത്തിക്കുന്ന ഏജൻസികളും നല്ല നിലയിൽ ഉണർന്ന് പ്രവർത്തിക്കേണ്ട സാഹചര്യമാണ്. ഇത്രയും കാലം ഈ മാധ്യമരംഗത്ത് പ്രവർത്തിച്ചിട്ടും ഓരോ പാർട്ടിയുടെയും രീതിയും സ്വഭാവവും മനസിലാകാത്തത് നിർഭാഗ്യകരം. സിപിഎമ്മിനോട് ഉള്ള വിരോധം ഈ നിലയിലല്ല പ്രകടിപ്പിക്കേണ്ടത്. പാർട്ടിയെന്ന നിലയ്ക്ക് സമൂഹത്തിലുണ്ടാകുന്ന എല്ലാ വീഴ്ചകൾക്കും തെറ്റുകൾക്കും അനാവശ്യമായതും ഉണ്ടാകാൻ പാടില്ലാത്തതുമായ വ്യതിയാനങ്ങൾക്കും എതിരെ പോരാടുന്ന പാര്‍ട്ടിയാണ് സിപിഎം.\nഏതെങ്കിലും ചിലർ തെറ്റുകാണിച്ചാൽ ആ തെറ്റ് മൂടിവെക്കുന്ന സംസ്കാരം സിപിഎം ഒരുകാലത്തും കാണിച്ചിട്ടില്ല. അത് അറിയാത്തവർ നല്ല മാധ്യമപ്രവർത്തകരല്ല. അത് മനസിലാക്കാൻ കഴിയുമല്ലോ. പാർട്ടിയിൽ ഏത് സ്ഥാനം വഹിച്ചാലും പാർട്ടിക്ക് നിരക്കാത്ത പ്രശ്നം വന്നാൽ പാർട്ടി കൃത്യമായ നിയതമായ മാനദണ്ഡം വെച്ച് പ്രവർത്തിക്കുന്നതാണ്, കർശനമായ നടപടിയെടുത്ത് പോകാറുണ്ട്. കാര്യങ്ങൾ മനസിലാക്കാതെയുള്ള മാധ്യമപ്രവർത്തകരുടെ വീഴ്ചയായേ ചോദ്യത്തെ കാണാനാവൂ.\nകരുവന്നൂർ ബാങ്ക് തെറ്റായ കാര്യമാണ് ചെയ്തത്. അത് ഗൗരവമായി സർക്കാർ കാണുന്നുണ്ട്. ഭരണസമിതിയെ പിരിച്ചുവിട്ട് അന്വേഷണം നടത്തുന്നുണ്ട്. അന്വേഷണം കൃത്യതയോടെ സ്പെഷ്യല് ടീമിനെ നിയോഗിച്ച് നടത്തും. കുറ്റവാളികളെ ഏത് രാഷ്ട്രീയക്കാരായാലും സംരക്ഷിക്കുന്ന നിലയല്ല സർക്കാരിന്. സംസ്ഥാനത്ത് സഹകരണ മേഖല ജനവിശ്വാസം ആർജിച്ച മേഖലയാണ്. ആ മേഖലയിൽ ഇത്തരം സംഭവങ്ങൾ വിരളമാണ്. തെറ്റുകാർക്കെതിരെ നടപടിയെടുക്കുകയും സഹകരണ മേഖലയുടെ വിശ്വാസ്യത ഉയർത്തിപ്പിടിക്കുകയുമാണ് ചെയ്തത്. സഹകരണ മേഖലയുടെ വിശ്വാസ്യത നിലനിർത്തും. തെറ്റുകാർക്കെതിരെ നടപടിയുണ്ടാകും.\nസ്പുട്നിക് വാക്സീൻ ഉൽപ്പാദനവുമായി ബന്ധപ്പെട്ട് ചില കാര്യങ്ങൾ ആലോചിച്ചിരുന്നു. അത്തരം കേന്ദ്രങ്ങൾ ഉണ്ടാകുന്നത് നല്ലതാണ്. പ്രാഥമികമായ ചില ആലോചനകൾ നടന്നിട്ടുണ്ട്. അത്തരം സംരംഭം ഇവിടെ ആരംഭിക്കാനുള്ള നടപടികളിലേക്ക് നീങ്ങും. ഇന്ത്യയിലെ 130 കോടി ജനത്തിൽ 33.13 കോടി പേർക്ക് ഒന്നാം ഡോസും 8.51 കോടി പേർക്ക് രണ്ടാം ഡോസുമാണ് ഇതുവരെ നൽകിയത്. സംസ്ഥാനത്തെ ആരോഗ്യപ്രവർത്തകരിൽ ഒന്നാം ഡോസ് 100 ശതമാനം പേരും 82 ശതമാനം പേർ രണ്ടാം ഡോസും എടുത്തു.12 ആഴ്ചയുടെ കാലാവധിയാണ് രണ്ടാം ഡോസ് എടുക്കുന്നതിനുള്ളത്. മുന്നണി പോരാളികളിൽ 100 ശതമാനത്തിനടുത്ത് പേരും ഒന്നാം ഡോസ് സ്വീകരിച്ചു. 81 ശതമാനം പേർ രണ്ടാം ഡോസും എടുത്തു. 18 നും 44 നും ഇടയിൽ പ്രായമുള്ള 18 ശതമാനം പേർക്ക് ഒന്നാം ഡോസ് ലഭിച്ചു.\nLast Updated Jul 23, 2021, 7:04 PM IST